
5în odaia de lucru a colonelului Osipov 

Trecuse de miezul nopții. Colaboratorii generalului Sablin se 
împrăştiaseră de multă vreme pe la casele lor. Doar 
colonelul Osipov mai zăbovea încă în biroul lui, în 
aşteptarea unei comunicări importante. 

O lampă de bachelită neagră lumina masa de lucru a 
colonelului, împrăştiindu-şi fascicolul luminos, de sub 
abajurul lăsat în jos, pe suprafaţa netedă a mesei. Razele 
de lumină păreau că sînt absorbite pe dată de postavul 
verde aşternut pe birou, reflectîn- du-se doar în luciul alb al 
unei coaie de hirtie, de unde se răspîndeau apoi în 
semiobscuritatea odăii. 

Ochii lui Osipov se obişnuiseră cu întunericul şi deosebeau 
limpede lucrurile din jur. Colonelul se plimba prin odaie cu 
paşii înăbuşiţi de covorul gros şi moale, frămîntîndu-şi 
creierul cu tot felul de ipoteze asupra posibilităţilor de 
acţiune ale duşmanului. 


Osipov îşi aţinti ca 
fascinat privirile 
asupra petei albe de 
hîrtie de pe birou, 
care, contrastînd cu 
postavul verde-închis, 
părea că împrăştie 
lumina în jurul ei. 
Uneori se apropia de 
masă, gata să-şi 
însemne pe hirtie cite 
o idee răsărită după 
meditări îndelungi. 
Dar de fiecare dată 
cînd lua tocul în mînă, 


o voce lăuntrică 
venea parcă să-l 
convingă că ideea nu- 
i încă de ajuns de 
coaptă, tot aşa cum şi 
enigma este încă 
departe de a fi 
dezlegată, iar 
concluziile i se păreau 
prea pripite 


.Şi colonelul Osipov — un bărbat cărunt,- uşor adus de 
spate şi cu ochii obosiţi — îşi relua iarăşi plimbările prin 
odaie, oprindu-se îndelung în dreptul ferestrei şi 
îndreptîndu-şi privirile în jos, spre piaţa uriaşă, plină de 
freamătul mulţimii, care, cu toată ora tîrzie, era încă 
departe de a se potoli. 

„De şi-ar veni în fire acest Muhtarov măcar pentru o clipă !” 
repeta Osipov în gînd pentru a nu ştiu cita oară, urmărind 
pe fereastră luminile vii ale farurilor de la maşinile ce 
străbăteau piaţa, defilînd prin faţa ochilor lui. „Atunci am 
putea să clarificăm toată povestea...” 

La un moment dat, se hotărî să telefoneze la spital, dar se 
răzgîndi îndată : desigur că dacă ar fi survenit ceva nou 
între timp, ar fi fost anunţat imediat. 


„Dar de ce oare cînd delirează, Muhtiarov recită versuri? Şi 
ce fel de poezii sînt astea: „Foşnet sumbru de mătase, 
printre storuri de purpură” ? Sau, de pildă, acest vers: 
„Potrivindu-şi cu mult zgomot negrul lor veşmînt de doliu”. 
Cum ar putea cineva să-şi dea seama după aceste strofe ce 
gînduri îi trec lui Muhtarov prin cap? Şi oare de ce recită el 
numai aceste versuri ? Nici un alt cuvînt afară de versuri... 
Dar volumaşul cu versurile poeţilor americani, care s-a 
găsit asupra lui ? Probabil că între cărticica aceasta şi 
aiurelile lui rimate există o legătură... Dit ce fel de 

legătură ?...” 

Colonelul Osipov răsfoise de cîtevn ori voiumui ue poezii, 
dar nu reuşise să stabilească ce ar fi putut avea comun 
cartea aceea cu delirul lui Muhtarov. leri cartea fusese 
supusă unei analize chimice de laborator, dar nici această 
măsură nu a dus la nici un rezultat. După aceea a fost 
trimisă locotenentului-co- lonel Filin, specialist în 
criptografie. 

Filin îşi exprimă părerea că una din poezii ar putea să 
servească drept cod pentru corespondenţa cifrată. Ba îşi 
exprimase chiar bănuiala că acesta ar putea să fie codul cu 
ajutorul căruia fusese cifrată radiograma, interceptată cu 
citeva zile mai-nainte, în regiunea unde, după 
presupunerile lor, se ascundea renumitul spion 
internaţionaj, cunoscut sub numele de „Fantomă”. Bănuiala 
lui Filin nu era lipsită de temei. Osipov însuşi presupunea că 
agentul spionajului străin, Muhtarov, urma să servească 
drept ajutor „Fantomei”. Această convingere a colonelului 
era întărită de faptul că Muhtarov fusese descoperit în 
trenul care se îndrepta spre Aksakalsk, adică tocmai spre 
raionul unde era semnalată prezenţa „Fantomei”. 

Lucrurile ar fi luat poate o altă întorsătură, dacă Muhtarov 
nu prindea de veste că a fost descoperit şi nu făcea 
săritura aceea nereuşită din mersul trenului, încercînd să 
scape de urmăritori. Acum zăcea la spital, fără cunoştinţă, 
iar medicii care-l îngrijeau nu dădeau nici o garanţie că va 
scăpa cu viaţă. 

în buzunarele spionului s-a găsit un buletin do identitate pe 
numele de Muhtarov, o adeverinţă şi biletul de tren cu 
destinaţia Aksakalsk. În valiză avea un aparat portativ de 
radio emisie-recepţie şi o culegere de versuri ale poeţilor 
americani. 


Şi iată-l pe colonelul Filin răsfoind de două zile această 
carte, în căutarea poeziei din care Muhtarov, în delirul lui, 
recita versuri răzlețe. 

Se făcuseră orele două din noapte, cînd în biroul lui Osipov 
zbiîrnii telefonul. Crezînd că este chemat de la spital în 
legătură cu Muhtarov, colonelul ridică grăbit receptorul. 

— lini daţi voie să vă raportez, Afanasi Maximo- vici — 
se auzi vocea lui Filin. În timpul războiului, locotenent- 
colonelul fusese grav contuzionat pe front şi rămăsese de 
atunci cu o uşoară gîngăveală, mai ales în clipele de 
emoție. 

— Aţi ajuns la vreun rezultat ? îl întrebă nerăbdător 
Osipov. 

— Da, tovarăşe colonel. Am reuşit să stabilim că 
Aluhtarov recită în delir unele strofe din poezia „Corbul” de 
Edgar Poe... 

— E vorba într-adevăr de un cifru ? îl întrerupse Osipov. 
Aţi reuşit să citiți radiograma cifrată pe care am 
interceptat-o ? 

— Nu, n-am izbutit. Se vede că poezia lui Edgar Poe nu 
are nici o legătură cu radiograma eifrată. 

— Da, da... — spuse decepționat colonelul. Vestea nu-i 
tocmai îmbucurătoare. 

Abia apucă însă Osipov să aşeze receptorul în furcă şi 
telefonul sună din nou. De data aceasta colonelul era 
aproape sigur că e chemat de la spital. Şi într-a- devăr, 
presimţirea nu-l înşelase. 

— Aici Kruglova... — îi raportă în grabă, cu glasul 
întretăiat de emoție, infirmiera de gardă. 

După sunetul vocii, Osipov îşi dădu seama că la spital se 
produsese probabil un lucru ieşit din comun. 

— Să vedeți ce s-a întîmplat... Adineauri a murit 


... — repetă rar Osipov. 
Nădejdea pe care şi-o pusese în dezlegarea acestui caz cu 
ajutorul lui Muhtarov se spulberase acum. 
— Şi-a venit măcar în fire înainte de a muri? se interesă 
Osipov. 
* — Nu — răspunse în grabă Kruglova. Aiura ca şi înainte şi 
recita versuri. Nu cumva e poet ? 
— Oamenii cu o astfel de meserie nu pot fi poeli ! 
spuse Osipov cu convingere. Dar ce fel de versuri recita 


Muhtarov ? Aceleaşi ca şi înainte ? întrebă el, de data 
aceasta fără vreo speranţă să afle ceva nou. 

— Le-ain notat. Vi le citesc îndată, numai că şi astea-s 
nişte strofe răzlețe: „E un oaspe-ntîrziat ce în pragu-mi s-a 
oprit, doar un oaspe nou — şi atit”. Face impresia că a 
compus singur aceste versuri, Afanasi Maximovici — 
încheie Kruglova. Desigur că prin „oaspe” înţelegea 
moartea. 

— Asta-i tot ce a vorbit ? 

— Nu, a mai spus ceva, probabil dintr-o altă poezie: 
Genunchii se-ndoaie, falange trosnesc Şi fălcile prind să rînj 
hidoase. Schelete ne-nlănţuie-n pocnet de oase Şi-apoi se avîntă-n 
virtej nebunesc... 

— Mai citeşte-le o dată, dar mat rar — o rugă Osipov, 
însemmndu-şi grăbit versurile. 

„E într-adevăr curios ce versuri lugubre i-au trecut lui 
Muhtarov prin minte înainte de moaTte” — se gîndi colonelul 
şi, după ce-i mulţumi infirmierei, formă numărul lui Film. 
Acesta-i răspunse” imediat. 

— Notează-ţi, te rog, alte cîteva strofe din versurile 
recitate de Muhtarov în timpul delirului! zise colonelul şi-i 
dictă lui Fii în fragmentele de poezie pe care i le 
comunicase infirmiera. 

— Strofa întîia — mai precis, primele două versuri — 
sînt din „Corbul” lui Edgar Poe — spuse Fi lin după ce-l 
ascultă pe Osipov. În ce priveşte „scheletele”, după cît se 
pare, asta-i dintr-o altă poezie. De altfel şi cadenţa e alta. 
Acum o să trebuiască să stau pînă miine dimineaţă, să 
recitesc operele'poeţilor care s-au născut după Edgar Poe. 
Pe predecesorii lui i-arn cercetat, cum s-ar spune, pe toţi — 
adăugă el su- rizind 

Osipov se îndreptă spre casă pe jos. Prin cap îi roiau o 
mulţime de gînduri confuze. Îi veneau în minte la tot pasul 
versurile lui Edgar Poe, în care era vorba de foşnete printre 
portiere, de păsări negre ce-şi netezesc penajul îndoliat. 
Ce însemnau oare toate astea ? Ce semnificaţie ascunsă 
avea înşiruirea aceasta de cuvinte enigmatice ? Poate că de 
dezlegarea lor depindea soarta multor fiinţe omeneşti, 
securitatea unor regiuni din teritoriul ţării, unele secrcle 
militare sau de stat. 

Cheia cifrului 


Cu toate că Osipov nu dormise aproape toată noaptea, a 
doua zi veni la serviciu ca de obicei, la orele nouă 
dimineaţa. 

Abia apucă să intre în biroul său şi auzi în uşă cîteva bătăi 
discrete, dar stăruitoare. 

„Trebuie să fie Filin...” se gîndi colonelul, recums- cîndu-l 
după felul de a bate la uşă. 

Şi într-adevăr locotenent-colonelul Filin intră grăbit în odaie. 
„Îţi vine să-l invidiezi, nu altceva — îşi spuse Osipov în gînd. 
După cit se vede, n-a dormit nici el toată noaptea, dar nici 
n-ai spune asta dacă te uiţi la el. Voinic bărbat!” 

După mersul elastic al lui Filin, după expresia feţei sale şi 
strălucirea veselă din ochii lui cenuşii, se vedea că nu-şi 
pierduse în zadar noaptea. 

— Ați dezlegat-o? îl întrebă repede Osipov. 

— Da, Afanasi Maximovici ! răspunse voios FilLri şi-i 
puse pe birou un volum gros al operelor lui Johann 
Wolfgang Qoethe. 

Osipov, care crezuse pînă atunci că la dezlegarea cifrului 
trebuia să-i ajute culegerea de versuri ale poeţilor 
americani găsită în valiza lui Muhtarov, îşi ridică mirat ochii 
în sus. 

Locotenent-colonelul zăbovi cîteva clipe, desfătîn- du-se 
parcă la vederea nedumeririi zugrăvite pe faţa lui Osipov, 
apoi, cu un zîmbet misterios, deschise volumul lui Qoethe 
la pagina şaptezeci şi doi şi, arătînd cu degetul titlul poeziei 
„Dansul morţilor”, spuse: 


lată de unde provine 
strofa cea nouă pe 
care o recitase 
Muhtarov în delirul lui, 
tovarăşe colonel ! 


Dezlegarea asta mi-a 
venit în minte după ce 
i-am cerut o 
consultaţie specială 
unui literat renumit. În 
ce priveşte poezia lui 
Qoethe, aceasta 
constituie în 
totalitatea ei codul de 
cifrare. Aţi observat 
că cifrele-s împărţite 
în grupe şi aşezate 
sub formă de strofe ? 
Fiecare strofă începe 
printr-un număr de 


două cifre. M-am 
gîndit că acest lucru 
nu-i întîmplător şi 
atunci ini-a venit 
ideea că pentru 
cifrarea textului pot 
să fie folosite 
versurile. Şi nu m-am 
înşelat. De aici rezult;! 
următorul sistem : 
prima cifră a riîndului 
cifrat arată numărul 
de ordine al strofei. 
Cea de-a doua cifră — 
indică versul din 


strofa respectivă, iar 
toate cifrele 
următoare indică 
numerotarea literelor 
din versuri 


„Se simţea că locotenent-colonelul e foarte satisfăcut de 
ingeniozitatea lui şi aşteaptă nerăbdător un cuvint -de 
laudă din partea şefului. Dar Osipov, care nu prea era 
darnic cu complimentele, se hotărî să descifreze 
personal tot textul radiogramei. Numai după ce dezlegă 
singur radiograma cifrată, colonelul se ridică de la birou 
şi-i strînse cu căldură mîna lui Filin. 

— Mulţumesc, Boris Ivanovici. îţi mulţumesc ! re- 
petă el şi după o clipă de tăcere întrebă : Bine, dar ce 
caută aici poeţii americani ? 

— „Rolul” lor în această poveste n-a fost deocam- 
dată stabilit — dădu din miini Filin. 

— Totuşi, nu încape nici o îndoială că ei au un 
amestec în afacerea asta — spuse cu convingere colo- 
nelul, lăsîndu-l pe Filin să plece. 

Şeful lui Osipov, generalul Sablin, a fost ocupat toată 
dimineaţa cu locţiitorul ministrului. Şi tocmai azi, ca 
niciodată, colonelul ardea de nerăbdare să-i raporteze 
rezultatul măsurilor luate. 

„Ingenios s-au gindit spionii să comunice între ei cu 
ajutorul versurilor — se gîndea Osipov. Pentru un astfel 
de cifru nu-i nevoie nici de tabele codificate, nici de 
cărţi, reviste sau ziare, la care recurg de obicei pentru 
cifrare mulţi dintre agenţii de spionaj. Trebuie numai să- 
ţi întipăreşti bine în memorie o poezie şi să te-nţelegi cu 
corespondenţii cum să-i folosiţi textul. Şi nimeni dintre 
cei neiniţiaţi nu va izbuti să citească vreodată măcar un 
singur rînd astfel cifrat. Cum rămîne însă cu volumul de 
versuri ? Desigur că acesta nu are nici o legătură cu 
sistemul de cifrare descoperit de noi. Dar poate că 
spionii au intenţionat să se folosească de el în viitor, sau 
poate că cifrul era destinat pentru transmiterea unor 
mesaje speciale ?” 

Colonelul luă hîrtia pe care era scris textul descifrat al 
radiogramei şi-l citi din nou: 

„îţi trimitem un ajutor — pe Muhtarov Tair Ale- 
xandrovici, radiotehnician specialist, împreună cu o 
staţie de radio. înceoînd din august, foloscşte-te de noul 
sistem”. 

„Dar ce fel de „sistein nou” e acesta? Nu cumva-i vorba 
de o nouă metodă de cifrare ? Sau poate că sub acest 
„sistein” se subînţelege vreo poezie nouă ? E foarte 
posibil că Muhtarov îi ducea „Fantomei” volumul de 


versuri americane, pentru ca spionul să memoreze pînă 
în luna august o anumită poezie din carte. După toate 
probabilitățile, trebuie să fie vorba de poezia „Corbul” 
de Edgar Poe, şi Muhtarov, în aiurările lui, a repetat 
versurile învăţate pe dinafară”. 

Colonelul îşi frecă satisfăcut palmele şi începu să se 
plimbe cu paşi repezi prin odaie, aşteptînd cu nerăbdare 
reîntoarcerea generalului. 

Soneria telefonului zbirnii din nou. Era Filin. 

— Afanasi Maximovici, spuneţi-mi, vă rog, aparatul 
de radio einisie-recepţie găsit la Muhtarov e încă la 
dumneavoastră ? se interesă el. 

— Da. Dar de ce mă-ntrebi ? 

— Pe peretele interior al capacului sînt scrise cu 
creionul cîteva rînduri de numere. Vedeţi, vă rog, dacă 
rîndul întîi şi-al doilea încep cu cifra opt. 

—  Aşteaptă o clipă, am să verific îndată. 

Colonelul desfăcu grăbit capacul de la cutia aparatului 
aşezat în colţul odăii şi pe peretele interior al capacului 
citi : 

33 78 3 25 26 20 9 

35113 4141151912246 3513141 12. 

Mai erau şi alte rînduri scrise, dar colonelul îşi concentră 
întreaga-i atenţie numai asupra celor de mai sus. 
Primele numere semănau într-adevăr cu cifra opt, dar, 
după ce le examină mai atent, Osipov se încre- dinţă că 
era vorba de cifra trei. 

— Ai greşit, Boris Ivanovici — spuse el la telefon. Nu 
e cifra opt, ci trei. 

— Trei ? repetă Filin întrebarea. Dar atunci e cu totul 
altceva !... îmi permiteţi să trec pe la dumneavoastră 
peste vreo cincisprezece minute ? 

— Poftim! 

Locotenent-colonelul Filin îşi făcu apariţia precis după un 
siert de oră, ţinînd în mînă acelaşi volum de versuri. 

— Uitaţi-vă aici — spuse el vădit tulburat şi deschise 
cartea la pagina unde începea poezia „Corbul” de Edgar 
Poe. Citiţi strofa a treia: 

Foşnet sumbru de mătase, printre storuri de purpură Mi-a 
încremenit de groază trupul, întreaga-mi făptură, Şi-atunci, 
vrând să-mi treacă spaima, m-am sculat şi am şoptit: „E un 

oaspe-ntirziat ce în pragu-mi s-a oprit Poposind spre apusul 
zilei, ca un sol drag şi dorit. Doar un oaspe nou — şi atît”, 
Locotenent-colonelul Filin era un matematician perfect, 
îndrăgostit de logaritmi şi integrale, dar iubea în acelaşi 
timp şi poezia, care, după afirmaţiile lui, avea multe 
puncte comune cu matematicile. Versurile lui Edgar Poe 
le recitase cu multă căldură. 

— Grozavă cadență ! remarcă Filin cu entuziasm. 
„Foşnet sumbru de mătase, printre storuri de purpură.” 
Straşnic, nu-i aşa? Dar observați versul al treilea al 
acestei strofe. 

Filin desfăcu în faţa lui Osipov o foaie de hirtie şi scrise 
textul celui de-al treilea vers, numerotîndu-i literele în 
felul următor : 

Şiatuncivrîn ds ă-mitreacă1l234 
5 6.78 9 10 11 12 13 14 15 16 17 18 19 20 21 22 23 
spaima m-amsculatşi 

24 25 26 27 28 29 30 31 32 33 34 35 36 37 38 39 40 a 
ni şoptit 

41 42 43 44 45 46 47 48 

— Putem observa fără nici o greutate — urmă el — 
că cifrele codului : 

7, 8, 3, 25, 26, 20, 9 corespund literelor din care se 
compune cuvintu! „Ceapaev”. 

După ce încercui cu creionul aceste litere şi cifre Filin 
întoarse foaia de hîrtie pe dos şi spuse: 

— lar acum, să facem aceeaşi operaţie şi cu rîndul al 
cincilea al aceleiaşi strofe : 

Poposind spre apusul 
zilei 123456789 10 11 12 13 14 15 16 17 18 
192021 2223caunsoldra 

gşidorit 242526 27 28 29 30 31 32 3334 
35 36 37 38 39 40 41 Acestui vers îi corespund 
numerele cifrului : 1, 13, 41, 11, 15, 19, 12, 24, 6, 35, 
13, 1, 41, 12 Descifrîndu-le, obţinem cuvintele : 
„patruzeci şapte”. Probabil că-i vorba de o adresă: 
strada Ceapaev, numărul patruzeci şi şapte. lar în 
următoarele două versuri se comunică numele 
locatarului domiciliat la această adresă: Janbaev, Kanîş 
Nurtasovici. Acum am dezlegat şi misterul volumului de 
versuri americane. Acesta conţinea cheia noului sistem 

de codificare, probabil noul cifru al spionilor pe care s-a 
grăbit să-l folosească Muhtarov, spre norocul nostru. 
Pe cine să trimitem ? 

Intorcîndu-se de la locţiitorul ministrului, generalul 
Sablin trecu pe la biroul colonelului Osipov. 

Generalul era un bărbat înalt şi uscăţiv. Deşi părul lui 
negru éra cărunt pe la tîmple, arăta totuşi mai tînăr la 
înfăţişare decît Osipov, cu toate că amindoi erau cam de 
aceeaşi vîrstă. Sablin străbătu cu paşi uşori odaia şi, 
după ce-i dădu colonelului „bună-ziua”, se aşeză călare 
pe un scaun, în faţa lui. Sprîncenele încă negre şi arcuite 
ale generalului erau uşor ridicate. 

— Mi se pare că ai reuşit să descurci cîte ceva, Afanasi 
Maximovici ? întrebă el cu glasul liniştit şi voios. Cu 
toate acestea, Osipov îşi dădea perfect de bine seama 
cît era de tulburat generalul de perspectiva de a 
descoperi în sfîrşit urma celebrei „Fantome”. 

— Am reuşit să lămuresc multe lucruri, Ilia Ilici. 

— Oho ! exclamă zîmbind Sablin. Nu se aşteptase să 
audă din gura colonelului o mărturisire atît de 
promițătoare. Osipov nu-şi arunca niciodată vorbele în 
vînt, era reţinut în expresii şi foarte realist în aprecierea 
situaţiei. 

Cîndva, demult, cu vreo treizeci de ani în urmă, cînd nu 
era decît un adolescent, Sablin a făcut cunoştinţă cu 
Osipov la cursurile VCK. De atunci au lucrat! ani 
îndelungaţi împreună pe cele mai grele fronturi ale 
războiului nevăzut, împotriva celor mai înverşunaţi 
duşmani ai statului sovietic. Legaseră în-'^ tre ei o 
trainică prietenie, întemeiată pe un profund respect 
reciproc. Şi nici acum, diferenţa dintre gradele şi 
funcţiile lor nu stînjenea întru nimic această prietenie. 
„Interesant, ce o fi izbutit totuşi să descurce?” se gîndi 
Sablin şi, aşezindu-se mai comod, se pregăti să-l asculte 
pe Osipov. 

— Acum e stabilit aproape cu certitudine că Muh- 
tarov fusese trimis ca ajutor al „Fantomei” ! declară cu 
convingere Osipov. Dar chiar în acelaşi moment simţi 
strecurîndu-i-se în suflet tot felul de îndoieli, iar ipoteza 
susţinută pînă atunci nu i se mai părea atît de sigură ca 
înainte. Cobori fără să vrea tonul şi urmă de data 
aceasta cu mai multă reţinere: După cit se vede, 

„Fantoma” este cunoscut sub numele oficial de Janbaev 
şi el locuieşte în strada Ceapaev, la numărul patruzeci şi 
şapte. O astfel de stradă există în oraşul Aksakalsk, 
adică tocmai în locul unde ani bănuit că se găseşte 
„Fantoma”. 

— Aşa, aşa ! încuviinţa din cap generalul. Totuşi, să 
încercăm să ne-amintim cîte ce,va şi despre „Fantomă”. 
Mi se pare că s-a specializat în problemele Orientului ? 

' — Da — răspunse Osipov, căutînd să-şi reîmprospăteze 
în memorie tot ce ştia despre spion. Cunoaşte bine ţările 
din Asia Meridională, Orientul Apropiat! şi din Extremul 
Orient. 

— Prin urmare, ar putea să apară cu mult succes 
sub masca unui cercetător, specialist în istoria orien- 
tală ? întrebă repede Sablin, încercînd să-şi cristalizeze 
gîndul nebulos ce-i venise pe neaşteptate în minte. 

— Presupun că da — încuviinţă Osipov, care sezi- 
sase imediat sensul întrebării. Pe vremea cînd lucra 
pentru „Intelligence Service”, „Fantoma” a participat la 
diferite expediţii arheologice din Iran şi Afganistan. 
Bineînţeles că nu se îndeletnicea atît cu săpăturile şi 
căutarea antichităţilor, cît cu cercetarea fortificațiilor 
militare de la frontiera sovieto-iraniană şi sovieto- 
afgană. De altfel, este socotit şi ca unul dintre bunii 
cunoscători ai numeroaselor dialecte orientale, turceşti 
şi iraniene. Limba rusă o posedă la perfecţie. 

— S-ar părea că laurii colonelului Lawrence nu-i dau 
pace „Fantomei” ! surise generalul. 

— Există şi aici un pic de adevăr. în perioada cînd a 
fost în slujba englezilor, aceştia îl şi porecliseră al doilea 
Lawrence, pe cînd el lucra în acelaşi timp pentru englezi, 
pentru fasciştii germani şi pentru altcineva. 

— Cred că-i mai uşor de spus pentru cine n-a lucrat, 
decit să-i -înşiri pe toţi aceia pe care i-a slujit... — rîse 
Şablin. Dar adevărata lui naţionalitate se cunoaşte ? 
Colonelul Osipov dădu din umeri : 

— Dacă ar fi să judecăm după numele pe care le-a 
purtat la diferite răstimpuri, e un fel de cosmopolit. 
Numele de Cristoph, sub care fusese cunoscut într-un 
timp, l-ar arăta să fie de origină engleză ori americană. 
Dar după aceea şi-a luat pe rînd atitea nume nemţeşti, 
franţuzeşti şi italiene, că probabil nici el singur nu le mai 

ţine minte. Numai numele conspirativ de „Fantomă” i-a 
rămas spionului pînă în ziua de azi. 

— Mi se pare că a mai fost pe la noi prin anul 1943? 
întrebă Sablin, apucîndu-se să treacă în revistă pe toţi 
colaboratorii cărora le-ar fi putut încredința lupta 
împotriva unui adversar atît de primejdios. 

— Da, în timpul războiului — confirmă Osipov, 
aducîndu-şi aminte cite nopţi nedormite l-a costat pe- 
atunci urmărirea „Fantomei”* Pe vremea aceea, lucra 
pentru „Abwehr” — serviciul de spionaj militar al 
fasciştilor. Spre părerea noastră de rău, a izbutit să 
scape atunci nepedepsit şi să spele putina, cu toate că 
tocmai reuşisem să-i dăm de urmă. Şi pe-atunci fusese 
semnalat prin aceleaşi meleaguri ca şi acum. Merge pe 
acelaşi drum, bătătorit de multă vreme. Poate că şi-a 
creat încă de pe-atunci unele cunoştinţe prin acele 
locuri... 

— Totul et cu putinţă — răspunse” gînditor Sablin. 
Prin urmare, Muhtarov trebuia să-i predea „Fantomei” 
staţia de radio şi să se pună la dispoziţia lui ? 

—. Da, în cazul cînd „Fantoma” şi Janbaev sînt una şi 
aceeaşi persoană — răspunse pe un ton nesigur Osipov. 
—v Şi altceva ce aţi reuşit să mai aflaţi ? 

— Am descoperit sistemul lor de codificare, atît cu 
vechiul cifru de care se mai foloseşte probabil Janbaev 
pentru legătură, cît şi codul cel nou, pe care Muhtarov 
trebuia să i-l transmită cu prilejul întîlnirii dintre ei. îmi 
daţi voie să vă raportez mai tîrziu des- prea aceasta ? 
Socotesc de asemenea că Muhtarov i-a trebuit 
„Fantomei” ca specialist radio-tehnician. După cît se 
pare, Muhtarov trebuia să-i prezinte „Fantomei” actele 
sale de identitate care au fost găsite asupra lui cu 
prilejul percheziţiei. Le avem aici. 

Osipov puse pe birou un buletin de identitate emis pe 
numele lui Muhtarov Tair Alexandrovici, născut în oraşul 
Alma-Ata, în anul 1920, precum şi o adeverinţă din care 
reieşea că Muhtarov este salariatul muzeului de istorie 
din Alma-Ata. 

Generalul cercetă cu luare-aminte hirtiile, apoi se ridică 
din fotoliu şi începu să se plimbe cu paşi măsuraţi prin 
odaie. Cazul acesta i se părea încă foarte complicat şi 
avea impresia că nu fusese analizat cu meticulozitatea 
cuvenită. 

— Şi totuşi noi nu sîntem.pe deplin încredinţaţi că 
avem de-a face chiar cu „Fantoma” — spuse el în- sfîrșit. 
— Fireşte ca nu avem toată certitudinea, dar e foarte 
probabil — răspunse Osipov cu obişnuita-i prudenţă în 
glas. Judecaţi şi singur: din declaraţiile unuia dintre 
agenţii spionajului internaţional demascat de curînd, am 
aflat că „Fantoma” a fost paraşutat în Asia Meridională, 
aproximativ în regiunea Aksakalsk. În sectorul acesta 
aparatele noastre au reperat un post clandestin de 
emisie. Am reuşit de asemeni să descifrăm o 
radiogramă în care un agent este anunţat de sosirea 
ajutorului său. Apoi am dat şi de urma acestui complice, 
în timp ce călătorea cu trenul de la Moscova spre 
Aksakalsk. Am stabilit cu acest prilej că el îi ducea 
şefului său un post de radio emisie-recepţie, împreună 
cu un sistem nou de cifrare, adică tocmai lucrurile 
despre care se vorbea în radiogramă. Totodată am aflat 
că acest complice se ducea la o adresă care există într- 
adevăr în oraşul Aksakalsk. 

— Dă-mi voie — îl opri Sablin cu un gest nerăbdător 
al miinii. Oare strada Ceapaev există numai îri Aksakalsk 
7 


— Am făcut investigaţii speciale ca să clarificăm 
această problemă — răspunse calm Osipov. Şi am aflat 
că în toată regiunea Aksakalsk, strada Ceapaev nu se 
află decit în acest oraş. Dar asta nu-i încă totul. În 
împrejurimile Aksakalskului lucrează expediţia 
arheologică a Academiei de Ştiinţe din Kazahstan. E 
foarte posibil ca „Fantoma”, ascuns sub numele unui 
cercetător-orientalist, janbaev, să se afle chiar în rîn- 
durile personalului acestei expediţii. Mi se pare că şi 
dumneavoastră sînteţi de părere că „Fantoma” ar putea 
să se dea drept istoric orientalist ? în legătură cu 
aceasta, aduceţi-vă aminte de adeverinţa găsită la 
Muhtarov, în care se arată că el este salariatul muzeului 
de istorie de la Alma-Ata. Trebuie să vă mai amintesc de 
un lucru despre care v-am vorbit înainte : „Fantoma” a 
mai fost în timpul războiului prin aceste locuri. Socotesc 
că Janbaev şi el sînt una şi aceeaşi persoană. E pur şi 
simplu de necrezut ca doi spioni cu renume să acţioneze 
simultan în acelaşi sector. 

Cu toate că argumentele aduse de Osipov îi păreau - 
destul de convingătoare, generalul nu se arăta grăbit să 
le accepte. Abia după cîteva minute de tăcere, Sa- blin 

se pronunţă în sfîrşit, fixîndu-l pe colonel cu o privire 
pătrunzătoare : 
— Să zicem că lucrurile stau aşa precum le-ai arătat. 
Dar în cazul acesta, cine, după părerea ta, ar putea, 
luînd locul lui Muhtarov, să încerce sub numele acestuia 
să ajungă pînă la „Fantomă” ? 
— Problema nu-i tocmai uşoară — răspunse gîn- 
ditor Osipov. Trebuie să mă mai gindesc. E foarte posibil 
ca Janbaev să cunoască şi el cîte ceva despre acest 
Muhtarov, cum ar fi de pildă înfăţişarea lui, sau altele. 

7 
— Ce-ar putea să ştie despre înfăţişarea lui ? întrebă 
Sablin luînd de pe birou buletinul de identitate al lui 
Muhtarov. Nu cred că „Fantomei” să-i fi fost trimisă 
fotografia lui Muhtarov. Această ipoteză trebuie exclusă 
cu toată hotărîrea. Prin urmare, n-ar mai rămîne 
eventual decît scurta caracterizare asupra lui Muhtarov, 
transmisă prin radio. Are cumva „semne particulare” ? 
— Ştii doar perfect de bine că agenţii secreţi nu 
trebuie să aibă astfel de semne — răspunse colonelul 
aruncîndu-şi ochii asupra fotografiei lui Muhtarov de pe 
buletin. Doar dacă i-au putut comunica „Fantomei” 
statura, culoarea ochilor şi părului lui Muhtarov. 
— Bine, pe cine l-ai' propune tu totuşi să-l dubleze ? 
întrebă Sablin din nou. 
— Am putea să-l numim pentru treaba asta pe KH- 
mov, sau pe căpitanul Gunibekov — răspunse Osipov, 
căutînd să-şi reimprospăteze în memorie cum arată la 
faţă fiecare dintre cei doi subalterni 
— Văd cătuţii seamă numai de înfăţişarea lor 
— spuse generalul cu o strîmbătură de nemulţumire, 
oprindu-se în dreptul colonelului. II cunosc atît pe unul, 
cît şi pe celălalt. Nu cred că vor putea să ţină piept unui 
astfel de adversar. Aici e nevoie de o experienţă cu mult 
mai vastă. Dar ce-ai zice tu despre maiorul Erşov ? 
— Despre Erşov ? se miră colonelul. 
— Da,” da, Erşov — repetă generalul pe un tor: ceva 
mai ridicat. Ştiu că nu te prea împaci cu el, însă părerea 
mea despre el e alta. Erşov are o experienţă bogată încă 
din timpul Războiului pentru Apărarea Patriei. Colonelul 
Astahov mi-a vorbit întotdeauna frumos despre el. E 
adevărat că aici la tine a începui să cam lîncezească, 
dar tu singur eşti de vină că nu-l foloseşti unde trebuie. 

— Bine — se învoi Osipov, după o clipă de tăcere 

— să presupunem că maiorul Erşov are într-adevăr 
toate însuşirile necesare pentru îndeplinirea acestei 
misiuni destul de grele. Dar înfăţişarea lui ?... Nu trebuie 
să uităm că e nevoie de o asemănare cît de mică între 
ei. 

— Eu socotesc că există şi o oarecare asemăn 
—  stărui mai departe Sablin. Au aproape aceeaşi sta- 
tură, pieîea obrazului la fel de bronzată de soare, ochii 
negri... 

— Dar expresia feţii ? îl întrerupse Osipov. Are doar 
o faţă expresivă, ca a unui actor de compoziţie, sau cum 
se numeşte treaba asta în limbaj teatral. Ce vorbeşti, Ilia 
Ilici ?! înfăţişarea lui Erşov îţi sare imediat în ochi. Şi pe 
lîngă toate celelalte, mai poartă şi mustăţi. 

— Nu-i nimic, mustăţile le poate rade — ripostă 
calm Sablin. Cît priveşte actorii, ai amintit tocmai la 
timp despre ei. Un bun lucrător al organelor de con- 
trainforma-ţii trebuie să fie şi un bun actor, să se 
priceapă să întruchipeze orice personaj. lar eu îl so- 
cotesc pe Erşov drept un bun colaborator, care pentru 
interesele cauzei noastre se va familiariza şi cu rolul lui 
Muhtarov. 

Observînd că Osipov se pregăteşte din nou să-l 
contrazică, generalul se încruntă şi adăogă pe un ton 
aproape oficial : 

— Aşadar, Afanasi Maximovici, pentru treaba 
aceasta îl vom numai pe Erşov. E hotărîrea mea şi să nu 
mai revenim la această problemă... lar acum, iată ce 
trebuie să stabilim... — Sablin se aşeză din nou la birou: 
Cum anume va proceda Erşov la întîlnirea lui cu 
„Fantoma” ? Părerea mea este că Erşov va trebui să-l 
aresteze numai atunci cînd va avea în mînă dovezi 
incontestabile ale activităţii de spionaj desfăşurate de 
„Fantomă”. Deocamdată, nu deţinem nici un fel de 
materiale probatorii pe care i ie-am putea pune în faţă, 
sub forma unor dovezi de netăgăduit. 

— Da, toate dovezile noastre fie că nu-s prea con- 
cludente, fie că s-au învechit — răspunse Osipov, sco- 
ţînd din sertarul biroului o mapă în care erau adunate 
materialele asupra „Fantomei”. lar o celebritate 
internaţională ca aceasta va trebui desigur să fié sur- 

prinsă asupra faptului, ca să-şi primească pedeapsa 
meritată. Asta-i o sarcină nu prea uşoară. 

— Nu prea uşoară — încuviinţă Sablin şi adăogă : de 
aceea îţi recomand să încredinţezi această misiune 
maiorului Erşov. Am încredere în omul acesta. 

Maiorul Erşov e prost dispus 

Cu toate că era sărbătoare, maiorul Erşov nu se simţea 
tocmai în apele lui, de altfel ca totdeauna în ultimul 
timp. Stătea de vreo două ceasuri tolănit pe canapea, 
rieavînd chef nici să doarmă, nici să citească. De altfel, 
nu era nici măcar în stare să se gindească la ceva. Prin 
cap îi treceau tot felul de gînduri mărunte şi 
întîmplătoare, zburdind jucăuşe ca vrăbiile din faţa 
ferestrei, urmărite de privirea atentă şi plină de 
încordare a lui Dimka, motanul favorit al maiorului. 

Pînă şi telefonul avea azi darul să-l enerveze pe Erşov şi 
de aceea îl scosese din priză. 

Maiorului nu-i prea era pe plac munca pe care o făcea în 
secţia colonelului Osipov. Nu era obişnuit cu o astfel de 
activitate. Se plictisea să citească'rapoartele altora, să 
redacteze corespondenţa şi să dea îndrumări 
subordonaţilor. îşi aducea aminte de vremurile cînd 
împreună cu căpitanul Astahov făcuse serviciul sub 
ordinele generalului Pogodin. Acolo era o muncă 
adevărată, plină de primejdii, care cerea o încordare a 
tuturor forţelor fizice şi spirituale. 

Îi veni în minte o acţiune interesantă, cînd reuşiseră să 
descurce, cu ajutorul instalaţiei de televiziune, o metodă 
de spionaj diabolic de subtilă folosită de fasciştii nemți. 
De atunci îi/cepuse pentru Astahov o ascensiune ra- W 
pidă. Se spune că acum a ajuns colonel. Ce bine ar fi să 
lucreze iarăşi cu el ! Erşov îşi aminti de vremuri şi mai 
îndepărtate, cînd abia absolvise cursul pregătitor pentru 
gradul de sublocotenent. Pe atunci abia începuse să-şi 
însuşească limbajul unui comandant şi primi cu plăcere 
comanda unui pluton de ostaşi tineri si neinstruiţi. 
Executa personal cu oamenii exerciţiile de front, fără să 
încredinţeze instrucţia plutonului ajutorului său, un 
sergent major reangajat, vechi şi încercat militar. 

Cît de mult îi plăcea pe atunci, în dimineţile geroase de 
iarnă, să rostească comenzile militare cu glas puternic şi 
tăios. Şi cît de plăcut scîrţiia zăpada sub picioarele 

soldaţilor lui în timp ce mărşăluiau cu pasul ferm de-a 
lungul drumurilor de ţară din spatele imediat al frontului 
$ 


Erşov suspină şi se răsuci atît de energic pe o coastă, că 
arcurile canapelei gemură din greu. Dimka părăsi 
pentfcu o clipă priveliştea atrăgătoare de la fereastră şi 
se uită mirat la stăpînul lui. Era un motan mare, negru, 
cu blana lucioasă. Doar mustăţile şi plastronul aveau o 
culoare mai deschisă, iar vîr- furile lăbuţelor erau albe 
ca nişte mănuşi de aristocrat. 

După ce se sătură să privească zadarnic la vrăbiile care 
se plimbau obraznice pe cornişa ferestrei închise, Dimka 
sări jos, se apropie cu pasul leneş de canapea, se uită în 
ochii trişti ai stăpînului său, apoi se căţără şi se aşeză 
fără nici o jenă pe şoldul acestuia. 

Erşov se bucură de tovărăşia lui Dimka, gîndin- du-se că 
are măcar cu cine să schimbe o vorbă. 

— Ei, spuneţi-mi, Dimici, ce poftiţi î întrebă el alene 
pe Dimka, căruia în momente de melancolie i se adresa 
totdeauna cu „dumneavoastră”. 

Cu toate că nu înțelegea vorba omenească, Dimka se 
pricepea de minune să deosebească intonaţiile vocii 
stăpînului său. După miorlăitul trist cu care-i răspunse 
maiorului la întrebare, puteai să presupui că motanul 
împărtăşeşte întrutotul gîndurile întunecate ale 
acestuia. 

— Ce ai zice tu, prietene, dacă am cere printr-un 
raport să ne mute într-o altă muncă, sau7 şi mai bine, 
într-un alt oraş ? 

După toate aparențele, Dimka nu avea nimic de obiectat 
împotriva acestei propuneri. 

— La naiba, ajunge de cînd tot lîncezim aici ! Ce 
părere aveţi despre aceasta ? 

Dar părerea lui Dimka rămase pînă la urmă nelămurită. 
Stăpînul se ridică brusc în picioare, trîntin- du-l pe 
duşumea, şi după ce-şi aruncă tunica pe umeri, se duse 
să deschidă uşa de la intrare, căci de-afară se auzise 
zbirniitul insistent al soneriei. 

Erşov deschise uşa şi rămase mirat în prag vă- zînd în 
faţa lui pe Sablin. 

— Dumneavoastră, tovarăşe general fes exclamă el 
uimit, potrivindu-şi în grabă tunica ce-i alunecase de pe 
umăr. 

— Precum vezi... Bine, dragul meu, dar de ce nu 
răspunzi la telefon ? Eu te sun, iar dumneata probabil 
dormi şi nici nu-ţi pasă ? Ori ţi-e deranjat telefonul ? 

— Da, nu-i .tocmai în ordine — răspunse cam ruşinat 
Erşov, lăsîndu-l pe Sablin să treacă înăuntru. 

Generalul locuia în aceeaşi clădire, doar cu cîteva etaje 
mai jos. Obişnuia uneori să-l invite pe Erşov la el. Altă 
dată venea el pe la maior ca să mai schimbe o vorbă, 
sau să facă o partidă de şah. 

= Nu cumva ai rămas numai dumneata cu Dimka 
acasă ? întrebă el intrînd în odaie şi aşezindu-se pe 
canapea, lîngă motanul care-şi încovoiase cochet spi- 
narea, ridicîndu-şi prietenos coada. Anna Petrovna unde- 
i? 

— A plecat la soră-mea. 

— Aşadar, nu e nimeni care să ne stingherească şi 
vom putea discuta în linişte o problemă deosebit de 
importantă. Stai jos, Andrei Nikolaevici, şi ascul- tă-mă 
cu atenţie. 

în ajunul plecării 

Vreo trei zile i-au trebuit lui Erşov ca să-şi facă 
pregătirile în vederea îndeplinirii misiunii primite de la 
generalul Sablin. în acest răstimp studiase cu de- 
amănuntul codurile secrete folosite de Muhtarov şi 
Janbaev şi se antrenase în mînuirea rapidă a acestor 
coduri. De la ingineri şi maiştri specialişti în montarea şi 
repararea aparatelor de radio, luă cîteva lecţii practice 
de radiotehnică. Cercetă şi studie pînă în cele mai mici 
amănunte aparatul de emisie-recepţie găsit la Muhtarov. 
A patra zi se prezentă la generalul Sablin şi-i ra- portă că 
este complet pregătit pentru misiune. 

— N-am de gînd să te supun unui examen, Andrei 
Nikolaevici — observă generalul, cercetînd cu o vădită 
plăcere statura înaltă a maiorului. Eşti un om cu 
experienţă, dar trebuie să te previn că adversarul 
dumitale e foarte prevăzător şi prin urmare tot atit de 
încercat. Îi merge faima că nu poate fi prins. De' altfel, 
de-aceea i-au şi dat porecla de „Fantomă”. Am şi cerut 
relaţii la Aksakalsk, după adresa găsită la Muhtarov, şi ni 
s-a răspuns că într-adevăr la biroul de evidenţă a fost 

înregistrat ca flotant un oarecare Kanîş Janbaev, 
candidat în ştiinţe istorice. Dar pină acum niciunul dintre 
lucrătorii organelor securităţii nu a reuşit să-l vadă. Ca 
să nu-l sperie cumva, le-am dat dispoziţii să nu 
întreprindă nimic împotriva „Fantomei” şi nici să nu-i 
arate vreun interes deosebit. Cind vei ajunge acolo, ai să 
te descurci singur. Legătura cu noi o vei ţine prin 
locotenentul Malinovkîn, care va fi pus la dispoziţia 
dumitale. Ţi-e clar totul ? 

— Totul, tovarăşe general. 

După ce-l învăluiră încă o dată pe maior cu o privire 
iscoditoare, ochii lui Sablin poposiră cîteva clipe asupra 
mustăţilor lui Erşov. 

— N-are să-ţi pară rău să te desparţi de mustață ? 

— Dar poate că nici nu-i nevoie să mă despart de 

ea ? întrebă pe un ton serios Erşov, netezîndu-şi cu un 
gest obişnuit mustaţa. Am s-o potrivesc puţin, după 
moda orientală. 

Sablin rămase cîteva clipe pe gînduri. 

— Fie şi aşa. Cred că nu-ţi va şedea rău — spuse el, 
în sfirşit, căutînd să-şi închipuie înfăţişarea lui Erşov, 
îmbrăcat cu o bluză de mătase şi purtînd o „tiubeteică”! 
pestriță pe cap. Apoi adăugă voios: în privinţa asta e 
bine să-i ceri sfatul lui Ali- mov. Poţi să-ţi pui 
„tiubeteică”, dar atît, altceva nimic oriental în 
îmbrăcăminte, ca să nu fie prea bătător la ochi. Veţi 
porni la drum miine dimineaţă. Pînă atunci caută să te 
odihneşti şi să te obişnuieşti cu noul dumitale nume. Cu 
Începere de miine, te vei numi Muhtarov. 

Erşov se întorcea de la generalul Sablin bine dispus, 
cuprins de senzaţia unei adevărate fericiri. De la bariera 
Kirov ar fi putut să ia tramvaiul sau autobusul, dar se 
hotărî înainte de plecare să mai străbată o dată pe jos 
străzile oraşului natal. lar în dimineaţa următoare, se va 
urca în tren- la gara Kazansk'i şi va pleca departe spre 
răsărit, în Asia Meridională. 

Mergea cu pasul domol, cercetînd feţele trecătorilor şi 
avea impresia că oamenii pe care-i intilnea pe drum se 
uită la el cu luare-aminte. Se gîndi cu mîn- drie că poate 
viaţa şi securitatea tuturor acestor oameni va depinde 


1! Tiubeteică — un fel de tichie brodată purtată în Asia Me- 
ridională. (n.r. 

intr-o oarecare măsură de felul cum va izbuti el să-şi 
ducă la bun sfîrşit misiunea importantă şi grea pe care o 
primise. 

Apoi gîndurile-i zburară spre fata a cărei fotografie o 
ţinea pe birou. „N-ar fi oare bine să trec pe la ea, să-mi 
iau rămas bun ?”— îi fulgeră maiorului prin minte. Dar 
alungă pe dată gîndul acesta. N-avea nici un rost. Fireşte 
că tatăl ei are s-o anunţe despre plecarea lui. Şi de 
altfel, nici nu avea dreptul să-î spună mai mult decît atit. 
După ce ajunse acasă, Erşov mai cercetă o dată ba- 
gajele pregătite de mult pentru plecare. îşi împachetase 
numai strictul necesar şi în primul rînd toate lucrurile 
găsite în buzunarele şi valiza lui Muhtarov. Acum trebuia 
să chibzuiască şi să-şi închipuie comportarea acestui om 
în tren, precum şi modul cum ar fi decurs întîlnirea lui cu 
Janbaev. Trebuia să se familiarizeze din timp cu rolul lui 
Muhtarov, ca să nu procedeze greşit în momentul 
întîlnirii cu duşmanul. Va trebui să joace rolul lui 
Muhtarov chiar ince- pind de miine, din clipa cînd se va 
urca în tren. 

Erşov îşi aduse aminte de locotenentul care fusese 
repartizat sub ordinele sale şi simţi fără să vrea cum îl 
cuprinde necazul. Ce-i trebuie tinerelul acesta ? Cel mult 
să-l încurce. E posibil, fireşte, să aibă nevoie de sfatul lui 
pentru repararea staţiei de radio sau poate că va trebui 
să-l întrebe ceva pe generalul Sablin prin postul de radio 
al lui Malinovkin. Dar şi el singur ar putea să se descurce 
în astfel de situaţii, mai ales că va trebui să facă toate 
astea foarte discret şi cu multă precauţiune. Numai de 
nu i-ar înşela speranţele flăcăul acesta... 

Erşov îl cunoaştea prea puţin pe Malinovkin. Şiia doar un 
singur lucru, că tînărul e un perfect radiotelegrafist şi 
tehnician, un adevărat virtuos în recep- ţionarea şi 
transmiterea rapidă a radiogramelor prin Morse. Trebuia 
să-l cunoască pe locotenent mai înd eaproape. 

Călăuzit de aceste intenţii, maiorul Erşov se apropie de 
telefon şi-l sună pe şeful serviciului unde lucra 
Malinovkin. 

„tovarăşe locotenent-colonel 1 Erşov vă 
deranjează — spuse el la aparat, recunoscînd vocea 
şefului transmisiunilor. Malinovkin e gata pentru 

misiunea ordonată de generalul Sablin ?... Gata ? Atunci 
aş vrea să-l văd. Vă rog să-i permiteţi să vină la telefon. 
Erşov auzi cum locotenent-colonelul aşază receptorul pe 
masă şi strigă cuiva să-l cheme pe Malinovkin. Peste 
cîteva secunde în receptor se auzi iarăşi un zgomot, 
urmat de o voce tinerească şi sonoră. 

— La telefon locotenentul Malinovkin. 

— Dună ziua, tovarăşe Malinovkin 1 îl salută ma- 
iorul. Aici Erşov. Ei, cum stai, eşti gata ? Atunci ia-ţi 
toate lucrurile necesare şi vino la mine acasă. Adresa au 
să ţi-o dea de la birou. Aşa o să ne cunoaştem mai bine. 
Pină atunci, la revedere 1 

...Malinovkin sosi pe la prînz, cu o valiză în mînă şi o 
haină subţire de culoare cenuşie, aruncată peste braţ. 
Gulerul de la cămaşa tînărului era descheiat, 
dezgolindu-i gitul bronzat de soare. Locotenentul părea 
tînăr de tot ca înfăţişare, cu faţa luminată de un zimbet 
sfios şi blind. Abia-l zări şi Erşov îşi zise că Malinovkin e 
un băiat bun. Cu toate că se pregătise să-l întimpine cu 
severitate şi răceală, Erşov uită pe dată de această 
hotărire şi-i întinse zimbind mina locotenentului : 

— Să facem cunoştinţă, tovarăşe Malinovkin ! Care-i 
numele dumitale ? 
— Dmitri... Dmitri Ivanovici, tovarăşe maior — spuse 
stingherit Malinovkin, neştiind unde să-şi aşeze valiza. 
lar al meu e Andrei Nikolaevici. Asta s-o ţii minte 
şi în acelaşi timp caută să uiţi că port gradul de maior. 
De altfel şi numele acesta' e numai pentru azi. Miine va 
trebui să te obişnuieşti cu alt nume. Valiza las-o aîı 
cînd va veni mama mea, are s-o aşeze undeva. După 
cum văd, ai de gind să călătoreşti cu tot confortul — 
surise Erşov, arătînd cu capul spre valiză. Ţi-ai luat cam 
prea multe lucru- şoare: 

— Bine, dar acolo-s... — începu Malinovkin. 

Dar Erşov îl întrerupse 
— Nu-i nimic, am să-ţi uşurez eu bagajele dacă va fi 
nevoie. Vino, să punem la punct misiunea noastră. 

În odaia maiorului, atenţia lui Malinovkin fu atrasă în 
primul rînd de dulapul cu cărţi. Cînd Erşov îi oferi un 
scaun, tînărul se aşeză astfel încît să vadă cotoarele — 
cărţilor rinduite în rafturi, după geamurile de cristal. În 
timp ce maiorul scotocea ceva prin sertarul biroului, 

Malinovkin reuşi să citească în fugă titlurile cîtorva 
volume, din cele aşezate mai aproape de el. Constată că 
majoritatea cărţilor erau de specialitate militară. în 
schimb, în dulapul de-alături citi pe cotoare o serie.de 
titluri de cărţi pe care nu se aşteptase de fel să le 
găsească în biblioteca unui ofiţer de contrainformaţii. 
Această descoperire il făcu pe locotenent să aibă o 
consideraţie şi mai mare pentru maiorul Erşov, despre 
care de altfel auzise şi aşa multe lucruri interesante. 

— Sper că- ţi s-a vorbit despre misiunea pe care o 
avem, Dmitri... — Erşov şovăi o clipă, căutînd să-şi 
amintească numele întreg al locotenentului. 

— Spuneţi-mi simplu Mitea — îi propuse Mali- 
novkin, cu obişnuitu-i zîmbet sfios. 

— De acord — surise la rîndu-i Erşov, examinînd cu 
luare-aminte conformaţia atletică a locotenentului. După 
întreaga-i înfăţişare se vedea că tînărul era un bun 
sportiv. Aşadar, Mitea, cunoşti misiunea pe care o 

avem ? 

— Da, în linii generale, tovarăşe maior... Scuzați... 
Andrei Nikolaevici. 

— Deci, iată despre ce-î vorba. Plecăm miine dimi- 
neaţă — eu, cu un taxi, iar dumneata cu autobusul. Ne 
întîlnim în tren, în vagonul cu compartimente unde 
„întîmplător” vom fi vecini şi vom „face cunoştinţă”. Eu 
îmi voi lua numele de Muhtarov Tair Ale- xandrovici, 
colaborator al Muzeului de Istorie de la Alma-Ata, plecat 
într-o misiune de cercetări ştiinţifice la Aksakalsk. 
Dumneata ai să mi te recomanzi drept un tînăr feroviar, 
care se duce pe un şantier de cale ferată. Numele nu-i 
cazul să ţi-l schimbi. Mă gîndesc doar ce specialitate si 
ţi alegi ? 

— Telegrafist sau chiar radiotelegrafist — îşi exprimă 
Malinovkin „părerea. Cunosc perfect meseria asta. 

— Foarte bine ! se învoi Erşov. Am să vorbesc mai 
tirziu la telefon şi au să-ţi trimită adeverinţa cores- 
punzătoare. lar acum, să mergem la masă şi totodată să 
ne ocupăm şi de geamantanul dumitale, să-l mai 
uşurăm niţel... 

= Dar ce să mai scoatem din el, Andrei Nikolaevici 
— spuse mirat Malinovkin. Am acolo stația de radio, iar 

din lucrurile personale, mi-am luat numai strictul 
necesar... 

Tovarăşi de drum 

Maiorul Erşov şi Malinovkin işi petrecură tot timpul 
călătoriei de la Moscova la Kuibişev jucînd şah. Nu se 
deosebeau cu nimic la înfăţişare de ceilalţi călători, 
oameni de profesii şi naţionalităţi diferite. Maiorul era 
îmbrăcat cu o bluză lungă de mătase, prinsă peste 
mijloc cu o curea subţire caucaziană, împodobită cu o 
mulţime de incrustături de argint, iar pe cap purta o 
„tiubeteică”. Locotenentul rămăsese cu aceleaşi haine 
cu care venise în ajun la Erşov. 

Celelalte locuri din compartiment'erau ocupate de două 
pensionare bătrîne. Cu toate că femeile păreau 
inofensive la prima vedere, se dovediră totuşi tovarăşe 
de drum destul de primejdioase, datorită curiozităţii din 
cale afară de mari. Amindouă îi asaltau la tot pasul pe 
Erşov şi Malinovkin cu tot felul de întrebări. Pentru a le 
tempera oarecum această curiozitate, Malinovkin, care li 
se prezentase drept telegrafist, începu să le 
demonstreze cu multă virtuozitate întreaga lui 
îndemînare în transmiterea diferitelor texte, pe care le 
ciocănea în Morse cu o iuţeală ameţitoare. La zgomotul 
provocat de acest telegrafist entuziast, bătrînele la 
inceput işi astupară urechile, dar mai tîrziu se retraseră 
pe culoar, unde-şi găsiră cu- rind alţi interlocutori mai 
potriviţi. 

Cei doi ofiţeri profitară de această împrejurare ca să-şi 
continue nestingheriţi discuţia. E adevărat că Erşov 
socoti mai prudent să nu vorbească despre misiunea pe 
care o aveau de îndeplinit, insă Malinovkin nu se putea 
stăpini şi, din cînd în cind, mai întreba cîte ceva. Mai 
mult decît orice, îl interesa însă chiar persoana lui Erşov. 
— Vă invidiez, Andrei Nikolaevici — spuse el pe şoptite, 
uitîndu-se cu coada ochiului spre uşa compartimentului. 
Straşnic i-aţi mai înhăţat pe spionii aceia fascişti din 
Pribaltika. La noi, la şcoala militară, s-au ţinut chiar 
cursuri speciale pentru însuşirea experienţei 
dumneavoastră... 

Erşov se văzu nevoit să mai potolească la răstimpuri 
izbucnirile zgomotoase ale tinărului entuziast. 

— Îţi interzic să mai vorbeşti pe această temă şi 
acum şi mai tîrziu — zise el, dînd dojenitor din cap. în 

ceea ce priveşte afacerea cu spionajul prin televiziune, 
cazul n-.a fost descurcat de mine, ci de Asta- hov. Aşa 
talent, mai zic şi eu. 

a, N-am să mai spun nimic, Andrei Nikolaevici — 
făgădui Malinovkin, aruncîndu-i o privire rugătoare. Însă 
şi dumneavoastră l-aţi ajutat pe Astahov să clarifice! 
cazul. Nu-i aşa ? Se spune cum dumneavoastră 
personal... Am tăcut. Nu mai scot nici un cuvint ! 

Spre marea satisfacţie a locotenentului, bătrinele 
pensionare „debarcară” din tren la Kuibişev. îşi luară un 
călduros rămas bun de la vecinii lor de compartiment, 
mulţumindu-le pentru plăcuta tovărăşie şi-l rugară pe 
Erşov-Muhtarov să le dea adresa lui de !a Alma-Ata, 
făgăduindu-i să se abată cîndva pe la el, să guste din 
fructele cu care acesta se lăudase atita tot drumul. 
Locurile rămase libere fură imediat ocupate de doi tineri 
în uniformă de feroviari. Unul dintre aceştia purta epoleţi 
de locotenent-tehnicia 
— Mergeţi departe, flăcăi ? îi întrebă Erşov. 

— Departe, tocmai la Perevalsk — răspunse tînă- rul 
fără epoleţi. 

— La Perevalsk ? exclamă Malinovkin. Şi noi tot 
acolo ne ducem. Aşadar, avem acelaşi drum. 

— Şi dacă nu-i secret, ce treburi aveţi pe-acolo ? 
întrebă din nou Erşov. 

— Ne ducem la lucru. La şantierul de construcţii al 
liniei ferate se cîştigă bine — răspunse surizind acelaşi 
tînăr. 

— Celălalt, cu epoleţii de locotenent-tehnician, ii 
aruncă o privire mînioasă :Ajunge, nu mai face pe 
ahtiatul după bani 1... Sintem feroviari — lămuri el. Eu 
sînt mecanic de locomotivă, iar el e ajutorul meu. Am 
lucrat înainte pe linia Kuibîşev-Hidrostroi, iar acum 
sîntemaici, la noul şantier, de aproape doi ani. Ne 
întoarcem din concediu. 

— În general noi sîntem totdeauna acolo unde-i mai 
greu, observă ajutorul de mecanic, pe acelaşi ton 
zeflemitor. Asta nu-i de la mine : nu fac decit să repet 
vorbele lui! arătă el cu capul spre mecanic. Pe mine mă 
atrage mai mult cîştigul. 

— Dumneata, tinere, ştii cum se numeşte asta în 
limbaj ştiinţific ? izbucni supărat Malinovkin încrun- 
tîndu-se deodată la faţă. Cinism 1 

— Să nu-l luaţi în serios — spuse mecanicul cu un 
zîmbet sfios. Face pe prostul. Credeţi cumva că l-am 
rugat să vină cu mine în Asia Meridională ? Nici să nu vă 
treacă aşa ceva prin cap, singur s-a ţinut ca scaiul de 
mine. Cit priveşte cîştigul, la Hidrostroi cîştigam şi mai 
mult. 

Erşov se pricepea la oameni şi, chiar de la prima vedere, 
arareori se-ntîmpla să-şi facă o impresie greşită asupra 
lor. Mecanicul îi plăcu chiar de la început. Avea în toată 
atitudinea lui ceva asemănător cu Malinovkin, cu toate 
că după înfăţişare nu semănau de fel unul c'u altul. 

— Atunci să facem cunoştinţă — spuse vesel Erşov 
întînzîndu-i mina : Muhtarov Tair Alexandrovici, co- 
laborator ştiinţific din Alma-Ata. 

— Konstantin Şatrov — se prezentă mecanicul şi, 
arătînd cu „capul spre ajutorul lui, adăugă : lar acesta-i 
Riabov Feodor. 

Cîteva ore mai tîrziu, cînd trenul se apropia de Işinbaev, 
călătorii cinară împreună şi goliră cu acest prilej o 
sticluţă de votcă adusă de Riabov. Limbile se dezlegară 
şi discuţia deveni mai aprinsă. Feroviarii se antrenaseră 
atît de mult la vorbă povestind despre munca şi 
planurile lor de viitor, că nu mai avură de fel timp să-i 
întrebe pe tovarășii lor de drum despre proiectele pe 
care le aveau, spre bucuria nespusă a acestora. „Aştia 
nu-s ca băbuţele-pensionare — se gîndi Malinovkin. Ei 
singuri au destule lucruri de povestit...” 

În acest timp, feroviarii alunecaseră pe nesimţite de la 
problemele profesionale, spre alte subiecte cu caracter 
mai intim. Propriu-zis, Riabov era acela care vorbea mai 
mult. Şatrov încercase de cîteva ori să-şi mai tempereze 
tovarăşul, dar pînă la urmă se lăsă păgubaş. 

— Fireşte — îşi dezvolta Feodor consideraţiile 
filozofice — am plecat spre Asja Meridională, credincioşi 
devizei noastre : mereu înainte ! Asta e, ca să spunem 
aşa, baza ideologică a problemei. „Dar pe lingă aceasta 
a mai existat şi o altă forţă motrice : dragostea. Da, da! 
Să nu rîdeţi... Şi te rog, dragă Kostea, să nu-mi mai tragi 
ghîorrhiri pe sub coaste. Aici sîntem între ai noştri şi n-ai 
de ce să te jenezi. Şi apoi, ce fel de secret e acesta, 
dacă-l cunoaşte aproape toată lumea din direcţia 
feroviară de la Kui- bişev ? După cît mi se pare, nici pe 
noul loc de muncă faptul n-a reuşit să rămînă secret... 

Riabov le spunea toate acestea pe un ton foarte serios, 
însă Erşov îşi dădu seama imediat că tînărul îşi 
ironizează prietenul. 

— După cum vă spuneam —urmă Riabov — avem 
aici la noi o iată, Olga Vasilievna Belova, inginer de 
exploatare. O frumuseţe 1 Puteţi avea încredere în 
gustul meu. La început a lucrat împreună cu noi în 
sectorul Kuibîşev-Hidrostroi, pe urmă a fost mutată pe 
noul şantier din Asia Meridională, înţelegeţi acum, ce 
anume ne-a mai îndemnat pe noi să venim aici ? Riabov 
surise şi adăogă : vorbă să fie „pe noi”, de fapt treaba 
asta l-a atras mai mult pe Kostea. 

— Vorbeşti prostii ! se supără de-a binelea Şatrov. Că 
există acolo o ingineră, anume Belova, asta-î adevărat. 
Că-mi place, n-o ascund nici pe asta. Dar toate celelalte 
nu-s decft fleacuri. 

Erşov îşi asculta cu plăcere tovarăşii de drum, gîndindu- 
se fără să vrea că de unde la început îşi pusese în gind 
chiar de la urcarea în tren să joace rolul unui Muhtarov 
încrezut şi arogant, nu şi-a ţinut făgăduiala, nevrînd să 
se înjosească în ochii acestor oameni sovietici cinsti 
Janbaev îşi schimbă adresa 

La Aksakalsk , Şatrov şi Riabov trebuiau să co- 
boare, urmînd să continue drumul pînă la Perevalsk cu 
un tren local. 

— Ei, dar dumneata, tovarăşe Malinovkin, 
ce ai de gînd ? îl întrebară ei pe locotenent. Vii cu noi ? 
— Desigur 1 exclamă cu căldură acesta. 

Feroviarii îşi luară rămas-bun de la Erşov-Muh- 

tarov şi se îndreptară spre casele de bilete pentru 
trenuri locale. lar Erşov o porni iără grabă spre magazia 
de păstrare a bagajelor de mină, oarecum îngrijorat la 
gîndul dacă Malinovkin va reuşi să se despartă în mod 
firesc de tovarăşii săi de drum. 

La casa de bagaje se formase o coadă lungă. 
Aceasta l-a bucurat intrucîtva pe Erşov, care-şi făcuse 
socotelile că, pînă-i va veni rîndul la ghişeu, poate se va 
întoarce şi Malinovkin. E adevărat că pentru orice 
eventualitate se-nţelesese cu Dmitri, sn se-ntilnească în 
sala de aşteptare a gări 

Stătu la coadă peste o jumătate de oră, pînă 
cind ii veni rîndul să-şi predea valiza. Cind termină în 

sfirşit şi ieşi din magazie, dădu cu ochii de Malinovkin 
care-l aştepta la usă cu un zîmbet larg p«! faţă. 

— Toate au luat o întorsătură cit se. poate de bună 
spuse el voios, ştergîndu-şi cu batista fruntea 

asudată — pentru mine nu s-au mai găsit bilete. Ei 
aveau ordine de serviciu şi permise de cale ferată, aşa 
că n-au mai avut nevoie decît de viză. Desigur că dacă 
mi-ar fi trebuit îmi procuram şi eu biletele — adăugă 
Malinovkin surîzînd. În general, totul s-a desfăşurat cît 
se poate de normal. Am aflat că aici trenurile-s atît de 
aglomerate, că deseori se-ntimplă să nu găseşti bilete 
de călătorie. l-am condus pe prietenii noştri pină la 
vagon, mi-am luat rămas-bun de la ei şi am alergat 
încoace. Asta-i tot. Am procedat bine ? 

— Să zicem că-i bine — răspunse grav Erşov. În 
adincul sufletului, maiorul era mulţumit de Malinov- kin, 
dar considera că acum, după sosirea la destinaţie, va 
trebui să fie ceva mai sever cu el. 

— Şi acum, încotro mergem ? Lă Janbaev ? întrebă 
Malinovkin. 

— Nu — răspunse Erşov pe acelaşi ton, uitin- du-se 
atent în jur. Apropo, de aici înainte nu ne mai 
cunoaştem. Du-te şi aşteaptă-mă la gară, în sala de 
aşteptare. Am să lipsesc două-trei ore, sau poate chiar 
mai mult. E clar ? 

— Clar, Andrei Nikolaevici. 

— Deocamdată, să nu predai valiza la bagaje. Ţine-o 
la dumneata. La întoarcere, cind am să trec pe lîngă 
dumneata, să te ridici şi să vii după mine. Ai inteles totul 
? 

— Totul. 

Erşov îl salută cu o înclinare a capului şi ieşi în piaţa' din 
faţa gării. Aici întrebă o bătrînică pe unde vine strada 
Ceapaev. Femeia îi explică cu de-amă- nuntul cum s-o 
găsească şi Erşov- porni agale pe strada care ducea de 
(2 dat spre centrul orăşelului. 


Soarele se ridicase 
acum sus pe cer şi 

dogorea îngrozitor. 
Zidurile joase ale 
clădirilor nu ofereau 
trecătorilor nici un 
pic de umbră, iar 
pomii rari ce se- 
nşiruiau de-a lungul 
străzii erau şi ei 
destul de piperniciţi. 
„Tiubeteica” de pe 
capul lui Erşov nu-l 
apăra aproape de fel 
de arşiţă. Faţa 
maiorului se 
acoperise de 


sudoare, dar el îşi 
vedea de drum cu 
acelaşi pas domol şi 
măsurat, ca şi cînd 
ar fi fost obişnuit der 
cînd lumea cu clima 
aceasta caldă din 
sud 


.Dar iată că apăru şi strada Ceapaev. Casele de aici erau 
mai scunde şi mai puţin arătoase ca în centru. Cele mai 
multe dintre ele erau fără etaj, cu curţi mici. înăuntru, 
prin deschizăturile porţilor, se zăreau ici-colo nişte 
arbuşti piperniciţi, ofiliţi de aerul încins al verii. 

Casa cu numărul patruzeci şi şapte nu se deosebea cu 
nimic de celelalte. Maiorul încercă să deschidă portiţa, 
dar o găsi încuiată pe dinăuntru cu cîrligul sau cu 
zăvorul. Apăsă,de cîteva ori pe miner, apoi dădu cu ochii 
de un inel metalic şi trase de el. Peste cîteva clipe auzi 
un scrîşnet neplăcut de fier ruginit şi lătratul unui cîine. 
Cineva dădu glas potolindu-l, apoi Erşov auzi bocănitul 
unor paşi. grei, urmat de zgomotul zăvorului dat în 
lături. 

Portiţa se crăpă, tocmai atit cit să-i permită gazdei să-şi 
scoată capul afară. Necunoscutul avea o faţă 
imbătrînită, plină de zbiîrcituri, cu ochii depărtaţi şi mici. 
— Pe cine căutaţi ? întrebă el cu un pronunţat 
accent oriental, cercetîndu-l pe Erşov cu o privire 
iscoditoare. 

— Pe Kaniş Janbaev — răspunse zîmbitor maiorul, 
înclinîndu-se în faţa moşneagului. Eu sînt Aluh- tarov. 

— Muhtarov ? mormăi bătrînul,” ridicîndu-şi mirat 
sprîncenele- cărunte şi rare, însoţindu-şi vorba cu o 
strimbătură de parcă şi-ar fi strepezit gura cu ceva acru. 
— Da, Muhtarov! repetă Erşov cu grabă, între- 
bîndu-se alarmat în gînd dacă n-a greşit cumva adresa. 
Tair Alexand'rovici Muhtarov de la Muzeul de Istorie din 
Alma-Ata. 

— Ah, Tair Alexandrovici 1 exclamă bucuros bătrînul 
şi cu un. zîmbet deschise larg portiţa în faţa noului sosit. 
Intră, poftim. lartă-mă că.te-am făcut să aştepţi. la-o pe 
aici, te rog, să nu-ţi rupă cîinele pantalonii... Taci, 

potaie ! se răsti el la cîinele care se zbătea furios în lanţ. 
Amarnic mai eşti, diavole ! Pe aici, dragă Tair 
Alexandrovici, te rog numai să-ţi apleci capul, să nu te 
loveşti. 

Bătrînul îi introduse pe Erşov într-o încăpere destul de 
spațioasă şi frumos mobilată. Interiorul odăii îl cam 
surprinse pe musafir, mai ales că moşneagul era destul 
de sărăcăcios îmbrăcat. 

— Poftim, stai jos — spuse el, împingînd spre Erşov 
un scaun şi întinzindu-i o tnînă uscăţivă, cu pielea 

galbenă ca pergamentul. Eu sînt stăpînul casei, 
Djanderbekov Gabdulla. 

— Dar unde-i Kaniş ? întrebă bănuitor maiorul. 
Moşneagul ii făcuse impresia unui om foarte viclean şi 
Erşov se gindi cu teamă că poate înfăţişarea lui nu-i 
inspiră gazdei destulă încredere. 

— Te rog să mă scuzi, dar Kanîş lipseşte — dădu 
Gabdulla din miini, în timp ce ochişorii lui se topiră parcă 
în zimbetul dulceag ce i se aşternuse pe faţă. E plecat. 
M-a rugat să-ţi predau o scrisoare. Face nişte cercetări 
ştiinţifice şi adună tot felul de materiale. Are de umblat 
foarte mult. 

În timp ce vorbea, bătrînul cotrobăia prin sertarul de sus 
al scrinului, fără să-l slăbească măcar o clipă pe Erşov 
din priviri. în sfirşit scoase din sertar un plic sigilat şi-l 
întinse maiorului cu acelaşi zîmbet prefăcut. 

Erşov desfăcu plicul şi citi scrisoarea adresată lui 
Muhtarov : 

„Dragă Tair Alexandrovici, 

Vă rog să mă iertaţi că nu v-am aşteptat, dar a trebuit 
să plec urgent în localitatea unde se fac săpăturile 
arheologice. Am descoperit materiale noi şi interesante 
cu privire la istoricul acestor locuri străvechi. 
Dumneavoastră cunoaşteţi desigur că oraşul Aksakalsk 
a fost situat pe drumul caravanelor ce treceau din Asia 
Meridională, spre regiunile vestice ale Siberiei. 
Descoperirile arheologice făcute în împrejurimile 
oraşului ne oferă nouă, istoricilor, multe lucruri 
interesante, mai ales cele ce se referă la sfîrşitul 
secolului al XVIII-lea. Dacă veţi dori să mă vedeţi înainte 
de întoarcerea mea la Aksakalsk (care se va produce 
abia pe la 26—28 ale lunii), veniţi la Lacul Alb. E destul 
de aproape, la vreo trei- zeci-treizeci şi cinci kilometri de 
Aksakalsk. Căutaţi acolo baza expediției arheologice şi 
întrebaţi de mine. La revedere, pe curînd, scumpe Tair 
Alexan- drovici ! 

Al dumneavoastră, Kanîş Janbaev”. 

În timp ce recitea scrisoarea, Erşov observă că era scrisă 
pe partea curată a unei iile rupte dintr-un manual de 
aritmetică. Pe dosul hirtiei erau tipărite cîteva coloane 
de exerciţii. Dindu-şi seama că lucrul acesta nu-i 
întîmplător, Erşov cercetă cu luare- aminte cifrele. După 
cîteva clipe reuşi să deosebească deasupra unora dintre 

ele, nişte împunsături făcute cu virful peniţei. Locurile 
străpunse se vedeau foarte bine în zare. Fără îndoială că 
aceste împunsături abia perceptibile marcau numerele 
respective ale cifrului. 

Pentru a putea insă citi acest cifru, trebuia să aibă în 
faţă textul poemului lui Goethe „Dansul morţilor”. 
Maiorul avea poemul copiat în agenda lui de buzunar, 
dar nu putea să se folosească de el în prezenţa lui 
Gabdulia. Aşa că trebui să ascundă scrisoarea în 
buzunar. 

— Scuzaţi-mă pentru deranj — spuse el politicos, 
adresindu-se moşneagului. Janbaev mi-a propus să mă 
duc la el, la Lacul Alb. Asa am să si fac, probabil. 

Cu aceste cuvinte, maiorul îşi luă rămas-bun de la 
Djanderbekov şi se îndreptă spre ieşire. Gabdulia îl 
conduse pînă la poartă şi-l rugă să-i transmită salutări 
lui Janbaev. 

După ce părăsi casa lui Djanderbekov, Erşov îşi continuă 
cîteva minute drumul spre gară, apoi, după ce se 
convinse că nu-i urmărit de nimeni, se îndreptă spre 
centrul oraşului. Aici căută serviciul regional M.A.I. şi 
intră în biroul locotenent-colonelului Ibra- ghimov, care 
fusese anunţat de la Moscova despre misiunea lui Erşov. 
— Cu ce pot să vă fiu de folos, tovarăşe maior ? 
întrebă acesta, stringîndu-i cu putere mina. 

— Ce anume ştiţi dumneavoastră despre Janbaev, 
care stă în gazdă la un oarecare Djanderbekov ? întrebă 
la rîndu-i Erşov, cercetînd cu o vădită curiozitate faţa 
rotundă şi plină de bunătate a lui Ibra- ghimov. 
înfăţişarea locotenent-colonelului nu se potrivea de fel 
cu reputaţia de om energic şi hotărit de care se bucura 
Ibraghimov. 

— Deocamdată ştiu numai atit, că Janbaev locuieşte 
ca flotant şi figurează ca membru al expediției 
arheologice a Academiei de Ştiinţe din Kazahstan, care 
lucrează aici de peste o lună. Ne-am interesat de 
tabelele cu personalul expediției. Numele lui Janbaev 
apare şi el în aceste tabele. Am vrut să întreprindem 
asupra lui investigaţii mai amănunțite, dar am primit 
instrucţiuni de lâ Moscova să-l lăsăm deocamdată în 
pace. 

— Vă rog, să-mi daţi o coală de hirtie şi să-mi 
permiteţi să descifrez aici la dumneavoastră un bileţel — 
ii rugă Erşov, scoţînd din buzunar scrisoarea lui Janbaev. 
Aşezindu-se la biroul lui Ibraghimov, maiorul des- cifră 
destul de repede scrisoarea codificată obţinînd 
următorul text: 
„Locul întîlnirii se schimbă. Adresa nouă : Pere- valsk, 
strada Oktiabrskaia, cincizeci şi trei. întrebaţi de Askar 
Djanderbekov. Acesta e fiul lui Gabdulla”. 
Erşov îi întinse lui Ibraghimov textul descifrat şi-l intrebă 
care-i distanţa dintre Perevalsk şi Lacul Alb. 
— Aproape aceeaşi ca şi de la Aksakalsk. Acolo, 
după cit ştiu, există şi un fel de bază a acestei expediţii 
arheologice. 
— Trebuie să mă duc acolo — se hotărî Erşov. lar 
dumneavoastră puneţi sub supraveghere casa' lui 
Djanderbekov. Duşmanul e foarte prudent, aveţi grijă să 
nu prindă de veste. 
După ce se despărţi de Ibraghimov, Erşov se duse grăbit 
la gară. În sala rezervată călătorilor ce schimbau trenul, 
îl găsi pe Malinovkin care-şi pierduse răbdarea 
aşteptindu-l. Aşezat pe valiză şi prefăcin- du-se absorbit 
de lectura ziarului, tînărul urmărea cu atenţie pe toţi 
pasagerii care intrau în sală. Ob- servîndu-l pe Erşov, 
locotenentul căscă alene şi, după ce-şi împături tacticos 
ziarul, se ridică şi o porni plictisit spre ieşire. Maiorul 
întîrzie o clipă în faţa uşii şi cînd Malinovkin ajunse în 
dreptul lui, îi şopti din virful buzelor : 
— Procură două bilete pînă la Perevalsk, pentru 
trenul de seară. Am să te aştept la restaurantul gării. 
Prima misiune a lui Janbaev 

doua zi în zori, Erşov şi Malinovkin ajunseră în gara 
Perevalsk. Clădirea gării ca şi orăşelul Perevalsk — 
reşedinţa raionului cu acelaşi nume — li se părură 
călătorilor din cale afară de prăfuite. Pretutindeni, în jur, 
foarte puţină verdeață, dar şi aceea înăbușită sub un 
strat gros de praf. 
— Da, nu prea seamănă cu Soci! spuse oftînd 
Malinovkin uitindu-se în jur. Eu ce fac, vă aştept aici, în 
gară ? 

— Nu — răspunse Erşov, căutind cu ochii tăbliţa cu 
inscripţia : „Casa de bagâje”. Gara e mică, lume puţină, 
ar fi prea bătător la ochi. Du-te la direcţia şantierului şi 
interesează-te de un loc în specialitatea dumitale de 
telegrafist. Pe urmă intoarce-te aici. 

Socotesc că, peste un ceas-două, vom reuşi să ne-n- 
tîlnim lingă magazia de bagaje. 

— Am înţeles. 

Ţinînd seama că orăşelul Perevalsk era mic, Erşov se 
hotărî să caute adresa de care avea nevoie, fără să 
întrebe pe nimeni. Pentru aceasta iu nevoit să străbată 
tot oraşul de la un capăt la celălalt, par- curgînd astfel 
un drum destul de lung. În siîrşit găsi şi strada 
Oktiabrskaia. Spre deosebire de celelalte străzi, văzu 
aliniaţi de-a lungul drumului două şiruri de plopi şi 
mesteceni, deopotrivă de sfrijiţi şi firavi. Prin multe curţi 
se vedeau straturi de zarzavat şi tufe de „ebelec” — un 
fel de arbust cu frunzele aspre şt ascuţite. Casa cu 
numărul cincizeci şi trei era aproape ultima din capătul 
străzii şi aducea puţin cu căsuţa lui Gabdulla 
Djanderbekov din Ak- sakalsk. Numai că aici portiţa nu 
era încuiată cu zăvorul, iar în curte nu se zărea nici un 
cîine. Uşa de la intrare era şi ea deschisă. Erşov apucase 
să-i treacă pragul, cînd un bărbat între două virste, bine 
legat şi cu ochii oblici, îi ieşi înainte. 

— Dumneata, probabil, eşti Askar Djanderbekov ? îl 
întrebă Erşov, observînd o oarecare asemănare între 
gazdă şi bătrînul Gabdulla Djanderbekov. 

— Chiar el — răspunse bărbatul cu o voce puternică 
de bas, cercetîndu-l atent pe Erşov printre pleoapele 
întredeschise. Pe mine mă căutaţi ? 

— II caut pe tovarăşul Janbaev — răspunse maiorul, 
încercind în acelaşi timp să-şi închipuie care poate fi 
caracterul relaţiilor dintre „Fantomă” şi omul din faţa lui. 
Am fost detaşat pe lîngă el, de la Alma-Ata... Mă numesc 
Muhtarov. 

— A, tovarăşul Muhtarov! se însufleţi pe dată Askar 
Djanderbekov întinzindu-i prietenos mina. Ka- nîş 
Nurtasovici vă aşteaptă. Poftiţi înăuntru. E drept că 
dinsul lipseşte acum de-acasă, dar m-a rugat să vă 
primesc ca pe un bun prieten. 

Erşov intră intr-o odaie spațioasă, cu pereţii căptuşiţi cu 
numere vechi ale ziarului „Gudok” şi ale unor reviste 
tehnice, pare-se tot feroviare. Judecind după aceste 
ziare, şi după faptul că gazda era îmbrăcată cu o tunică 
de feroviar, maiorul ajunse la concluzia că Askar trebuie 
să facă serviciul la calea ferată, sau poate altcineva din 
familia lui lucrează în transporturi. 

— M-am apucat să-mi împodobesc odaia — spuse 
Askar jenat, arătind cu capul spre pereţi — dar riu-mi 
găsesc timp de fel. Am căptuşit-o cu ziare, însă nu reu- 
şesc să. pun tapetul. Acum avem foarte mult de lucru. 
Eu sînt şef de tură la brigada de rezervă a conductorilor. 
Askar vorbea ruseşte destul de bine, aproape fără nici 
un accent. De data aceasta, în locul tonului bănuitor cu 
care-şi intimpinase musafirul la început, vocea lui deveni 
prietenoasă. Lăsindu-l pe Erşov să treacă înainte, Askar 
îl invită amabil în odaia următoare, cu pereţii căptuşiţi la 
fel cu ziare. Lingă unul din pereţi era aşezat un divan, iar 
la fereastră se vedea o masă plină cu cărţi de istorie şi 
arheologie. 

— Aranjaţi-vă aici — spuse Askar, oferindu-i politicos 
un scaun. Asta-i odaia lui Janbaev. M-a rugat să vă 
instalez cu el împreună. Am să vă aduc aici şi al doilea 
divan. Da ! exclamă el deodată, amin- tindu-şi de ceva şi 
izbindu-se cu palma peste frunte : — Kaniîş Nurtasovici 
v-a rugat să-l scuzaţi, dar are să lipsească timp de vreo 
două-trei zile. Au găsit acolo nişte materiale istorice noi. 
Observînd parcă abia acum că Erşov nu are nimic în 
mînă, Askar întrebă : 

— Probabil că v-aţi lăsat bagajele la gară ? 

— Ştii, n-am vrut să le mai port după mine prin 
oraşul acesta necunoscut — răspunse Erşov, răsfoind 
cărţile de pe masa lui Janbaev. Şi afară de asta, nici nu 
eram măcar încredinţat că am să găsesc pe cineva 
acasă. 

— Ei, acum cunoaşteţi drumul, aşa că mutaţi-vă 
definitiv şi, cum se spune, instalaţi-vă ca acasă. Am să 
va las cheia, căci e timpul să plec la lucru. 

— Bine, dar ar trebui să-mi verifici cel puţin actele — 
zimbi oarecum jenat Erşov. Nici nu ştii măcar pe cine l-ai 
primit în casă. S-ar putea să ai de-a face cu un pungaş. 
— Ce tot spuneţi ! protestă Askar, însoţindu-şi 
cuvintele cu un gest al braţului. Ştiu să deosebesc 

întotdeauna un om cumsecade, de un pungaş. De altfel 
nici n-ar avea ce să-mi fure. 

Erşov se pregătise să plece la gară o dată cu Askar, dar 
acesta-l opri : 

— De ce să vă grăbiţi! Aveţi tot timpul. Odih- niţi-vă, 
spăliaţi-vă puţin. Spălătorul e în curte. Cheia o veţi găsi 
pe masă. Dacă doriţi să luaţi o gustare, vă rog, serviţi- 
vă. Veţi găsi la bucătărie cîte ceva de mîneare. 

leşind din odaia lui Janbaev, Askar trase după el uşa 
care dădea într-un vestiar întunecos. Peste vreo cinci 
minute, gata probabil să plece definitiv de- acasă, Askar 
ciocăni la uşa lui Erşov, o crăpă puţin şi băgîndu-şi capul 
în deschizătură spuse : 

— Era cit pe-aci să scap un amănunt. Aici, la mine, 
mai locuieşte o rubedenie din partea mamei. Se 
numeşte Temirbek şi lucrează tot la calea ferată, sub 
conducerea mea. E conductor şi el. Temirbek e un om 
liniştit şi n-are să vă deranjeze. De altfel, nici nu prea stă 
pe-acasă, fiind mereu plecat în cursă. lar cind se 
întoarce de la drum, doarme aproape tot timpul. Camera 
lui e vecină cu a dumneavoastră, însă are intrare 
separată. Astăzi e în tură de dimineaţă şi se întoarce 
abia miine. Şi acum, am plecat. Rămiîneţi cu bine. 

„Da — se gîndi Erşov fără să vrea — numai rubedenia 
asta ne mai lipsea. Curios că Janbaev s-a încumetat să-şi 
aleagă o astfel de locuinţă ! Cu toate că e posibil ca toţi 
oamenii aceştia să lucreze pentru el. O să trebuiască să- 
i cunosc mai îndeaproape...” 

După ce rămase singur, Erşov cercetă amănun”t toată 
casa. Oservă cu acest prilej în odaia unde î-a instalat 
Askar, pe perete, un tabel cu nişte ştersături făcute cu 
creionul. Era un grafic de circulaţie a trenurilor, care la 
prima vedere nu avea nimic deosebit, în afară de faptul 
că unele cifre erau subliniate cu creionul. 

Erşov îşi dădu pe loc seama că are de-a face cu un cod 
cifrat. Cercetă cu grijă din nou toată casa şi după ce se 
convinse că totul e în ordine, încuie cu cîrligul uşa de la 
intrare şi, scoţîndu-şi agenda din buzunar, începu să 
descifreze mesajul. 

Obţinu următorul text: 

„Am să lipsesc de-acasă două-trei zile. Instalaţi-vă şi 
locuiţi aici. Proprietarul casei e un om de nădejde. Vărul 


41 


lui, Temirbek, ne poate fi şi el de folos. Să nu le 
încredinţaţi însă nici un secret. Vă dau următoarea 
misiune : în şopron veţi găsi o motocicletă, în carcasa 
căreia va trebui să montați postul meu de radio. Acesta 
e ascuns în pivniţă. îndată ce Askar va pleca la serviciu, 
scoateţi aparatul de-acolo. Pipăiţi cu mina peretele din 
stingă al pivniţei şi jos, lîngă duşumea, daţi scîndura la o 
parte. Aparatul de radio emisie-re- cepţie e după 
căptuşeala de scînduri”. 

Erşov ascunse agenda în buzunar şi se duse în şopron. 
într-adevăr, găsi acolo o motocicletă cu ataş, acoperită 
cu o velinţă. Maiorul cercetă cu de-amănun- tul 
motocicleta şi constată că, după aspectul ei exterior, 
aceasta nu se deosebea cu nimic de celelalte vehicule 
de acest fel. Dar examinind cu atenţie ataşul, maiorul 
observă în carcasa lui mai mult loc decît de obicei 
Asemenea goluri mai găsi şi în alte părţi ale 
motocicletei. Totuşi Erşov nu reuşea să-şi închipuie cum 
ar putea să încapă acolo postul de radio al lui Janbaev, 
chiar dacă era foarte portativ. 

înainte de a cobori în pivniţă, Erşov se duse la portiţa 
care dădea în stradă şi o încuie cu zăvorul. După aceea 
găsi o legătură de chei la bucătărie şi descuie cu una din 
ele lacătul de la uşa pivniţei. Pivniţa era foarte adîncă şi 
răcoroasă. După ce intră înăuntru, Erşov srntţi un miros 
puternic de brinză şi de zarzavaturi. Lumina care 
pătrundea în încăpere prin uşa deschisă era foarte 
slabă, astfel: că Erşov zăbovi cîteva clipe pînă cînd ochii 
i se obrşnuiră cu semiîntunericul. 

Pereţii pivniţei erau căptuşiţi cu scînduri fixate în cuie. 
Erşov se aplecă şi pipăi cu mina partea de jos a 
peretelui din stînga, dar nu putu să găsească din- tr-o 
dată scîndura de care avea nevoie. 

Îi veni atunci în minte să-şi introducă lama briceagului 
între crăpăturile abia vizibile ale scindărilor. Una din ele 
cedă uşor şi, după ce o dădu Îa o parte, Erşov văzu în 
locui rămas gpl o deschizătură adihcă şi întunecoas: 
introduse mina în firidă şi dădu peste o casetă metalică. 
O scoase afară şi se convinse că are în faţa lui aparatul 
pe care-l căuta. 

Aparatul purta marca „N.B.”. După ce-l examină cu cea 
mai mare grijă, Erşov izbuti să-l cunoască îndeajuns 

pentru a putea lucra cu el în emisie şi recepţie. Nu se 
putea însă dumiri cum să monteze aparatul în carcasa 
ataşului, astfel ca acest lucru să rămînă neobservat. 
Pentru această operaţie dificilă avea nevoie de ajutorul 
lui Malinovkin, sau măcar de sfatul acestuia. 

îşi notă cu grijă dimensiunile aparatului montat şi 
demontat, precum şi pe cele ale motocicletei. După ce-şi 
făcu aceste însemnări, maiorul părăsi casa, în- cuind uşa 
cu lacătul. 

Se-ntitni cu Malinovkin lingă magazia de bagaje. Afară 
de ei, nu mai era nimeni prin apropiere. După ce se 
convinse că Malinovkin l-a văzut, Erşov intră în magazie 
să-şi scoată geamantanul. Locotenentul mai aşteptă 
puţin, apoi o porni fii urma lui. În faţa ghişeuiui 
schimbară pe furiş o scurtă privire şi cînd magazionerul 
se duse după bagajele maiorului, aces- ta-i strecură lui 
Malirrovktn un bileţel în care-î descria pe scurt situaţia 
şi-l ruga să ehibzuiască asupra posibilităţii de montare a 
postului de raciio în carcasa ataşului. Totodată Erşov ii 
recomanda să-şi- caute o gazdă undeva prin 
împrejurimile străzii Oktiabr- skaia şi să se ocupe de 
conductorul Temirbek. Intil- + nirea următoare i-a fixat-o 
pentru a doua zi, la prînz, la cantina sovietului 
orăşenesc. 

O descoperire neaşteptată 

În ziua următoare, după cum fusese cţmvenit, Er- şov se 
duse la cantina sovietului orăşenesc pe care-o reperase 
încă din ajun. întrind în cantină, dădu cu ochii de 
Malinovkin, care se instalase la o măsuţă izolată, într-un 
colţ. Locul era foarte bine ales, per- miţind 
supravegherea întregii încăperi. 

Cantina era foarte populată şi aproape toate mesele 
fuseseră ocupate. Erşov ocoli sala de vreo două ori, 
alegindu-şi parcă locul unde să se aşeze. Unul dintre 
ospătari îi înlesni fără să vrea alegerea, care-i convenea 
de minune maiorului. 

— Aveţi aici un loc liber, tovarăşe — arătă el cu 
capul spre măsuţa lui Malinovkin. E chiar în sectorul 
meu, aşa că veţi fi servit imediat. 

— Mulţumesc! spuse Erşov şi se îndreptă spre 
Malinovkin. E liber? întrebă el pe locotenent, punind 
mîna pe speteaza scaunului. 

— Da, poftiţi vă rog ! răspunse prietenos Malinov- 
kin. În doi, o să ne fie mai vesel. Poftim lista de bucate. 
E drept că felurile nu sint prea variate, aşa că nu prea 
aveţi ce alege. Dar trebuie să constat că se mănîncă pe 
săturate. leri am prinzit şi am cinat tot aici. 

Pe nesimţite trecură de la fraze lipsite de importanţă la 
problema care-i interesa. 

— Ţi-ai găsit casă ? întrebă Erşov, uitîndu-se atent 
în jur. 

— Mi-am găsit — răspunse Malinovkin. Însă nu prin 
vecinătatea străzii dumneavoastră, ci chiar pe ea! Ba 
mai mult, chiar vizavi de casa în care locuiți. 

Văzînd că maiorul se încruntase la faţă, locotenentul- 
făcu un gest liniştitor cu mîna şi spuse : 

— Nu vă necăjiţi! Totul are să fie bine. Gazda mea e 
o femeie singuratică, liniştită şi cam surdă. Puţin o 
interesează ce fac eu. V-am văzut aseară pe fereastra 
odăii în care m-am mutat. După mine, coincidenta 
aceasta-i foarte reuşită. În modul acesta putem oricînd 
să ne facem la nevoie un semn, sau chiar să schimbăm 
o vorbă cu ajutorul semnalelor dinainte convenite. În 
casa mea există o singură fereastră care dă spre partea 
unde locuiţi dumneavoastră. Cît priveşte mutarea mea 
acolo, asta nu poate să trezească nimănui nici o 
bănuială. Datorită lucrărilor de construcţie a liniei ferate 
şi altor şantiere de acest fel, aici la Perevalsk a năvălit o 
mulţime de lume şi nu veti găsi măcar o singură casă 
unde să nu fje chiriaşi. 

Erşov reflectă puţin asupra celor spuse de locotenent şi 
ajunse la concluzia că, într-adevăr, poate că nu-i chiar 
atît de rău că Malinovkin s-a mutat aproape de locuinţa 
lui. 

= Bine, dar ce-i cu Temirbek ? întrebă el, urmărind 
cu ochii un tînăr suspect, care trecuse de două ori pe 
lîngă masa lor.Am luat informaţii despre el cu multă 
prudență, la paznicul rezervei conductorilor — răspunse 
Malinovkin fără să se uite la maior şi prefăcîndu-se că 
studiază tabloul din perete. Am aflat că Temirbek se află 
aici de aproape trei luni de zile. La început a lucrat 
undeva în gară, iar acum e conductor de tren. Se 
confirmă că e văr cu Askar Djanderbekov. E adevărat şi 
faptul că în momentul de fată Temirbek se află în 
cursă... Acum, să vorbim despre aparatul de radio al lui 

Janbaev. Cred că şi problema aceasta o vom rezolva cît 
se poate de bine. Cunosc marca aceasta: „N.B.” 
înseamnă „Nightbird”, adică „Pasărea de noapte”. 
Aparatul se demontează nu în două părţi, cum aţi crezut 
dumneavoastră, ci în patru. Am să vă dau imediat o 
mică schemă, după care veţi putea să aranjaţi totul în 
interiorul motocicletei. Aparatul va putea fi folosit fără 
să-l scoateţi de la loeul lui. Ara să vă pun schema în lista 
de „bucate. Luaţi-o în mână şi prefaceţi-vă că studiaţi 
preţul mîncărurilor şi al prăjiturilor. 

„Am an ajutor minunaţi” se gîndi Erşov mulţumit. 

— Dar cu aparatul dumitale de radio cum stai, Mitea 
+? întrebă el, asctmzînd în buzunar schema transmisă 
de locotenent. 

— Totul e în ordine, Andrei Nîkolaevici, e gata de 
luptă. 

— Nu-i nici un pericol să lucrezi cu el ? N-are să 
observe nimeni ? 

— Puteți fi fără nici o gri 
prevăzut Cotoii. 

Erşov, care avusese pînă acum prilejul să se convingă 
de îndeminarea lui Malinovkin, de data aceasta nu-l mai 
întrebă nimic. 

— 'Bine, atunci întră astăzi în legătură cu ai noştri — 
ordonă el, gîndindu-se la nerăbdarea cu care generalul 
Sablin aşteaptă ştiri din partea lor. 0> munîcă-le pe 
scurt cum stau lucrurile şi spune-le şi despre 
descoperirea făcută de mine azi în pivniţă. În dosul 
căptuşelii de scînduri, am găsit un seismograf. Ştii ce-i 
asta ? 

!— In aparat pentru înregistrarea cutremurelor? 

— Da, pentru înregistrarea oscilaţiilor scoarţei pă- 
mîntului — încuviinţă Erşov. 

— Pentru ce o fi avînd nevoie de el ? întrebă ne- 
dumerit Malinovkin. 

În timpul acesta, din bucătărie îşi făcu apariţia ospătarul 
care ducea o tavă cu farfurii din care se ridica aburul 
aromitor al supei. Cei doi schimbară îndată vorba, însă, 
imediat ce ospătarul se îndepărtă, Erşov spuse gînditor : 
— Aparatul acesta nu stabileşte numai cutremurele. 
El poate să înregistreze şi o explozie. 

După tonul cu care vorbise, se vedea că maiorul era 
foarte preocupat de problema seismografului. 


am cîntărit şi am 

— bExplozie ? întreba mirat Malinovkin. înfiorîn- du- 
se iără să vrea şi înecîndu-se cu supa. După ce accesul 
de tuse i se potoli, locotenentul îşi şterse lacrimile care-l 
podidiseră şi întrebă din nou : Care explozie ? 

— Deocamdată nu pot să-ţi spun care — răspunse 
Erşov, întinzind mîna după o bucată de piine. Pot numai 
să adaug că locul exploziei poate ii -uşor determinat cu 
ajutorul cîtorva seismografe aşezate în puncte diferite. 
— Nu prea înţeleg — dădu din cap Malinovkin. Dar 
pentru ce-i trebuie toate astea ? înţeleg. dacă ar avea 
de gînd să arunce ceva în aer. Altfel de ce are nevoie să 
determine locul exploziei ? 

— Vom trăi şi vom vedea. Maiorul împinse farfuria 
de supă goală din faţa lui. Totuşi, comunică-i Ini Sablin 
această descoperire. 

După ce terminară masa, înainte de a se despărţi de 
Malinovkin, Erşov îl mai preveni pentru ultima oară : 

— Avem un adversar de o prudenţă diabolică. E 
foarte posibil că ne urmăreşte pe amîndoi, sau deo- 
camdată poate numai pe mine, aşa că trebuie să 
păstrăm tot timpul regulile conspirativităţii. Nu uita să 
mai reflectezi şi asupra sistemului de comunicare dintre 
noi. Din moment ce ferestrele de la odăile noastre sînt 
atît de bine aşezate, va trebui să ne folosim de acest 
avantaj. leşi dumneata primul din cantină. Eu am să mai 
rămîn puţin. 

Maiorul Erşov ieşi în stradă cam la cincisprezece minute 
după Malinovkin. Rătăci un timp pe străzile oraşului, 
trecu pe la bibliotecă, apoi pe la poştă. Se înserase cînd 
se înapoie în sfîrşit la locuinţa lui Djanderbekov. Askar 
veni să-i deschidă uşa. 

— Curînd e gata şi ceaiul — spuse el vesel. Poftiţi, să 
cinăm împreună. 

Ersov îi mulţumi şi trecu în odaia lui Janbaev. 

În timp ce stătea la masă gîndindu-se ce să iacă, dacă 
să se ducă la Askar sau nu, maiorul auzi la un moment 
dat pe cineva a3res'în3u-i gazdei cuvinte de salut: 

— Assalam aleicum ! 

—  Ohalaicum assalam ! 

— Mai tîrziu, cînd se duse totuşi în vizită la Askar, 
Erşov desluşi în dosul uşii care dădea în odaia lui 


Temirbek un glas monoton : „Aguzo bellahi menaş- 
şaitan errajim...” 

— E vărul»meu, care-şi face rugăciunea — spuse 
surizînd Askar, conducîndu-l pe Erşov în odaia lui 

— un om de modă veche. Ştiţi ce înseamnă „Aguzo 
bellahi...” şi celelalte ? „Implor pe dumnezeul meu să 
mă ferească de ispitele diavolului.” Asta înseamnă. 
Caraghios, nu ? 

— De ce adică ? întrebă Erşov pe un ton foarte 
serios. Dacă omul e credincios... 

— Eu nu vorbesc de rugăciunea lui — rîse Askar, în 
timp ce pleoapele i se închiseră aproape de toi. Dar pînă 
cînd poate cineva să creadă în dumnezeu ? 

— Bine, dar aici e vorba oarecum şi de dumneata 

— surîse la rîndu-i Erşov. Dumneata eşti un om cult, 
aşa că n-ai decit să te ocupi de reeducarea lui. 

— Pe oricare altul, dar pe el nu-l poţi reeduca ! 
spuse cu convingere Askar, deschizînd în faţa lui Erşov 
uşa de la odaia lui. Am vrut să-i fac cunoştinţă cu 
dumneavoastră, l-am chemat şi pe el aici. Dar n-a vrut 
să vină nici în ruptul capului. Zice că astăzi e o seară 
cînd credincioşii n-au voie să mănînce, iar să stea la 
masă şi să nu mănînce nimic nu poate — prea e mare 
ispita. Acum rosteşte o rugăciune specială pentru astfel 
de ocazii. 

La generalul Sablin 

Conţinutul ultimului mesaj primit de la Erşov îi 
preocupase toată ziua pe generalul Sablin. Pentru ce-i 
trebuia lui Janbaev seismograful ? Ce vroia oare să 
stabilească cu ajutorul lui ? 

Cu cît se gîndea Sablin mai mult la seismograf, cu atit îşi 
dădea mai limpede seama că această descoperire nu 
era întîmplătoare. 

„Ce ar fi, oare, ca Janbaev să se intereseze de lucrările 
noastre în domeniul energiei atomice ?” se gîndi el cu 
nelinişte. Unde mai pui că atît anul trecut, cît şi în 
primăvara aceasta, fuseseră arestaţi cîţiva spioni, care 
şi-au mărturisit interesul pentru lucrările în domeniul 
atomic. De ce, adică, acest sector să nu-l preocupe şi pe 
Janbaev ? Activitatea lui în cadrul expediției geologice îi 
oferă posibilitatea să colinde nestingherit întreaga 
regiune a Aksakals- kului şi să-şi instaleze seismografele 
oriunde doreşte. 

Experimentarea bombei atomice este întotdeauna 
însoţită de o puternică explozie, asemănătoare unui 
cutremur de proporţii reduse. Seismografele sensibile 
pot să înregistreze şi chiar să determine epicentrul unui 
astfel de cutremur, la o distanţă destul de apreciabilă de 
locul exploziei. Poate că Janbaev a şi reuşit să 
stabilească ţinuturile unde se experimentează în 
U.R.S.S. bombele atomice? 

Dar care sînt aceste ţinuturi ? 

Janbaev s-a aciuat în raionul Perevalsk, unde, după cît 
ştia generalul Sablin, nu se făceau experienţe atomice. 
Pentru ce atunci acest spion încercat şi-a ales tocmai 
locul acesta ? 

Sablin îşi dădea perfect de bine seama de interesul 
deosebit al serviciilor de spiona] străine pentru secretul 
de fabricaţie a bombelor atomice. Oficial era cunoscut 
că acest secret îl deţineau numai Uniunea Sovietică şi 
Statele Unite ale Americii, dar atît Anglia cît şi Franţa 
foloseau de vreme îndelungată reactori atomici. Astfel 
de reactori existau pînă şi în unele jări mici, cum ar fi de 
pildă Suedia şi Norvegia. Cercetări în domeniul energiei 
atomice erau efectuate şi în India, care dispunea de cele 
mai mari zăcăminte de toriu cunoscute pînă atunci. 


51Generalul Sablin cunoştea de asemeni şi faptul că 
spionajul atomic se afla în centrul preocupării serviciilor 
de spionaj americane ca' „Central Intelligence- Agency” 
şi „Ci-vif information service”, „Intelligence Service”-ul 
englez, „Service de la documentation- extérieure et 
contre-espiorrage” al Franţei şi chiar a fui „Centre 
d'informazione pro deo” din Vatican. 

Dar poate că Janbaev se interesează de folosirea 
energiei atomice în scopuri paşnice ? Uniunea Sovietică 
n-a ascuns niciodată scopurile paşnice de aplicare a 
energiei atomice. Sabl-în tai aminti cu acest prilej de 
declaraţia făcută de Vişinski la una din sesiunile Adunăi 
Generale a Organizaţiei Naţiunilor Unite : 

„Noi ne folosirn de energia atomică pentru realizarea 
măreţelor sarcini ale construcţiei paşnice, noi dorim să 
întrebuinţăm energia atomică pentru aruncarea munţilor 
în aer, pentru schimbarea cursului rîurilor, irigarea 


deserturilor, pentru deschiderea unor noi şi noi drumuri 
ale vieţii, acolo unde arareori a călcat piciorul omenesc.” 
„Janbaev se găseşte acum- tocmai într-o regiune unde 
se construieşte un astfel de „drum, nou al vieţii”, îi veni 
fără voie în cap lui Sablin. Dar pentru care scop îi 
trebuiesc totuşi informaţii referitoare la folosirea 
energiei atomice în Uniunea Sovietică? Poate că el 
intenţiona să afle tehnica folosirii acestei energii ? Sau 
voia să culeagă informaţii despre aceste lucrări în 
scopuri de provocare, pentru aţiţarea isteriei atomice ?” 
Generalul îşi aducea foarte bine aminte de provocarea 
aceea cu „farfuriile zburătoare”, pe care o stirnise La 
timpu-l său presa lui Hearst, născocind tot felul de 
năzbitii despre avioanele sovietice eu reacţie, de formă 
circulară, apărute — chipurile — deasupra Americii cu 
misiuni de recunoaştere aeriană. 

Ce mai urzeau oare acum maeştrii acţiunilor de 
provocare pe plan internaţional ? 

Cufundat în gînduri, Sablin făcu cîţiva paşi prin odaie, 
apoi îşi desfăcu tunica la guler, sufocat de căldura care 
bîntuia în zilele acelea Moscova. 

„Uare cum se simte Erşov acolo, în Asia Meridională ?” 
se gîndi Sablin, oprindu-se în fata ferestrei deschise, prin 
care pătrundea de-afară dogoarea fierbinte a asfaltului 
încins de soare. 

Stătu un timp la fereastră, petrecînd cu privirea şirurile 
de automobile ce se scurgeau prin piaţă. Pentru o clipă 
simţi o dorinţă arzătoare să-şi cheme maşina şi să plece 
undeva afară din oraş, în mijlocul naturii, să se 
tolănească pe iarbă lîngă vreun rîu, ori să rătăcească 
puţin prin pădure... Dar gîndu- rile-i alunecară iarăşi ia 
raportul lui Erşov, la grijile legate de rezolvarea 
problemelor urgente, care-l copleşiră din nou. 

începu să măsoare iarăşi odaia, dar după cîțiva paşi se 
duse şi se aşeză la birou. Pe masă, într-o mapă de 
culoare verde, găsi cîteva articole din presa stKăină, 
decupate şi pregătite de colonelul Osipov. Cîteva din ele 
purtau adnotări făcute de mîna colonelului, care — 
printre altele — atrăgeau atenţia lui Sablin asupra vilvei 
pe care.o stîrniseră ziarele din străinătate, în legătură cu 
experimentarea de către americani a bombei cu 
hidrogen, în regiunea atolului Bikini. 

Generalul răsfoise mai înainte aceste articole, dar acum 
se apucă să le mai citească o dată. 

Articolele conţineau, oa de obicei, multă pălăvrăgeală şi 
lăudăroşenie, dar printre fînduri se simțeau şi unele 
accente de dezorientare. Autorii articolelor, cu mintea 
mai trează, nu se arătau atit de înspăimiîn- taţi de forţa 
aceasta îngrozitoare menită să înarmeze reactiunea' 
militaristă, cît de faptul că această forţă nu putea fi 
supusă şi dirijată de voinţa omenească. După cît s-a 
constatat, explozia bombei cu hidrogen din regiunea 
arhipelagului Bikini fusese mai puternică decît se 
crezuse la început. De pe urma efectelor acestei explozii 
avuseseră de suferit nu numai pescarii japonezi şi o 
parte din locuitorii insulelor Marshall, dar şi unii dintre 
observatorii speciali ce asistaseră la experienţă... 
Generalul Sablin ridică receptorul şi-l chemă la el pe 
colonelul Osipov. Acesta veni îndată. 

—- Ge legătură au toate acesteia — întrebă Sablin, 
arătîndu-i spre mapa cu decupările din ziare — cu 
radiograma lui Erşov ? Cred că nu mi-ai recomandat să 
citesc tot materialul acesta numai ca să-mi îmbo-. 
gătesc nivelul cunoştinţelor generale ? 

— Şi totuşi, poate să fie o legătură — răspunse 
prudent Osipov, înnodînd cu meticulozitate panglicile 
mapei cu «hirtii. 

Generalul făcu din miini un gest de nedumerire şi spuse 
surizind : 

— Poate să fie, dar poate să nu fie. Asta nu-i un 
răspuns. 

— Dumneavoastră nu aveţi cumva impresia că 
americanilor nu le-a prea reuşit experienţa ? întrebă 
Osipov sprijinindu-se în coate de marginea biroului. 

— Ei susţin că forţele interioare ale atomilor -nu se 
supun voinţei omului — răspunse Sablin. E vechiul lor 
cîntec. 

— Cîntecul e vechi — încuviință colonelul — însă de 
data aceasta le trebuie pentru alte scopuri. Acum caută 
să acopere cu el propria lor neputinţă. Se vede treaba că 
nu le prea reuşeşte tehnica stăpînirii reacțiilor nucleare. 
— Bine, să presupunem că lucrurile se prezintă aşa 
cum spui — zise Sablin cu o strîmbătură de ne- 


mulţumire. Care poate să fie totuşi legătura dintre toate 
astea şi raportul lui Erşov ? 

— Vedeţi dumneavoastră, legătura ar putea să fie 
următoarea : se ştie că explozia bombei noastre cu 
hidrogen s-a produs în strictă concordanţă cu calculele 
teoretice făcute. De aici rezultă că noi am izbutit să 
stăpînim cu desăvirşire secretul dirijării reacţiilor 
termonucleare. lar dacă lucrurile stau astfel, e posibil ca 
şi lor să le fi venit poftă să afle toate amănuntele acestui 
secret. 

Generalul Sablin căzu pe gînduri. Poate că într-adevăr 
totul e aşa cum spusese Osipov... Dar nu cumva 
duşmanul e prea încrezut cînd socoteşte că, pentru 
simplul fapt că „Fantoma” e un spion internaţional cu 
renume, va reuşi să pună mîna pe acest secret ? 

Fie, să admitem că ai dreptate — spuse el, 
ridicîndu-se de la birou. Să admitem chiar că toată 
afacerea asta li se pare foarte uşoară. Nu pot totuşi să- 
nţeleg de ce atunci „Fantoma” îşi pierde vremea într-o 
regiune unde, după cîte cunosc, nu numai că nu se 
experimentează bomba cu hidrogen, dar nici nu se 
foloseşte măcar energia atomică - în scopuri paşnice ? 
După cîteva clipe de tăcere, el adăugă: 

— Trebuie totuşi să facem investigaţii mai precise. 
Cine anume are la Aksakalsk lucrări de construcţie mai 
importante în momentul de faţă ? 

— Ministerul Comunicaţiilor. 

— Atunci ne vom adresa acestui minister. 

La baza arheologică 

încă din ajun, pe cînd se-ntilniseră la cantină, Erşov şi 
Malinovkin se-nţeleseseră să ţină legătura între ei şi să- 
şi comunice lucrurile ce nu comportă o urgenţă 
deosebită, prin scrisori adresate „post- restante”. 
Aducîndu-şi aminte de aceasta, locotenentul se duse de 
dimineaţă la poştă şi peste cîteva minute ieşi ţinînd în 
mînă un plic cu adresa scrisă de o mînă bine cunoscută. 
Scrisoarea fusese expediată de Erşov încă din seara 
precedentă. După ce se despărţi de Malinovkin la 
restaurant, maiorul se gîndi că n-ar fi rău să verifice la 
baza arheologică din Perevalsk dacă Jan- baev este 

cunoscut acolo. în scrisoare îl ruga pe Malinovkin să 
stabilească tocmai aceste date. 

Chiar în clădirea poştei, folosindu-se de un pretext 
potrivit, locotenentul culese relaţiile necesare despre 
locul unde se află baza arheologică şi porni îndată într- 
acolo. 

Baza era situată la marginea oraşului, într-o căsuţă mică 
împrejmuită cu un gard înalt. Afară de căsuţă, în curte 
mai erau două magazii încăpătoare unde, după cum află 
Malinovkin mai tîrziu, erau adăpostite uneltele şi o parte 
din bagajele personale ale arheologilor. Denumirea de 
„bază” pe care o purta această căsuţă era foarte 
relativă, căci de fapt totul se reducea la un fel de 
depozit. 

Administratorul bazei, un bătrînel pirpiriu cu pirice- nez, 
îi explică lui Malinovkin : 

— Aici, tinere, arheologii capătă în primul rîncl unelte 
pentru săpături. li ştii doar, cum scurmă tot timpul 
pămîntul ca nişte cîrtiţe. E adevărat că uneori mi se 
aduc şi alimente pentru ei. De altfel, chiar pentru acest 
Janbaev, de care te interesezi, am primit o dispoziţiune 
specială, să-i 'dau numai hrană rece. Ştiu că lucrează pe 
undeva de unul singur, cum s-ar spune, un fel de cîrtiţă 
singuratică. 

— Dar dumneata, unchiaşule, l-ai văzut vreodată ? 

— Nu, nu l-am văzut — răspunse pe un ton indiferent 
bătrînelul potrivindu-şi pe nas pince-nez-ul demodat, 
prins de un şnur negru de mătase — şi nici nu-mi fac 
sînge rău din această pricină. Eu, tinere, am văzut 
destui oameni vestiți în viaţa mea. Am cunoscut 
personal doi academicieni: pe Alexandr Ev- ghenievici 
Fersman şi pe Vladimir Afanasievid Obrucev. Vezi 
dumneata, eu sînt destul de pretenţios în alegerea 
cunoştinţelor. Janbaev ăsta al dumitale a fost o dată aici 
în lipsa mea, a primit alimente şi şi-a umplut rezervorul 
motocicletei cu benzină. Dar dumneata cine eşti ? 
Geolog, sau arheolog ? Ori vreun istoric ? 

— Eu, unchiaşule, nu-s decît un simplu muncitor cu 
lopata, răspunse Malinovkin. Am vrut să-mi găsesc de 
lucru pe lîngă vreunul din arheologi. Mi s-a spus să mă 
adresez lui Janbaev. 


— A... — rosti cu dezamăgire moşneagul, schim- 
bînd pe dată tonul. Aici, stimabile, nu te pot ajuta cu 
nimic. Pot să-ţi spun doar atit, e ruşinos, tinere, să n-ai 
la vîrsta ta nici o calificare. 

Bătrînelul îşi potrivi din nou pince-nez-ul. îl măsură pe 
Malinovkin cu luare-aminte, apoi îi întoarse spatele dînd 
dojenitor din cap. 

— M-am cam lungit la vorbă cu tine — mormăi el 
îndreptîndu-se spre căsuţa unde-şi avea instalat un fel 
de „birou”. 

În decursul aceleiaşi zile, Malinovkin se întîlni cu Erşov la 
biblioteca oraşului şi-i strecură pe neobservate un bileţel 
în care-i raporta despre rezultatul vizitei făcute la baza 
arheologică. 

Ziua următoare se scurse monoton. Locotenentul nu s-a 
întîlnit cu Erşov şi nici n-a primit vreo scrisoare de la 
acesta. Pentru a scăpa de plictiseală, rătăci cîtva timp 
pe străzile oraşului fără nicio ţintă şi se duse de două ori 
la gară — prima dată ca să-i mai treacă timpul, iar a 
doua oară îi veni prin minte să-l urmărească din proprie 
iniţiativă pe Te- mirbek, vărul lui Askar Djanderbekov. 
Dar supravegherea aceasta nu-l conduse propriu-zis la 
nici un rezultat. Malinovkin sosi la gară chiar înaintea 
plecării garniturii de serviciu la şantierul de construcţii. 
— Ascultă, tovarăşe — se adresă locotenentul unui 
feroviar. Nu l-ai văzut cumva pe conductorul Temir- bek ? 
— Uite-L colo — răspunse acesta, arătîndu-i cu capul 
spre un om uşor adus de spate, cu fanioane făcute sul şi 
băgate în tocuri de piele ce-i atîrnau la şold. 

Pînă cînd Malinovkin stătu să chibzuiască dacă e cazul 
să se apropie de Temirbek, acesta se urcă în cabina 
frînarului de la vagonul din urmă şi se apucă să fixeze 
lanterna de semnalizare în locaşul ei. lar peste vreo zece 
minute trenul se puse în mişcare, în- dreptîndu-se spre 
noul sector de construcţie al liniei ferate. 

Cu toate că Malinovkin nu-l văzuse pe Temirbek decît din 
depărtare, chipul acestuia nu-i plăcu de fel. întreaga 
înfăţişare a conductorului avea ceva posac şi nu inspira 
simpatie. 

„Seamănă cu un fanatic oriental...” — se gîndi fără să 
vrea Malinovkin petrecîndu-l cu privirea. 

O noapte neliniştită 

Mai trecu o zi fără ca Erşov să dea vreo veste. 
Locotenentul simţi cum îl cuprinde neliniştea. Se hotări 
să rămînă acasă toată seara şi să supravegheze 
fereastra de la odaia maiorului. Poate că totuşi Erşov are 
să-i tacă vreun semn. În ajun, locotenentul îi trimisese o 
scrisoare post-restante, în care-i propunea maiorului, în 
caz de nevoie, să-i arunce pe fereastră un bilet. Pentru 
aceasta, înainte de a ieşi din casă, maiorul trebuia să-şi 
întindă braţele lateral de trei ori. 

Se-ntunecase de mult, dar locotenentul sta la locul lui 
pe scaun, în faţa mesei şi urmărea, fără să aprindă 
lumina, fereastra de la odaia maiorului. Afară, în stradă, 
era mai multă lumină decit în odaie şi umbra ferestrei se 
profila pe peretele întunecat, aproape negru, ca un 
dreptunghi cenuşiu. Din cînd în cînd, prin dreptul 
ferestrei defilau siluetele negre ale trecătorilor, dar 
Malinovkin nici nu-i băga măcar în seamă. Privirile lui 
rămîneau aţintite asupra clădirii de peste drum, mai 
bine zis nici asupra casei întregi, cît asupra uneia din 
ferestrele sale puternic luminate ce contrasta cu 
întunericul din jur. Locotenentul deosebea prin fereastra 
deschisă o parte din odaie, peretele căptușit cu hîrtie de 
ziar, masa aşezată aproape de pervazul ferestrei şi 
recunoscu capul maiorului Erşov, aplecat deasupra unei 
cărţi. După cit se părea, maiorul era adînc cufundat în 
lectură, căci nu-şi ridica de fel ochii de pe carte, 
întorcînd nerăbdător filele ei. 

În sfîrşit maiorul închise cartea, se ridică de pe scaun, se 
întinse ducîndu-şi braţele în lături şi, după ce făcu cîţiva 
paşi prin odaie, stinse lumina. Mali- novkin, care 
urmărise atent de cîte ori îşi va întinde maiorul braţele, 
imediat ce văzu stingîndu-se lumina în odaia de peste 
drum, se ridică de la masă şi, cău- tînd să nu facă 
zgomot, deschise fereastra. De bună seamă că maiorul 
primise scrisoarea lui şi acum vroia să-i comunice ceva. 
Se instală apoi ceva mai departe de fereastră şi începu 
să urmărească din nou casa vecină, concen- trindu-şi de 
data aceasta atenţia asupra portiţei. Peste cîteva minute 
portiţa se deschise lăsînd să treacă un bărbat înalt, cu 
„tiubeteică” pe cap, în care Malinovkin îl recunoscu 
îndată pe maiorul Erşov. 

Maiorul rămase un timp locului, apoi porni să se plimbe 
încet prin faţa casei lui Djanderbekov, la început pe o 


parte a străzii, apoi pe trotuarul de vizavi. Cînd trecu 
pentru a doua oară prin dreptul ferestrei deschise de la 
odaia lui Malinovkin, acesta auzi ceva uşor căzînd pe 
duşumea, chiar lîngă picioarele lui. Aplecîndu-se în 
grabă, Malinovkin bijbii pe întuneric şi găsi în sfîrşit pe 
podea o hîrtiuţă împăturită de cîteva ori. Ascunse hirtia 
în buzunar, trecu în odaia de alături, a cărei fereastră 
răspundea în curte şi aprinse lumina. Bătrîna lui gazdă 
se culcase. — dincolo de uşa ei se auzea un sforăit 
monoton şi regulat. 

Malinovkin lăsă perdeaua de la fereastră şi sco- ţind 
biletul din buzunar îl desfăcu nerăbdător şi începu să-l 
citească : 

„Proprietarul meu mi-a transmis de curînd o scrisoare de 
la Janbaev. Textul scrisorii era compus din cifre şi după 
ce am descifrat-o am reuşit să citesc dispoziţiile pe care 
mi le dădea Janbaev. La noapte, la orefe douăsprezece, 
va trebui să plec cu motocicleta în direcţia Rîului Negru, 
pe drumul care duce spre Adîrî. Afară de aceasta, îmi 
porunceşte să fiu atent pe drum la semnalele luminoase 
făcute de o lanternă cu lumină roşie. Semnalele vor fi 
date în ordinea următoare: două clipiri lungi urmate de 
una scurtă. După aceea trebare să mă înfund în tufişul 
cel mai apropiat şi să las acolo motocicleta, în ataşul că- 
reia am montat postul de radio împreună cu codul cel 
nou. Se vecie treaba că Janbaev nu are încă destulă 
încredere în mine şi de aceea nu se poate decide să se 
întilnească personal cu mine. Voi pleca la orele, 
douăsprezece fix. Dtrmneata rămii acasă şt suprave- 
ghează atent locuinţa lui Askar. Nu întreprinde nici o 
acţiune pînă la întoarcerea mea. Pentru orice evenr- 
tualitate, după miezul nopţii deschide aparatul de 
recepţie, poate că va trebui să stabilesc cu dumneata 
legătura prin radio. Ascultă pe rînd pe una din cele trei 
lungimi de undă pe care le cunoşti”. 

Malinovkin reciti biletul şi rămase pe gînduri. Cum se 
explică oare comportarea aceasta atît 'de misterioasă a 
lui Janbaev ? De ce se fereşte el să apară în faţa lui 
Erşov ? Oare să nu aibă încă încredere în el ? 

Fapt cert este că Janbaev dovedeşte un spirit de 
prevedere diabolic. Nu degeaba i se dăduse spionului 
numele conspirativ de „Fantomă”. Maiorul n-ar trebui să 
plece singur la această întîlnire. Mai bine l-ar lua şi pe 

Malinovkin cu el, sau l-ar trimite măcar cu bicicleta pe 
acelaşi drum, în urmia lui. Gazda avea pe sală o 
bicicletă, pe care locotenentul ar fi putut s-o folosească. 
Dar ordinul e ordin. Malinovkin distruse biletul, stinse 
lumina şi se reîntoarse în odaia lui. Erşov nu se mai 
vedea în stradă, probabil că intrase în casa lui 
Djanderbekov. După ce îşi aruncă ochii pe cadranul 
fosforescent al ceasornicului, Malinovkin se aşeză iar în 
dreptul ferestrei. Acum era. unsprezece şi jumătate, prin 
urmare peste o jumătate de oră Erşov va ieşi cu 
motocicleta pe- poartă. 

Malinovkin lucra de puţin timp în serviciul de 
contrainiormaţii. Citise şi auzise o mulţime de povestiri 
despre munca acestor organe, unde totul i se părea din 
cale afară de complicat, misterios şt totodată romantic. 
După încadrarea în serviciul' de contraihformaţii, îşi 
petrecuse primele şase luni la un birou din subordinele 
generalului Sablin, visînd tot timpul la acţiuni operative 
pline de primejdii. Atîta timp cît munca aceasta i s-a 
păTut oarecum nouă, locotenentul n-a arătat nici un 
semn de plictiseală. îndată însă ce avu impresia că „a 
învăţat totul”,, tînărul începu să tîn jească după o 
„muncă adevărată”. Pe-atunci, nu-şi dădea încă seama- 
că tocmai preocupările acestea obişnuite, de toate 
zilele, îi ofereau de fapt garanţia succesului acţiunilor 
sale viitoare, pregătindu-l în vederea încleştării 
hotăritoare cu duşmanul. 

Primise cu nespusă bucurie ordinul să-l însoţească pe 
maiorul Erşov în misiunea aceasta primejdioasă. Acum 
însă, cînd i se oferea prilejul concret să dea piept cu un 
duşman adevărat, era iarăşi înlăturat de la această 
acţiune periculoasă. 

Malinovkin oftă adînc şi, după ce închise fereastra, se 
sprijini cu coatele pe pervaz şi se puse la pîndă. Era 
timpul ca maiorul Erşov să-şi facă apariţia în stradă. 
Dar iată că minutarul ceasornicului a trecut de ora 
douăsprezece. Douăsprezece şi cinci... şi şapte... şi zece 
minute. Oare de ce întîrzie Andrei Nikolaevici ? O fi 
adormit cumva ? 

Malinovkin începu să: dea semne de nervozitate. îl 
cuprinse dorinţa să se apropie pe furiş- de. fereastra 
odăii lui Erşov şi să ciocănească, sau să arunce un pumn 


de nisip în geam. Dar nu, nu era de crezut că un lucrător 
atît de încercat al organelor de' contrainiormaţii ca 
maiorul Erşov, care trecuse prin şcoala vestitului 
Astahov, să adoarmă într-un moment atît de important 
şi hotăritor. 

„Ce ar fi însă ca cineva să-l fi împiedecat să plece la 
timp ? îi fulgeră locotenentului prin minte un gînd nou. 
Mai curînd cred că Erşov s-a furişat din casă prin grădini, 
ca să nu atragă atenţia nimănui...” 

Se făcuse ora douăsprezece şi un sfert. Malinovkin 
scoase din valiză aparatul de radio, îl deschise pe re- 
cepţie, îşi puse căştile la urechi şi începu să răsucească 
încet butonul, potrivindu-l pe lungimile corespunzătoare 
ale gamei de unde scurte. În căşti se auzi la început 
piuitul subţire al semnalelor A” orse, printre care se 
deosebeau frînturi dintr-o melodie, apoi un rîs gros de 
bas, urmat de o voce imploratoare de femeie, întrerupte 
la răstimpuri de trosnetul sec al descărcărilor electrice. 
Apoi iarăşi semnale Morse. 

Lui Malinovkin îi făcea plăcere să asculte acest „haos al 
eterului”, cum îi spunea ek Amestecul acesta de sunete 
îi aducea parcă la urechi răsuflarea tumultuoasă a 
planetei noastre. Dintre limbile străine, cunoştea numai 
engleza şi germana. Cît despre limbile slave, pe acestea 
le înţelegea destul de bine, ca unul ce cunoştea 
ucraineana şi bielorusa. 


De” obicei, în timp 
ce-şi potrivea fără 
grabă recepţia pe 
lungimea de undă de 
care avea nevoie, îi 
plăcea să 

reconstituie frînturile 
frazelor pe care le 
„pescuia în eter”. 
Era curios să-şi 
închipuie ce anume 
vorbeşte şi cîntă 
omenirea în eter 


„Avea prilejul să audă multe lucruri, în timp ce stătea cu 
căştile la urechi, în orele obositoare de veghe. Dar nu 
numai vocile omeneşti sau sunetele muzicii erau în stare 
să-l informeze pe radiotelegrafist despre preocupările şi 
bucuriile omenirii. Biziitul de tînţar al semnalelor Morse îi 
dezvăluia şi el multe lucruri ; naufragii pe mare, 
rapoarte asupra misiunilor îndeplinite, buletine 
meteorologice. Mesajele telegrafice erau totodată şi 
purtătoarele cele mai de seamă ale secretelor. Cu 
ajutorul lor se transmiteau radiogramele comerciale 
cifrate, ordine şi dispoziţii oficiale, rapoartele agenţilor 
secreţi şi instrucţiunile codificate ale rezidenţilor. 
Malinovkin se obişnuise de multă vreme cu „hara- 
babura” din eter şi se descurca destul de uşor în 
vacarmul acesta de sunete. Dar astăzi îl interesau numai 
radiogramele Morse transmise pe o anumită bandă de 
unde scurte şi de aceea îşi încorda acum auzul, căutînd 
să recepţioneze cel mai mic zgomot sau semnal. 

Se făcuseră aproape orele două după miezul nopţii, cînd 
Malinovkin ajunse în sfîrşit la concluzia că Erşov nu are 
probabil posibilitatea să stabilească legătura cu el sau 
poate că nu avea nevoie să-i facă nici o comunicare. 


Pentru orice eventualitate, se decise să mai vegheze un 
timp. Din cînd în cînd îşi arunca ochii pe fereastră, 
uitîndu-se spre casa lui Askar Djanderbekov. 

O maşină trecu duduind pe stradă, luminînd pentru 
cîteva clipe pereţii odăii lui Malinovkin. Apoi totul se 
cufundă iarăşi în întuneric. Pînă şi casa lui Djanderbekov 
se dizolvase parcă pentru scurt timp în bezna nopţii. 
Singure stelele de pe bolta întunecoasă a cerului 
împrăştiau aceeaşi lumină strălucitoare, schimbîndu-şi 
alene poziţia pe firmament. 

Era timpul ca Erşov să se întoarcă. Dar dacă Jan- baev i- 
a dat o nouă însărcinare şi l-a mai trimis undeva ? Sau 
poate că i s-a întîmpfat ceva ? 

Malinovkin nu se mai simţea în stare să aştepte liniştit în 
faţa aparatului de radio. împinse aparatul mai aproape 
de fereastră şi îşi sprijini coatele de pervaz. Apoi, cînd 
văzu că nu mai poate să-şi stă- pînească neliniştea şi 
îngrijorarea care-l cuprinseseră, închise aparatul şi ieşi 
în vîrful picioarelor afară, în stradă. Rămase o clipă în 
prag, uitîndu-se la casa lui Askar, apoi se duse pe partea 
lui de trotuar pînă la colţul străzii şi se opri din nou, fără 
să se poată hotărî ce să facă mai departe. Cum să 
procedeze, ce acţiune să întreprindă î 

Trebuia să găsească fără întîrziere o soluţie, dar era 
pentru prima oară în viaţa lui pus într-o astfel de situaţie 
şi nu ştia ce anume să tacă. În primul rînd, ar ii vrut să 
ia bicicleta gazdei şi să pornească pe drumul pe care 
plecase Erşov cu cîteva ceasuri mai înainte. Dar 
hotărîrea aceasta era oare cea mai justă ? Dacă Erşov 
avea mai multă nevoie de el aici ? Nu, trebuie să urmeze 
întocmai ordinul maiorului şi să nu plece nicăieri. 

Cu un oftat adînc, locotenentul se întoarse în odaia lui şi 
se aşeză iarăşi la fereastră. Acum, pe stradă era 

mai .multă liimină decit înainte. Se uită la ceas şi văzu 
că erau orele trei dimineaţa. Prin urmare, începea să se 
lumineze de ziuă. 

Neîncrederea lui Janbaev continuă 

După ce aruncă pe fereastră în odaia lui Malinov- kin 
biletul priii care-l punea la curent pe locotenent cu 
misiunea primită de la Janbaev, Erşov se întoarse acasă, 
Asltar Djanderbekov era de serviciu, lucrînd uneori şi în 
tura de noapte. Temirbek nu se întorsese nici el din 

cursă. La prima vedere s-ar fi părut că maiorul avea 
acum întreaga libertate de acţiune. Erşov ştia însă din 
propria-i experienţă că prevederea nu-i niciodată de 
prisos. 

Aparatul de radio era acum introdus în carcasa 
motocicletei. Ajutat de Malinovkin, maiorul reuşise să-l 
monteze cu atita îndemiînare în interiorul ataşului că 
putea să folosească aparatul fără să-l scoată din 
ascunzătoarea lui. 

Oare cum ar fi mai bine să iasă acum din curtea lui 
Askar ? Să scoată motocicleta în stradă, sau să se 
furişeze cu ea prin grădini ? Ajunse la concluzia că tot 
mai bine era prin spatele casei, de-a dreptul prin 
grădinile de zarzavat. 

Scoase motocicleta afară, în curte. Era uşoară şi o putea 
împinge fără eforturi prea mari. Abia în grădină a trebuit 
să fie cu mai multă băgare de seamă, ca să nu strice 
straturile cu răs-aduri de legume. în sfîrşit ajunse în 
cîmp, încălecă motocicleta, aprinse farul şi porni 
motorul. Drumul era destul de prost, ca orice drurn de 
ţară, aşa că nu putea risca să meargă pe întuneric. 
Acceleră motorul în viteza întîia şi porni încet înainte. 
Motocicleta era prevăzută cu o tobă de eşapament 
foarte bună şi zgomotul motorului se auzea destul de 
înăbuşit. Prin fascicolul gălbui de lumină al farului, 
drumul nisipos se vecfea anevoie. Uneori lumina 
aluneca peste virfwrile albe ale tufelor de colilie ce 
creşteau de ambele părţi ale drumului, sau peste 
tulpinile pitice ale „cocpecului”. Vreo doi di- hori, porniţi 
probabil la vînătoare de popîndăi, nimeriră şi ei în conul 
luminos al farului. 

Erşov acceleră motorul, uitîndu-se atent în jurul lui, dar 
totul era liniştit ca şi înainte. Era curios să vadă unde 
are să-i facă Janbaev semnalul convenit, chiar la Rîul 
Negru sau mai înainte ? 

Dar iată că în snopul de lumină apărură tufişurile de 
„teresken”. Arbustul acesta pitic i se păru lui Erşov mai 
frumos noaptea decit la lumina zilei. Frunzele sale 
mărunte, de culoare cenuşie, semănau acum cu nişte 
limbi de flăcări aproape stinse. Şi deodată maiorul 
observă ceva mai în stînga tufişurilor o luminiţă roşie, 


care licări după codul stabilit : două sclipiri scurte şi una 
lungă. 

Erşov opri motocicleta şi făcu semnalul de răspuns cu 
farul. Imediat lanterna roşie răspunse în Morse : 


„Stinge lumina. 
Ascunde motocicleta 
în tufiş, iar 
dumneata întoarce- 
te pe şosea. 
Aşteaptă acolo in- 
strucţiunile mele” 


.După această comunicare, urmă cifra „33”, adică 
indicativul secret al Fantomei, pe care maiorul îl 
cunoştea din relatările colonelului Osipov. Această 
descoperire îl bucură pe Erşov. Prin urmare, dăduse în 
stîrşit de urma acestei Fantome viclene şi, mai devreme 
sau mai tîrziu, va reuşi să-i înfigă mîna în beregată. 
Janbaev termină semnalizarea şi Erşov îi răspunse cu 
ajutorul farului că l-a înţeles. Apoi stinse lumina, scoase 
din buzunar volumul de versuri americane şi-l deschise 
la pagina unde era tipărită poezia „Corbul” de Edgar 
Poe. După ce aşeză cartea pe perna ataşului, maiorul 
urni motocicleta din loc şi o duse în tufişuri. Aici o 
împinse mai adînc în desiş, lăsă motocicleta acolo şi se 
întoarse pe şosea. 

Niciodată Erşov nu îndrăgise prea mult astrul luminos al 
nopţilor, însă de data aceasta încercă o părere de rău că 
nu vede luna pe cerul întunecos. Luminiţele minuscule 
ale Căii Lactee nu erau în stare să împrăştie întunericul 

ce învăluia pămîntul, ascunzînd de privirile indiscrete 
tufele de „teresken” unde se adăpostise Fantoma. 
Trecuseră vreo cinci minute de cînd maiorul se plimba 
de-a lungul drumului şi dinspre tufişuri nu se auzea nici 
cel mai mio zgomot. Dar iată că printre arbuşti se 
aprinse luminiţa lanternei de buzunar. Maiorul îşi dădu 
seama îndată că acolo umblă cineva, care cercetează 
postul de radio montat în carcasa motocicletei. De altfel 
şi lucrul acesta putea numai să-l bănuiască, fiindcă nu 
avea posibilitatea să facă nici cea mai mică încercare 
să-l urmărească pe duşman, de teamă să nu se 
demaşte. 

După un timp care i se păruse lui Erşov chinuitor de 
lung, din tufişuri răsună în sfîrşit vocea lui Janbaev : 

— Prin' urmare, vom lucra în cod cu ajutorul 
„Corbului” ? Am înţeles bine ? 

Fantoma avea o voce subţire şi sonoră, fără nici un 
accent. 


întocmai — răspunse 
în grabă Erşov 


— „Sînt mulţumit de felul cum ai montat aparatul de 
radio — urmă Janbaev şi, judecind după faptul că 
vorbele-i răsunară acum mai limpede, Erşov îşi dădu 
seama că Fantoma ieşise din desiş. Să nu ţi se pară 
ciudat că nu vreau să apar în faţa dumitale, dar acesta e 
stilul meu de muncă. lar acum, pleacă înapoi „pe jos, 
dragă colega... Tair Alexandrovici — adăugă Janbaev cu 
un chicotit neplăcut. Aşa mi se pare că te cheamă ? 

— Exact. 

— întoarce-te la Askar Djanderbekov,. Legătura cu 
mine o vei ţine cu ajutorul aparatului dumitale de radio. 
Convorbirile vor avea loc la orele douăsprezece noaptea. 
Poate că, uneori, eu nu voi putea să transmit, dar 
dumneata să deschizi aparatul zilnic şi să şiai pe 
recepţie cel puţin o jumătate de oră. Ai înţeles totul ? 

— Am înţeles. 

— Vom comunica prin codul cel nou. Indicativul meu 
e „Friend”, iar al dumitale — „Comrade”. Lungimea de 
undă — zece metri şi treisprezece sutimi. Misiunea 
dumitale e să afli cît mai amănunţit ce fel de încărcătură 
se transportă prin gara Perevalsk spre sectorul de 
construcţie al căii ferate. Numai să nu cumva să încerci 
să-l cumperi pe Askar sau pe vărul lui, Temirbek. Asta-i 
foarte primejdios şi ar pNtea să compromită întreaga 
noastră acţiune. E clar, Muhta- rov ? 

— Clar. 

— Atunci, la revedere! 

Dinspre tufişuri se auzi un foşnet, probabil că Janbaev îşi 
scotea motocicleta de acolo. Apoi răsună păcănitul 
motorului, care merse un timp în gol, pe urină Janbaev 
mări turaţia şi se îndepărtă undeva peste cîmp fără să 
aprindă lumina. De bună seamă că drumul acesta îi era 
cunoscut dinainte. 

Erşov mai zăbovi puţin, reflectînd asupra celor pe- 
trecute, apoi îşi spuse necăjit în gînd : „lată că şi acum 
ştiu despre el tot atîta cît am ştiut şi înainte. Nici nu l-am 
văzut măear la iată...” 

Dar se consolă îndată, spunîndu-şi: „Se vede treaba că 
Fantoma m-a urmărit în tot acest răstimp ca să mă 


verifice, iar acum probabil că a socotit necesar să-mi 
încredinţeze cîte ceva. Pot să nădăjduiesc că va deveni 
cu timpul mai încrezător...” 

În timp ce se îndrepta spre Perevalsk pe drumul plin de 
praf, Erşov îşi punea pentru a nu ştiu cita oară aceeaşi 
întrebare: „Oare ce anume îl atrăgea pe Janbaev spre 
sectorul de construcţie al căii „ferate?” Dar deocamdată 
nu găsea nici măcar răspunsul cel mai vag la această 
întrebare. 

Ajunse în oraş „abia spre ziuă şi, pe acelaşi drum pe care 
ieşise noaptea trecută, se strecură prin grădini pînă la 
locuinţa lui Askar. în partea de răsărit, la orizont, 
începuseră să mijească zorile. Maiorul se apropie de 
fereastră şi dădu la o parte perdeaua, uitîn- du-se spre 
căsuţa de vizavi. Văzu deschizindu-se iereastra de peste 
drum şi recunoscu în chenarul ei capul zburlit al 
locotenentului Malinovkin. Locotenentul făcu o mişcare, 
prefăcîndu-se că varsă pe trotuar conţinutul paharului 
pe care-l ţinea în mînă. La rîndu-i, Erşov scăpără un 
chibrit şi îşi aprinse ţigara. Era semnul convenţional 
stabilit între ei şi care însemna că totul e în perfectă 
ordine. 

Fereastra de peste drum se închise din nou. 

„După cit se vede, Dmitri a trecut prin destule emoţii !” 
— îşi zise Erşov, gîndindu-se cu simpatie la Malinovkin. 
Apoi se aşeză cu o vădită plăcere pe divan şi începu să- 
şi desfacă şireturile ghetelor prăfuite. 

Dincolo -de perete, în odaia lui Temirbek, răsuna un 
sforăit puternic, cu şuierături. „Probabil că s-a întors din 
cursă” — gîndi Erşov, şi-şi aduse îndată aminte că atunci 
cînd a trecut prin bucătărie a dat peste cufăraşul 
îmbrăcat în tablă pe care Temirbek îl lua totdeauna cu 
el, la plecarea de acasă. 

La Ministerul Comunicaţiilor 

Generalul Voznesenski, directorul serviciului de 
întreţinere şi construcţii feroviare, se sirnţea astăzi 
foarte obosit după şedinţa din cale afară de lungă de la 
Ministerul Comunicaţiilor. Gîndul îi era acum mai mult la 
odihnă. Tocmai se pregătea să plece acasă, cînd îşi 
aduse aminte că la orele cinci şi jumătate trebuie să 


primească pe generalul Sablin, după cu se-nţeleseseră 
de dimineaţă la telefon.” 

Odinioară, Voznesenski era în relaţii de prietenie cu 
Sablin, dar se scursese multă vreme de atunci. În anii 
din urmă se revăzuseră din ce în ce mai rar, astfel că 
Voznesenski nici nu-şi putea măcar aduce aminte cînd 
se întilnise cu Sablin ultima oară : cu trei ani în urmă, 
sau cu cinci ? 

Directorul general îşi amintea doar de faptul că Sablin 
făcea serviciul la Comitetul Securităţii Statului şi cînd Ilia 
11 ici i-a comunicat că vrea să-i vorbească într-o 
chestiune oficială, nu putu să-i refuze întrevederea şi 
nici nu socoti potrivit s-o amine pentru o altă zi. 
Amintindu-şi acum de vizita apropiată a lui Sablin, 
Voznesenski făcu o strîmbătură de nemulţumire şi-şi 
aprinse o ţigară. 

„Oare ce anume-l aduce la mine?” se gîndi el distrat. 
Sablin veni la orele cinci şi treizeci fix. Era îmbrăcat civil 
şi purta un costum sobr-u şi corect. 

— A, dragă Ilia ! exclamă voios Voznesenski, ridi- 
cîndu-se din fotoliu la intrarea lui Sablin. Poftim, intră !... 
Vino sa mă uit lia tine, bătrîne... E-hei, prietene, dar tu ai 
şi încărunţit! Şi cînd te gîndeşti că sîntem amindoi de o 
vîrstă !În schimb, tu nu te-ai schimbat aproape de fel, 
numai că te-ai mai îngrăşat puţin — răspunse Sa- blin 
zîmbind, în timp ce-i stringea mîna directorului general. 
După ce-i oieri musafirului un fotoliu, directorul general 
aruncă o privire nerăbdătoare spre cadranul 
ceasornicului, dîndu-i parcă să-nţeieagă lui Sa- blin că 
nu prea dispune de timp liber şi se grăbeşte să plece 
undeva. 

— N-am să te rețin prea mult — zise Sablin, c?re 
observase gestul lui Voznesenski. Propriu-zis, aş avea 
doar o singură întrebare de pus. La telefon nu puteam 
să vorbesc despre asta şi de aceea am fost nevoit să vin 
personal... Desigur că tu eşti bine documentat asupra 
lucrărilor de construcţie a căii ferate Perevalsk-Kiziltak ? 
== Cine altul vrei să fie documentat, dacă nu eu ? 
replică mirat Voznesenski, în timp ce sprîncenele 
stufoase i se ridicară pe fruntea încruntată. 


— Uite care-i întrebarea : acolo, voi faceţi săpături şi 
lucrări mari de surpare a stîncilor. Vă folosiţi cumva în 
acest scop de energia atomică ? 

— La început, am intenționat într-adevăr să folosim 
energia atomică în sectoarele cele mai grele — răspunse 
Voznesenski — dar pe urmă a trebuit să renunţăm la 
acest proiect, din consideraţiuni pur practice. În 
momentul de față, noi îndepărtăm rocile stîncoase prin 
metode de exploatare, cu ajutorul am- monitului. Aceste 
lucrări sînt executate de o întreprindere specială — 
„Industria pentru lucrări de exploatare feroviară”. 
Această întreprindere are o vastă experiență în acest 
domeniu. Nu de mult, specialiştii americani afirmau că 
în ceea ce priveşte exploziile, primul loe îl deţine 
Argentina, care consumă anual pînă la o mie cinci sute 
de tone de material exploziv. Dar noi, încă în 1936, cu 
prilejul unei explozii masive în Urali, am folosit o mie opt 
sute tone de exploziv. 

Voznesenski rîse satisfăcut. Expresia obişnuită de 
mulţumire de sine îi dispăruse acum de pe faţă. Se 
cunoştea că directorul general abordase acum o pro- 
blemă temeinic cunoscută şi de care se simţea 
sufleteşte legat. Sablin îşi aminti că, în timpul războiului 
civil, Voznesenski făcuse serviciul militar într-o unitate 
de pionieri şi avea de pe atunci o anumită preferinţă 
pentru lucrările de explodare. 

— Dragă Ilia, îţi spun fără să mă laud —-se porni 
directorul general — dar am şi eu partea mea de 
participare la crearea „întreprinderii pentru lucrări de 
exploatare feroviară”. Ai auzit cîndva vorbindu-se 
despre exploziile dirijate şi exploziile de degajare ? E 
foarte interesant! Se îngroapă în stîncă o cantitate de o 
mie două sute-o mie trei sute de tone de exploziv, se 
stabileşte contactul explozorului, curentul electric trece 
fulgerător prin reţea, detonatoarele electrice intră în 
funcţiune şi mii de metri cubi de pămînt sînt aruncaţi în 
aer. Astfel se obţine dintr-o dată o excavaţiune de 
terasament lungă de un kilometru şi adîncă de circa 
douăzeci de metri. Tot aşa, prin explozii dirijate obţinem 


şi terasa- mente. Şi cînd te gîndeşti cît timp ar fi trebuit 
pentru săparea unui astfel de şanţ cu excavatorul, fie 
chiar cel mai puternic ! 

— Dacă voi aruncaţi în aer dintr-o singură dată peste 
o mie de tone de ammonit, această explozie trebuie să 
zguduie pămîntul ca un cutremur ? întrebă Sablin cu 
gîndurile în altă parte, uitîndu-se distrat pe fereastră, la 
blocul înalt dinspre Porţile Roşii. 

— Da, e o zguduitură serioasă ! încuviinţă Vozne- 
senski. 

— îţi mulţumesc pentru explicaţiile date., Emelian 
Petrovici ! spuse Sablin, ridicîndu-se din fotoliu şi în- 
tiuzîndu-i directorului general mîna. 

Pentru ce-i trebuie lui Janbaev motocicleta ? 

După ce se întoarse la birou, generalul Sablin se 
abătu'pe la colonelul Osipov şi-i comunică rezultatul 
convorbirii avute cu Voznesenski. Colonelul nu se grăbea 
niciodată să-şi exprime părerile şi concluziile, ca unul 
care cunoştea bine cît de greu îi vine oricui să ajungă la 
o hotărîre justă. De aceea şi acum, ca totdeauna, stătu 
îndelung la chibzuială, fără să scoată nici un cuvint. 

— Cum vine asta, Afanasi Maximovici ? întrebă 
Sablin care-şi pierduse răbdarea tot aşteptînd să-i audă 
părerea şi începuse chiar să-i fie ciudă pe el. Ce caută să 
afle atunci Janbaev ? Nu-mi vine a- crede ca el să fi luat 
lucrările de aruncare în aer a terenului prin explodare 
drept explozii ale bombelor atomice ! 

— Da-a — rosti în sfîrşit Osipov. La tot pasul avem 
de-a face numai cu contradicții. În lipsa dumneavoastră, 
mi s-au adus alte cîteva articole, decupate din presa 
străină. În aceste articole se vorbeşte de faptul că 
Uniunea Sovietică efectuează în Asia Meridională 
importante lucrări de construcții, cu ajutorul energiei 
atomice. De remarcat că în aceste corespondeţe se 
arată tocmai regiunile unde se construieşte noua 
noastră cale ferată. 

— Ce vechime au aceste informaţii? întrebă repede 
Sablin, aprinzîndu-şi o ţigară, ceea ce constituia o 


dovadă evidentă a turburării de care era stă- pînit, căci 
de obicei generalul fuma fearte rar. 

— De două săptămîni. 

Generalul rămase pe gînduri. Apoi făcu cîţiva paşi prin 
odaie şi se epri în dreptul ferestrei, uitîndu-se în jos. la 
forfota din piaţă. 

— Ce să zic — spuse el în sfîrșit, fără să observe că 
ţigara din gură i se stinsese. E posibil să fi fost şi aşa: 
Janbaev putea să fi aflat cine ştie pe ce cale că noi am 
intenţionat într-adevăr să folosim energia atomică la 
lucrările de construcţie a liniei noi de cale ferată. Indus 
în eroare de această ştire, el a luat exploziile puternice 
ale ammonitului drept explozii atomice şi a comunicat 
acest lucru stăpînilor săi. Cineva dintre ei s-ar fi putut să 
fi scăpat o vorbă despre cele raportate de Janbaev în 
prezenţa ziariştilor care, cum se ştie, sînt avizi de nou- 
tăţi senzaţionale. Ziariştii la rîndul lor au depus toată 
stăruința să umfle cum se cuvine confuzia făcută de 
Fantomă. 

— Vreţi să spuneţi cumva prin asta că Janbaev se- 
nşală şi acum asupra caracterului exploziilor ? întrebă 
Osipov, neputînd să-nţeleagă încotro anume bate Sablin. 
— Nu, nu vreau să spun asta. El putea să se-uşele 
numai la început, dar de atunci a avut destul timp să-şi 
observe greşeala. 

— M-da... — mormăi Osipov cu îndoială în glas, dînd 
din cap a neîncredere — dar poate că el se-nşală totuşi 
şi acum ? 

— De ce adică ? se miră generalul, întinzînd mîna 
după cutia cu chibrituri. 
— Măcar pentru simplul motiv că i-a luat lui Er- şov 
motocicleta, ca să se ducă personal la şantier şi să vadă 
cu propriii săi ochi ceea ce se petrece acolo. 

— Nu prea îmi vine să cred că i-a trebuit motocicleta 
numai pentru atîta lucru. S-ar fi putut duce acolo şi cu 
trenul. Mai curînd socotesc că a avut nevoie de 
motocicletă ca să-şi transporte pe ascuns aparatul de 
radio emisie-recepţie, montat cu atita măiestrie în ataş 
de maiorul Erşov. 


— Nu, Ilia Ilici — dădu din cap Osipov — pentru 
ascunderea aparatului ar fi găsit el şi un alt mijloc, tot 
atît de sigur. Asta nu-r o problemă. 

— Prin urmare, dumneata socoteşti că Janbaev are 
nevoie de motocicletă numai ca să se deplaseze la 
şantierul de construcţii ? întrebă Sablin, gîndin- du-se în 
acelaşi timp cu ciudă că încăpăţinarea aceasta a 
colonelului are să-l scoată cîndva din sărite. 

— Trebuie totuşi să găsim o explicaţie faptului că i-a 
trebuit motocicleta — răspunse Osipov care nu se dădea 
bătut. 

— Pentru mine, un lucru-i clar — observă Sablin, 
încruntîndu-şi uşor sprincenele — că el nu se va duce cu 
motocicleta la şantier. Asta-i o treabă riscantă, iar 
Janbaev caută să evite cu orice preţ riscurile. îmi vine să 
cred chiar că Janbaev are nevoie de motocicletă numai 
ca să se poată deplasa mai uşor dintr-un loc în altul şi să 
nu ne dea posibilitatea să-i determinăm poziţia prin 
goniornetrare, în timpul cînd transmite la radio. 

— Bine, dar şi Erşov-Muhtarov, pe care el şi-l 
consideră complice, poate fi de asemeni reperat prin 
gonio? Rezultă prin urmare, că, salvîndu-şi propria-i 
piele, Janbaev pune în pericol pe ajutorul lui, pe care tot 
el l-a cerut în mod special de la şefii săi ? 

Sablin, care se aşteptase la această întrebare din partea 
colonelului, răspunse îndată : 

— Probabil că Erşov-Muhtarov va menţine cu Jan- 
baev o legătură foarte scurtă prin radio, limitată mai 
ales la recepţionarea ordinelor acestuia. în ceea ce-l 
priveşte pe Janbaev, afară de legătura cu Erşov, el 
trebuie să mai comunice în mod regulat şi cu rezidentul 
respectiv, lucru de altfel destul de riscant. De aceea a şi 
căutat să-şi monteze postul de radio în motocicletă, ca 
să poată transmite din diferite puncte, depărtate unul 
de altul. Are tot dreptul să folosească o motocicletă. 
Malinovkin ne-a raportat doar că, în calitate de 
cercetător al expediției arheologice care-şi efectuează 
lucrările undeva departe izolat de restul grupului, 
Janbaev are posibilitatea să-şi alimenteze motocicleta cu 
benzină, la baza arheologică din Pe- revalsk... Cit despre 


faptul că Janbaev nu se pregăteşte să plece la şantierul 
de construcţii, pentru aceasta mai există şi o altă 
dovadă — urmă generalul — şi anume că el i-a dat 
instrucţiuni lui Erşov să-i comunice despre încărcăturile 
care se transportă în acel sector. De ce-i mai trebuiau 
aceste informaţii, dacă Janbaev ar avea de gînd să se 
ducă personal acolo '* 

— Da-a — spuse cu nehotărîre Osipov, netezin- du-şi cu 
palma părul tuns scurt. Cam complicat, complicat de 
tot... Să aşteptăm totuşi alte veşti din partea lui Erşov, 
poate că se va mai clarifica ceva din toată treaba asta. 
S-a făcut undeva vreo greşeală ? 

După întîlnirea cu Janbaev, maiorul Erşov se simţi atît de 
ostenit că-şi puse în gînd să se culce îndată ce va 
ajunge acasă, crezînd că are să doarmă dus. Dar 
lucrurile nu se întîmplară aşa. Gîndurile neliniştite 
continuará să-l frămînte încă multă vreme şi maiorul se 
răsuci în pat de pe o parte pe alta, mototolindu-şi perna 
şi suspinînd din adîncul .plă- mînilor. 

Pentru ce i-a trebuit lui Janbaev motocicleta ? încotro se 
pregăteşte să plece cu ea ? Ce anume crede Janbaev 
despre el ? Mai continuă să-l bănuiască, sau îi acordă 
acum mai multă încredere ? În ce scop se interesează de 
încărcătura trenurilor ? Nimic nu fusese lămurit pînă 
acum, dar toate aceste întrebări cereau un răspuns 
neîntîrziat şi o justă rezolvare. Fără aceasta, nu se 
putea, acţiona mai departe şi nici nu se putea conta pe 
succesul acţiunii. Ba mai nuilt, orice mişcare greşită 
putea să ducă la ratarea întregii probleme, la pierderea 
urmei duşmanului acesta periculos, putea să-i ofere 
Fantomei posibilitatea să-şi înfăptuiască planurile 
criminale. 

Dimineaţa, pe la orele şase, se-ntoarse şi Askar din tura 
de noapte. Erşov îl auzi cum se spăla, pe urmă la 
ureche-i ajunse din bucătărie zgomotul farfuriilor. Se 
vede treaba că Askar se aşezase să mă- riînce ceva 
înainte de culcare. Peste alte cîteva minute se auzi 
scîrţiitul uşii de la odaia lui. 

Care sînt relaţiile dintre Janbaev şi omul acesta? Nu 
cumva, pe lîngă rolul de gazdă, Askar e şi complicele 
spionului ? Pentru Erşov nu mai constituia nici o îndoială 
faptul că între, cei doi există o legătură. Desigur că 


Janbaev nu-i acordă lui Askar prea multă încredere, dar îl 
foloseşte pentru scopurile sale. 

Mai presus de orice, maiorul era chinuit acum de o 
singură întrebare : ce atitudine va adopta Janbaev pe 
viitor faţă de el ? Propriu-zis, misiunea pe care. i-a dat-o 
Janbaev e un lucru de nimic. Şi Askar ar fi putut să-i 
culeagă aceste informaţii. Doar atît că, neavînd un post 
de radio-emisie, nu avea cum să i le comunice... Maiorul 
se gîndi că va trebui să se înarmeze cu răbdare şi să mai 
aştepte puţin. Dacă Janbaev va stabili cu el în scurt timp 
legătura prin radio, înseamnă că-i acordă încredere — 
dacă nu, atunci el, Erşov, va trebui să recunoască că s-a 
dat de gol cu ceva şi l-a pus în gardă pe duşmanul 
acesta viclean. Pe urmă se gîndi că va trebui să se 
scoale cel mai tîrziu la ora nouă, astfel ca Askar şi 
Temirbek să nu-şi poată da seama că n-a dormit toată 
noaptea. Cine ştie, s-ar putea ca aceştia să-i comunice 
lui Janbaev că Erşov are o comportare nu prea prudentă. 
„„„Erau orele nouă fără cinci minute, cînd Erşov se trezi 
din somn. Nu-i trebui mult ca să-şi dea seama unde se 
află, ce făcuse în ajun şi ce avea de făcut de aici înainte. 
Experienţa acumulată în decursul anilor l-a ajutat să-şi 
reîmprospăteze într-o singură clipă toate prin cite 
trecuse. Datorită meseriei sale pline de primejdii, 
maiorul se deprinsese să fie în orice mement cu ochit în 
patru, fiindcă de multe ori de aceasta nu depindea 
numai reuşita misiunii ce i s-a încredinţat, dar şi propria- 
i viaţă. 

În casă totul era liniştit, numai în odaia vecină se auzea 
umhlind cineva. Probabil că Temirbek se sculase din 
somn şi căuta să nu facă zgomot ca să nu-şi trezească 
vărul, de care, după cum remarcase Erşov, îi era cam 
frică. 

Maiorul îşi mută privirile spre fereastră. Razele 
strălucitoare ale soarelui de dimineaţă luminau par- lea 
opusă a străzii şi casa bătrmei Guldjan, unde locuia 
Malinovkin. Fereastra de la odaia locotenentului era 
deschisă şi, după semnalul acesta stabilit între ei, Erşov 
deduse că Malinovkin se sculase. Fereastra deschisă 
dimineaţa însemna că Malinovkin nu doarme, iar în 
timpul zilei şi seara, însemna după codul lor că 
locotenentul e acasă. Se vede treaba că tînărul ardea de 


nerăbdare să afle cît mai curînd toate amănuntele 
despre întîlnirea ce avusese loc în ajun între Erşov şi 
Janbaev. 

„Dar ce anume aş putea face acum ?” se gîndi Erşov. Ar 
fi trebuit să-l întîlnească totuşi pe Malinovkin şi să stea 
de vorbă eu_ el, să-i explice situaţia complicată care s-a 
creat. însă nici luesul acesta nu era chiar atît de simplu. 
Naiba să-l ştie şi pe Janbaev — te pomeneşti că el nu 
consideră încă terminată perioada de încercare. „Nu — 
se hotărî maiorul — mai bine să păstrez pînă la capăt 
cea mai strictă conspirativitate. Cît despre momentul, 
locul şi modul de întîlnire cu Malinovkin, la aceasta va 
trebui să mă mai gîndesc”. 

Askar părăsi patul abia pe la orele douăsprezece, cînd 
Erşov se întorcea de la cantină. Temirbek, care la 
plecarea maiorului îmbuca ceva în odaia lui, nu mai era 
acasă. 

— Ei-, nu v-aţi plictisit încă arci, la noi, tovarăşe 
Muhtarov ? întrebă prietenos şi vesel Askar, care tocmai 
ieşise în curte cu prosopul pe umeri. 

— Deocamdată, nu — răspunse pe acelaşi ton Erşov. 
Am găsii-în biblioteca locală multe lucruri interesante. 
leri mi-am petrecut aproape toată ziua acolo, cercetînd 
materialul de arhivă şi am dat peste documente istorice 
remarcabile. Dar dumneata cum te lauzi, Askar 
Gabdullovici ? După cum se vede, nu ai un serviciu chiar 
atît de comod. Lucraţi şi în schimbul de noapte ? 

— Nu, asta 'nu se-ntîmplă totdeauna. De cele mai 
multe ori „lucrăm ziua. Dar, să fiu sincer, deocamdată 
munca e destul de plictisitoare. Cînd se va termina 
construcţia liniei ferate şi trenurile vor porni în curse 
regulate, atunci o să fie mai interesant. Pe cînd acum n- 
avem nici grafic, nici un orar precis. 

— Probabil că nici încărcăturile pe care le trans- 
portaţi nu reprezintă mare lucru ? întrebă într-o doară 
Erşov, urmărindu-l cu ochii pe Askar, care-şi freca de zor 
pieptul voinic şi bine dezvoltat cu prosopul. 

— Fireşte că nu! Deocamdată ne vin mai mult 
materiale de construcţie, în special traverse, şine şi 
uneori ciment. Curînd însă, au să intre în tuncţiune noile 
fabrici de piese prefabricate. Atunci vom începe şi 
transporturi mai serioase. E adevărat că şi acum se mai 


întîmplă să cărăm lucruri interesante, încărcate uneori 
pe platforme speciale, lungi. Astă- noapte, de pildă, am 
expediat un pod întreg, gata montat, şi cîteva carcase 
de beton armat. lar ieri am mai trimis piesele metalice 
detaşate pentru un castel de apă, de tipul Rojnov. Dar, 
în general, nu e totuşi ca pe liniile principale. Acolo sînt 
aduse cu trenul ultimele noutăţi ale tehnicii, de te 
minunezi, nu altceva. 

Askar îşi termină toaleta şi atîrnă prosopul la uscat, pe o 
frînghie întinsă dc-a curmezişul curţii. Apoi luă de pe 
frînghie un tricou alb şi-l îmbrăcă, petrecîndu-şi cu greu 
prin deschizătura strimtă a tricoului capul lui mare, 
acoperit cu un,păr negru şi des. 

= De bună seamă că dumneavoastră, cei de la calea 
ferată, vă puteţi da seama, după felul încărcăturilor pe 
care le transportaţi, mai bine decit alţii după ziare, de 
economia ţării, nu-i aşa ? spuse Erşov, sculîndu-se de pe 
scara cerdacului, unde se aşezase intre timp. 

— Da, aii remarcat fo-arte just acest lucru — în- 
cuviinţă Askar. 

Spusese aceasta cu o intonaţie cît se poate de naturală 
şi sinceră, făcîndu-l pe Erşov să se gîn- dească fără să 
vrea : „Dar poate că el n-are nici o legătură cu 

Janbaev ?” Dar în clipa următoare o voce lăuntrică, mai 
trează, mai prevăzătoare parcă, îi sugeră : 
„Djanderbekov ăsta trebuie să fie un individ foarte 
prefăcut. Ştie Janbaev ce ajutoare să-şi aleagă ! Probabil 
că de aceea îmi povesteşte Askar şi despre transporturi 
cu atita lux de amănunte, ca să-mi ofere ocazia să-i 
comunic despre toate astea lui Janbaev prin radio”. 

— Eu mă duc să mai citesc cîte ceva — spuse Erşov 
cu glas tare. Mi-am procurat la chioşcul de cărţi cîteva 
broşuri interesante. 

îndată ce intră în odaia lui, Erşov se uită la fereastra 
căsuţei unde locuia Malinovkin. Văzu fereastra deschisă 
din nou, prin urmare locotenentul s-a reîntors din oraş. 
Oare ce o fi făcînd acolo. în odaie ? Probabil că îşi 
frămiîntă capul cu tot felul de presupuneri, una mai 
alarmantă ca alta. Erşov se gîndi că va trebui să 
născocească un procedeu cît mai simplu de comunicare 
cu Dmrtri, ca să-l ţină la curent cu tot ce se-ntîmplă şi 
să-i poată da sarcini, fără a mai aştepta un prilej 
favorabil să se-ntilnească cu Malinovkin. 


în timpul acesta, locotenentul Malinovkin se gîn- dea la 
acelaşi lucru. 


Trecuse în revistă o 
mulţime de sisteme 
conspirative de 
legătură, dar 
constată că toate 
erat! din cale afară 
de complicate, pe 
cînd lor le trebuia 
ceva simplu de tot şi 
uşor de realizat 
Probabil că maiorul 
se bizuie pe el. Cum 
ar face oare să nu-i 
înşele aşteptările 


?între timp, soarele se mutase de cealaltă parte a străzii 
şi lumina bătea acum în ferestrele casei lui 
Djanderbekov. Privirile lui Malinovkin deosebeau acum 
foarte limpede masa învăluită în lumină, la care era 
aşezat Erşev, citind parcă. ceva. 

Ce bine ar fi să vadă cartea pe care o tine maiorul în 
mînă. 

Malinovkin luase cu el un binoclu de campanie foarte 
puternic. Scoase grăbit binoclul din valiză şi, ducîndu-l la 
ochi, începu să potrivească distanţa. 

încetul cu încetul perdeaua lăptoasă de ceaţă pe care o 
văzu în binoclu începu să dispară, transfor- mîndu-se 
într-o imagine bine conturată şi clară. în primul rînd 
apărură limpede lucrurile aflate în bătaia soarelui : capul 
lui Erşov, masa la care stătea maiorul şi cărţile de pe 
masă. Dar uitîndu-se mai atent, Malinovkin deosebi şi 
pereţii odăii lui Erşov, căptuşiţi cu ziare. 
Pentru orice eventualitate, locotenentul se hotărî să 
coboare perdeaua de la fereastra lui şi să lase numai o 
deschizătură mică, prin care să-şi poată continua 
supravegherea. 

„Interesant — se gîndi eî examinînd prin binoclu faţa lui 
Erşov — oare ce fel de carte citeşte maiorul r.u atita 
atenţie ?” 

Răspunzindu-i parcă la-ntrebare, Erşov îşi schimbă 
poziţia corpului şi Malinovkin reuşi să citească foarte 
uşor titlul cărţii pe care o ţinea maiorul în mînă. Curînd 
locotenentul îşi dădu seama că poate să citească fără 
nici o greutate tot ce era tipărit cu litere mari pe paginile 
de ziar cu care era căptuşită odaia lui Erşov. Lui 
Malinovkin îi veni în cap ideea să se folosească de 
aceasta, pentru a stabili un mijloc de comunicare cu 
maiorul. Lăsînd la o parte binoclul, tînărul începu să se 
gîndească cum ar putea să-l pună şi pe Erşov la curent 
cu descoperirea lui. 

Să-i arunce un bilet pe fereastră ? Dar asta n-o putea 
face decit seara tirziu, sau în timpul nopţii, mai ales că 
Djanderbekov era şi el acasă. Malinovkin l-a zărit ceva 
mai devreme în cadrul' ferestrei de lîngă odaia lui Erşov. 
Dmitri îşi frămînta astfel mintea, căutînd o posibilitate 
de realizare a planurilor sale, pînă cînd veni timpul să 
plece la masă. închise fereastra şi ieşi afară în stradă, în 
nădejdea să-l întîlnească poate pc Erşov la cantină, cu 

toate că lucrul acesta era foarte puţin probabil fiindcă 
se-nţeleseseră mai înainte să mănînce fiecare la ore 
diferite, pentru a nu atrage atenţia nimănui. 

După masă Malinovkin rătăci vreme îndelungată pc 
străzile, oraşului, iar seara, cînd Erşov ieşi din casă, 
locotenentul o porni încet în urma lui, ţinîn- du-se la 
oarecare distanţă. În dreptul unui bufet situat în strada 
vecină, unde obişnuia să cineze maiorul, Malinovkin iuți 
pasul şi, ciocnindu-se cu Erşov chiar în faţa uşii de la 
intrare, îi transmise un bileţel în care-i propunea noul 
său procedeu de legătură. 

După ce intră înăuntru, Erşov citi biletul. În fraze 
laconice, Dmitri îi scria următoarele: „Cu ajutorul 
bătrînului Zeiss citesc ziarele de pe pereţii odăii dum- 
neavoastră. Aş putea citi şi alte lucruri. Vă rog să ţineţi 
seama de aceasta”. 

Erşov îşi dădu seama că prin vorbele „bătrînul Zciss” 
locotenentul subînţelegea binocilul. „De altfel, e o idee 
destul de reuşită” — îşi spuse maiorul. Va trebui să pună 
la punct chiar de miine legătura cu Dmitri. E drept că 
această legătură va fi unilaterală, dar îi va da măcar 
posibilitatea să-i traseze oricînd sarcini lui Malinovkin. 
Oarecum înviorat, Erşov bău o ceaşcă de cafea cu un 
corn şi se întoarse agale acasă. II găsi pe Askar sforăind 
adînc, căci a doua zi în zori trebuia să plece la serviciu. 
Temirbek, care lipsise ziua întreagă de-acasă, se 
pregătea şi el de culcare în odaia lui. 

„Oare unde s-o fi ducînd mereu individul acesta ursuz ?” 
îşi spuse Erşov, gîndindu-se la conductor. După spusele 
lui Askar, Temirbek se ducea să se tămăduiască prin 
rugăciune la un „Işan” — un du- hovnîc sosit de la 
Aksakalsk. Temirbek era evlavios ţ>i fusese chiar pe 
vremuri la Mecca. înainte vreme „drept-credincioşii” i se 
adresau respectuoşi cu titlul de „Temirbek-hagi”. 
Maiorul îşi scoase aparatul de radio din valiză şi îl aşeză 
în raniţă. Imediat ce Temirbek se culcă, Erşov părăsi 
casa. Uit'îndu-se atent în jurul lui, o porni printre 
straturile de legume îndreptindu-se spre tufişurile de 
păducel. Crengile dese ale arbuştilor erau pline de ţepi 
şi, pînă cînd îşi alese un locşor potrivit, maiorul îşi zgirie 
mîinile şi faţa. Exact la orele douăsprezece din noapte 
deschise aparatul de recepţie. 


Totul era liniştit în jur. Numai greierii umpleau cu ţiriitul 
lor cîmpul ce se întindea în spatele grădinii lui 
Djanderbekov. 

Atrase de lumină, o puzderie de musculiţe, cu picioruşe 
lungi şi de o formă ciudată, se aşezară zbă- tîndu-se în 
convulsiuni pe geamul de la scala aparatului. O adiere 
caldă de vint aduse cu ea mireasma îmbătătoare a 
florilor, amestecată cu mirosul legumelor proaspete şi al 
ierburilor puternic aromate. 

Ţinîndu-şi răsuflarea, Erşov rămase timp de vreo oră în 
faţa aparatului, ascultînd „foşnetele din eter” ce 
răsunau în căşti. 

Arcul de sîrmă subţire care-i fixa căştile începu să-l 
supere de la o vreme, strîngîndu-i capul ca într-un cerc 
de oţel, în timp ce în urechi îi stăruia un zumzet 
nelămurit şi i se părea tot timpul că aude undeva, 
departe de tot, piuitul semnalelor Morse. Maiorul mărea 
intensitatea recepţiei plimbînd pe scală acul indicator 
cînd spre dreapta cînd spre stînga, şi încordîndu-şi auzul. 
Dar semnalele Morse după scurt timp dispăreau, 
pierzîndu-se parcă în eter.Erşov căută îndelung să prindă 
emisiunea pe care o aştepta, pînă cînd îşi dădu seama 
că, din cauza oboselii .şi încordării de care era cuprins, i 
se năzărise că aude aceste semnale, ceea ce de fapt nu 
fusese decit o iluzie. închise aparatul. Astăzi, legătura cu 
Janbaev n-a fost stabilită. Dar în general va avea ea loc 
oare vreodată ? Ce ar fi ca Janbaev să-l fi descoperit şi 
să fi dispărut undeva ? Faptul că spionul i-a fixat aceste 
şedinţe de noapte şi i-a dat indicativele sale pentru 
legătura prin radio putea să fie doar o manevră de-a lui 
Janbaev., menită să-i abată atenţia maiorului şi să-i dea 
posibilitatea banditului să cîştige timpul necesar ca să 
se poată ascunde cit mai departe de urmăritori. 
Plecarea pe şantierul de construcţii 

A doua zi, pe la şase dimineaţa, tocmai cînd As- kar, 
grăbindu-se să plece la serviciu, robotea ceva prin 
bucătărie făcînd zgomot cu cratiţele, maiorul Erşov se 
trezi din somn. Temirbek pleca şi el undeva, căci Erşov îl 
auzi pe Askar spunîndu-i ceva în limba cazahă. După un 
timp de aşteptare, după ce-i văzu ieşind pe poartă, 
maiorul sări în picioare de pe divanul pe care dormise şi, 
luînd cîteva foi de hirtie, începu să scrie cu litere mari 
dispoziţiile ce le avea de dat lui Malinovkin. Pe prima 


pagină îi comunică locotenentului despre rezultatul 
întîlnirii cu Janbaev şi despre încercarea neizbutită din 
noaptea precedentă, de a intra în legătură cu acesta, 
prin radio. În cuprinsul foii următoare, Erşov îi ordonă 
locotenentului să culeagă relaţii cît mai precise cu 
privire la mersul lucrărilor de la şantierul de cale ferată 
şi la încărcăturile ce soseau la acest şantier. În ce pri- 
veşte necesitatea unei deplasări la sectorul principal de 
construcţii al traseului central, lăsă această problemă la 
aprecierea locotenentului. În cazul plecării, maiorul îi - 
recomanda să tină seama de configuraţia terenului şi să 
aprecieze în ce măsură se poate răzbate pînă acolo cu 
motocicleta. 

La orele şapte fix, fereastra de la odaia lui Malinovkin se 
deschise. După cîteva minute o deschise şi Erşov pe-a 
lui. Apoi se duse în fundul odăii şi 

ridică puțin în sus foaia 'de hîrtie pe care o scrisese. U 
ţinu astfel pînă cînd Malinovkiu lăsă perdeaua de la 
fereastra lui, dîndu-i de veste maiorului că a citit totul şi 
aşteaptă ordinele următoare. Atunci Erşov ridică în sus 
cea de-a doua foaie scrisă şi, după ce locotenentul îi 
făcu semnalul convenit că a-nţeles totul, închise uşurat 
fereastra şi cobori în curte să se spele. 

După citirea mesajelor transmise de maior, Mali- novkin 
simţi că prinde curaj, deşi cele scrise de Erşov nu 
conţineau nici o veste îmbucurătoare. Dar cel puţin 
acum ştia cum stau lucrurile şi, ce-i mai important, 
primise o misiune concretă şi avea în sfirşit să 
acţioneze, căci nu mai putea suporta să stea fără nici o 
treabă. 

Asciinse binoclul şi aparatul în valiză, incuind-o apoi cu 
un . lacăt de nădejde şi împinse valiza sub pat la perete. 
După aceea se duse la bucătărie şi-r ceru gazdei, 
sculată de mult din somn, un pahar cu ceai fierbinte. 
îmbucă la repezeală ceva din conservele cumpărate în 
ajun şi apoi bine dispus şi plin dc energie se-ndreptă 
spre gară.! 

Locotenentul mai fusese pe-aici de multe ori, dar în 
dimineaţa aceasta însorită, gara i se înfăţişă în- tr-o altă 
lumină. Şinele de oţel străluceau în bătaia soa'relui, de 
parcă ar fi fost turnate din cine ştie ce metal preţios. 
Castelu-l de apă, proaspăt văruit, sărea în ochi de la 
prima vedere prin albeaţa lui sclipitoare. lar locomotiva, 


care tocmai manevra pe linie apro- piindu-se de 
gaimitura lungă a unui tren de marfă, se învăluise 
pufăind într-un nor gros de aburi, care făceau atitea 
nuanţe de toate culorile cum poţi întîlni probabil numai 
pe pfnzele pictorilor celebri. 

„lată ce-nseamnă o dimineaţă frumoasă cu soare şi o 
bună dispoziţie — se gîndi Malinovkin surîzînd. Te uiţi la 
lumea înconjurătoare cu alţi ochi 
Acum era însufleţit de dorinţa să plece cît mai repede 
spre sectorul principal de construcţii, situat într-o 
regiune de la poalele munţilor, unde constructorii aveau 
să efectueze lucrările cele mai grele. Vroia să vadă totul 
cu propriii săi ochi. 

Locotenentul porni cu paşi grăbiţi de-a lungul trenului de 
care tocmai fusese ataşată locsmotiva. După încărcătura 
de pe platforme, unde erau ancorate buldozere şi alte 
maşini de excavare, se vedea că -trenul se îndreaptă 
spre şantierul de construcţii. lar judecind după praful 
albicios ce se depusese pe uşile şi trapele lor, ajungînd 
pînă şi pe roţi, vagoanele închise, cu patru osii, 
conţineau după toate probabilitățile var şi ciment. 
Locotenentul ajunse aproape de locomotivă, cînd auzi 
deodată o voce cunoscută : 

— late uită, Kostea, cine vine spre noi! 
Malinovkin se uită atent la flăcăul voinic, lat în 
spate, care stătea lingă locomotivă într-o salopetă 
decolorată de soare şi recunoscu îndată pe Feodor 
Riabov, ajutorul de mecanic. Din cabina locomotive 
scoase capul şi mecanicul Şatrov. 

— Păi ăsta-i Malinovkin, tovarăşul nostru de că- 
lătorie ! strigă el voios, salutîndu-l prieteneşte pe Dmitri. 
Ei, ce mai e nou, tovarăşe Malinovkin ? Te-ai aranjat 
undeva la lucru ? 

Şatrov cobori repede, jos, pe terasamentul îmbibat cu 
păcură şi-i strînse cu putere mîna locotenentului. 

— Nu, nu m-ain aranjat încă, tovarăşe Şatrov. Am 
cîteva promisiuni, dar, pînă una alta, îmi pierd timpul de 
pomană — răspunse Malinovkin. 

— Dar unde ai vrea să te angajezi ? îl întrebă 
Riabov, apucîndu-se să întărească cu cheia o piuliță a 
bielei principale. Desigur, aici, la Perevalsk ? 

— Aici. 


Foarte rău. Trebuia 
să ceri repartizarea 
la vreo gară nou- 
înfiinţată — îl sfătui 
Riabov şi, clipind 
şiret din ochi către 
Şatrov, adăugă: Ori 
ţi-e teamă să nu te 
rupi de civilizaţie 


— ?Ce-l tot înveţi cum să trăiască ! îl întrerupse cu 
vioiciune Şatrov. Dacă omul a venit aici în mod 
conştient, nu trebuie să-l sperie nici o pustietate. Vino 
cu noi, Malinovkin... Am uitat numele dumitale. 

— Dmitri. 

— Hai cu noi, Mitea. Să vezi cu propriii dumitale ochi 
cum lucrează şi trăiesc oamenii. Şi unde are să-ţi placă 
mai mult, acolo să te opreşti. 

— Dar ce ar putea să-i placă aici ? observă sceptic 
mîinile cu un şu.moiog de cîlţi. Tu eşti un romantic 
recunoscut, îţi place orice, numai nou să fie. 

— Ajunge, Feodor ! i-o reteză Şatrov. Uite că vine 
Beisambaev, şeful de tren. Curînd pornim la drum. 
Dumneata ce faci, mergi cu noi, sau nu ? se-ntoarse el 
spre AAalinovkin. 

— De ce să nu merg — răspunse acesta în grabă. 
Merg cu plăcere. 


— Atunci urcă-te în cabina frînarului, împreună cu 
şeful de tren, căci pe locomotivă nu se poate, e interzis. 
Peste vreo zece minute trenul se puse în mişcare. 
Malinovkin îşi găsi un locşor alături de şeful de tren, un 
bărbat înalt, oacheş, între două virste. La început 
Malinovkin avu impresia că Beisambaev e un tip 
nesociabil, morocănos, dar, cînd află că Dmitri e prieten 
cu Şatrov şi cu Riabov, şeful de tren începu să-i laude pe 
amîndoi cu multă însufleţire : 

— Sînt nişte oameni minunaţi, înţelegi ! Dacă au 
venit ei tocmai de pe malurile Volgăi pînă aici, în arşiţa 
noastră. îţi dai seama ce-nseamnă asta ? Eu sînt 
obişnuit cu clima şi tot mi-e cald, pe cînd ei se coc aici 
de-a binelea ! Şi pe urmă, să-i vezi cum lucrează ! N-am 
mai văzut pe nimeni dintre ai noştri să lucreze atît de 
bine. îmi place, înţelegi, sînt nişte oameni, cum să 
spun... nişte oameni adevăraţi. Dacă ar veni mai mulţi 
de ăştia 1 Avem mare nevoie dc astfel de oameni... 

în timp ce-l asculta pe Beisambaev, Dmitri se uita în 
toate părţile, cercetînd împrejurimile. Trebuia să execute 
ordinul lui Erşov şi să stabilească dacă pe drumul acesta 
poate străbate o motocicletă, sau nu. Într-o doară 
locotenentul se interesă la Beisambaev despre aceasta. 
— E o regiune destul de accesibilă — răspunse şeful 
de tren. Fratele meu are o motocicletă cu care a colindat 
toate împrejurimile. Dacă ai motocicletă, adu-ţi-o aici. 
Vei rămîne foarte mulţumit, pe la noi natura e foarte 
frumoasă ! 

Dmitri se gîndi că fiecare, după cît se pare, vede în felul 
lui pămîntul natal şi multe lucruri neobservate pentru un 
străin îşi au farmecul lor pentru localnici. Aşa de pildă, 
lui i se părea că stepa aceasta de culoare galbenă- 
cenuşie, pîrjolită de arşiţă, nu are în ea nimic, atragător. 
Cît despre vegetaţie, singurul Jucru care-i sărea în ochi 
erau doar coamele albe ale tufelor de colilie şi arbuştii 
pitici de „tipeţ”, cu frun-s zele ascuţite în formă de ţepi 
şi crengile rare, ce păreau nişte mături destrămate. 

— Fireşte că acum nu poţi să-ţi dai seama de toată 
splendoarea naturii — spuse Beisambaev, ob- servînd că 
Malinovkin cercetează cu privirile stepa ce se-ntindea în 
faţa lor. Dar să vezi numai ce are să fie pe-aici la 
primăvară 1 Mai ales dacă e şi o primăvară timpurie. De 


bună seamă că ştii ce-i o paletă de pictor. Ei bine, ai 
putea spune cu toată certitudinea că toată stepa 
noastră seamănă cu o paletă uriaşă, împodobită cu 
toate culorile şi nuanțele. Eu mă ocup puţin cu pictura în 
ulei, aşa că mă priccp la culori. Primăvara stepa noastră 
e plină de stînjenei galbeni şi albaştri, lalele pestriţe, sau 
de petalele aurii ale crestei cocoşelului. Acum însă, 
soarele a pirjolit toate frumuseţile stepei. Singure tulele 
de colilie au putut să reziste arşiţei. Beisambaev, care 
după toate aparențele era cu-adevărat îndrăgostit de 
natură, scoase un oftat adînc. 

Curînd, terenul deveni mai ondulat, în locul şesului 
începură să apară dealurile, iar linia ferată prinse să 
urce în pantă, sau să coboare la răstimpuri. De ambele 
părţi ale drumului se ridicau tot mai des coline nu prea 
înalte, acoperite cu o iarbă galbenă-ru- ginie ce semăna 
cu urzeala unui covor uzat, decolorat de soare. 
Răsuflarea locomotivei se schimbă şi ea. devenind acum 
grea şi încordată la urcuşuri, însoţită de şuieratul 
aburului. Fumul năvălea tot mai negru pe coş, în 
răbufniri puternice şi regulate. 

— Le vine greu băieţilor, nu glumă — spuse po- 
somorîndu-se Beisambaev, arătînd cu capul spre lo- 
comotivă. Astăzi au pornit în cursă cu o încărcătură din 
cale-afară de mare. S-ar putea întîmpla să se desprindă 
vagoanele pe drum... 

Şi într-adevăr, în timp ce urca o pantă, trenul îşi încetini 
mersul pînă într-atita că şi Malinovkin începu să dea 
semne de nelinişte, gîndindu-se la proaspeţii lui prieteni. 
lar cînd trenul ajunse în sfîrşit la ultima staţie a 
sectorului, de pe locomotivă cobori Riabov, negru 
tăciune şi leoarcă de sudoare. 

— Ei, ce zici, Beisambaev, am lucrat bine, nu-i aşa ? 
strigă el cu glasul voios. 

În timpul acesta Şatrov, rupt şi el de oboseală, dar 
fericit, se dădu jos din cabină şi se-ndreptă spre peronul 
gării, unde o fată cu chipul drăgălaş, înflorit de un suris 
de bucurie, îi făcea semne cu mîna. 

— Felicitările mele, Kostea 1 spuse ea pe un ton 
prietenos, întinzîndu-i lui Şatrov mîna bronzată de soare. 
Cum de ai adus o garnitură atît de lungă 1 Fata-i arătă 
cu capul spre platformele încărcate cu maşini şi 


adăugă : lar eu, ştii, am venit în mod special la gară să 
te-rrtilnesc... 

Cuprins de curiozitate, Malinovkin urmări cîteva clipe 
această scenă, dar îşi aduse aminte că trebuie să-şi 
îndeplinească misiunea primită de la Erşov. Cu paşi 
grăbiţi se duse la şeful lucrărilor şi după aceea începu să 
examineze şantierul de construcţii. A” ai tîr- ziu însă, 
cînd reveni la tren ca să se înapoieze la Pe- revalsk, 
locotenentul asistă fără voia lui la despărţirea dintre 
Şatrov şi Olga. 

— La revedere, Olia ! îi spunea Şatrov din 
toată inima, strîngîndu-i mîna fetei. Ce-i drept, ne- 
ntîlnim destul de rar, dar sînt fericit măcar la gîndul că 
amîndoi ne aflăm sub acelaşi acoperămint al cerului, şi 
că ne coacem deopotrivă la soarele acesta asiatic... 
Apropo, am vrut să te mai în-tceb ceva... Se zvoneşte că 
inginerul Vronski îţi cam face curte. E adevărat ? 

Fata surise oarecum jenată. 
— Bine, fie, poţi să nu-mi răspunzi — adăugă grăbit 
Şatrov. Se vede treaba că aşa şi este. N-are decit. 
Poate să-ţi facă toată lumea curte. Doar eşti atît de... ! 
Deodată vocea i se frînse şi tînărul urmă în şoapt: 
Numai să nu te măriţi cu el. Nu te grăbi... 
— Dar dacă totuşi am să mă mărit ? izbucni în rîs 
Olga, cu o lucire ştrengărească a ochilor. 

Şatrov îşi lăsă capul în jos şi spuse încet, dar ho- 


tărit: 
— Orice s-ar întîmpla, eu am să fiu acolo unde eşti şi 
dumneata. Numai dacă soţul are să-ţi dea voie să 
construieşti drumuri noi. 
— După părerea mea, Kostea, nu există în lumea 
întreagă un prieten mai bun decît dumneata ! rosti Olga 
cu o voce vădit emoţionată şi strîngîndu-i cu putere 
mîna lui Şatrov părăsi cu paşi grăbiţi gara. 

Maiorul Erşov se pierde în presupuneri 
Afară se întunecase de tot, cînd locotenentul Ma- 
linovkin se reîntoarse la Perevalsk. Bătrîna Guldjan se 
culcase de mult, dar în casa de peste drum, în odaia lui 
Erşov, prin fereastra deschisă se mai vedea încă lumină. 
În timp ce trecea prin dreptul ferestrei, Ma- linovkin îşi 
aruncă ochii pe deasupra perdelei şi, ză- rindu-l pe 
maior care citea o carte, îi azvîrli discret pe masă 
bileţelul dinainte pregătit. 


în bilet, locotenentul îi raporta lui Erşov că ia fost la 
şantierul de construcţii şi-i descria amănunţit tot ce 
văzuse şi cu cine stătuse de vorbă acolo. Anexase la 
bilet şi o situaţie oficială, cuprinzînd încărcăturile ce 
soseau la şantier. Obţinuse această situaţie de la 
locţiitorul şefului lucrărilor, căruia îi arătase legitimaţia 
şi actele sale, semnate de generalul Sablin. 

După ce citi încă o dată raportul locotenentului, Erşov 
rămase pe ginduri. Cu toate că Malinovkin nu adresase 
nimănui vreo întrebare referitoare la folosirea energiei 
atomice, era limpede că această energie nu era folosită 
la construirea terasamentului. Pe şantierul de construcţii 
a liniei ferate, rocile stîn- coase şi obstacolele de pămînt 
erau, de regulă, aruncate în aer cu ajutorul ammonitului. 
Acest procedeu era mai puţin primejdios şi mai uşor de 
dirijat. De aceea şi exploziile de acest fel purtau 
denumirea de explozii dirijate şi explozii de degajare. 
Cele dintii contribuiau la realizarea în timpul cel mai 
scurt a terasamentelor necesare, iar celelalte ajutau la 
efectuarea săpăturilor. Erau, cum s-ar spune, nişte ex- 
plozii raţionale, supuse voinţei constructorilor. 
„Explozibilul atomic” era cu mult mai puternic, dar 
constituia un pericol atît prin acţiunea lui înspăimrn->. 
tătoare, cît şi prin urmările sale. Explozia atomică ar fi 
făcut radioactiv aerul, pămîntul, sfărimăturilc stîn- cilor, 
ceea ce ar fi avut un efect dăunător asupra oamenilor, 
cerînd totodată luarea măsurilor de pre- cauţiune 
speciale. 

Maiorul Erşov ştia desigur că energia atomică ar fi putut 
fi utilizată şi în alt mod, prin transformarea ei în căldură 
şi apoi a acesteia în energie elcctrică. Dar, după cele 
comunicate de Malinovkin, pe şantier erau folosite 
deocamdată numai uzinele electrice obişnuite. 

Oare Janbaev cunoştea toate astea ? După spusele lui 
Malinovkin, el putea să pătrundă pe şantier stre- 
curîndu-se cu mulţimea de muncitori, sau chiar venind 
acolo cu motocicleta lui. Terenul i-ar fi permis acest 
lucru. Totuşi, în situaţia aceasta, ce anume l-ar fi putut 
interesa aici ? încărcăturile trenurilor ? Nu, judecînd 
după situaţia primită de la locţiitorul şefului de şantier, 
încărcăturile erau dintre cele mai obişnuite. Erşov nu 
putea să-şi închipuie de loc pentru ce i-a mai dat 
Janbaev sarcina să-i raporteze despre aceste 


transporturi. Lucrul acesta era cu desăvirşire de ne- 
înţeles. Nu-i mai rămînea acum decit o singură speranţă 
şi anume ca Janbaev să intre cu el în legătură prin radio 
şi să-i dea o nouă însărcinare, care ar fi poate în stare să 
limpezească toată povestea aceasta. 

Erşov se uită la ceas. Era tocmai timpul să se pre- 
gătească pentru legătura prin radio. închise fereastra, 
stinse lumina şi ieşi afară în curte. În timp ce-şi acorda 
aparatul pe recepţie, maiorul îşi aduse aminte că şi 
Malinovkin avea astăzi oră de lucru cu Moscova. Poate 
că Sablin are să-i comunice ceva care-l va ajuta să-i 
ghicească intenţiile lui Janbaev ? 

La fel ca şi noaptea trecută, Erşov aşteptă mai bine dc 
un ceas, în tufişurile ţepoase de păducel, dar nu reuşi să 
recepţioneze de la Janbaev, pe lungimea de undă 
cuvenită, nici măcar un singur cuvînt. Aparatul de radio 
era în perfectă stare de funcţiune. În căşti se auzeau la 
răstimpuri frînturi de melodii, glasuri omeneşti, sau 
piuitul semnalelor Morse. Dar dacă emisia lui Janbaev s- 
a defectat sau poate că ceva l-a împiedicat să poată 
transmite ? 


Frămîntat de tot felul 
de presupuneri, 
Erşov era gata să 
închidă aparatul de 
radio, cînd îşi aduse 
deodată aminte : 
„Păi bine, chiar în 
clipa aceasta Ma- 


linovkin vorbeşte cu 
Moscova. Să ascult şi 
eu convorbirea lor... 


"îşi acordă cu repeziciune aparatul pe lungimea de undă 
stabilită pentru legătura dintre Sablin şi Malinovkin. 
Curînd după aceea deosebi în cască cio- cănitul ritmic al 
manipulatorului. În primul moment, nu putu să-şi dea 
seama cine era acela care transmitea, Sablin sau 
Malinovkin, căci pierduse începutul transmisiunii şi nu 
reuşise să recepţioneze grupa de semnale Morse ce 
constituiau cheia mesajului. Jude- cînd după intensitatea 
sunetelor, se putea presupune că Malinovkin era acela 
care transmitea. 

lată însă că se aşternu o mică pauză, apoi semnalele 
răsunară din nou, de data aceasta ceva mai înăbușite. 
Se vedea că staţia emițătoare era situată la o mare 
depărtare, iar undele, refractîndu-se undeva sus de tot 
deasupra pămiritului, cînd se stingeau aproape complet, 
cînd se auzeau mai tare. 

Acum Erşov izbuti să prindă şi cheia radiogramei, fcare 
făcea parte dintr-un cod cunoscut de ei dinainte. După 
ce recepţionă întreg textul, Erşov se duse în odaie şi-l 
descifră. 

Generalul Sablin comunica : 

„În sectorul de construcţii Perevalsk-Kiziltan nu se 
foloseşte energia atomică: Probabil că pe Janbaev îl 
interesează altceva. Am reuşit să interceptăm o 
radiogramă cifrată pe care i-o transmitea rezidentul lui. 
Conţinutul ei nu-i pe deplin clarificat, dar poate să vă fie 
de folos. Vă comunicăm textul : „Pentru a putea să 
îndreptăm greşeala p>e care ai făcut-o, foloseşte 
surpriza numărul trei”. 

Maiorul Erşov îşi răscoli creierul noaptea întreagă, 
gîndindu-se ce ar putea să însemneze radiograma 
aceasta enigmatică adresată lui Janbaev şi care cu- 
prindea atitea lucruri nelămurite. În primul rînd, ce 
anume greşeală făcuse spionul ? Poate că duşmanii 


reuşiseră să afle că, în locul lui Muhtarov, la Janbaev 
venise Erşov şi acum îl învinuiau pe Janbaev pentru 
faptul că nu şi-a dat seama îndată despre aceasta. Dacă 
lucrurile stau astfel, atunci se explică de ce Janbaev s-a 
dat la fund şi nu caută să stabilească legătura prin radio 
cu Erşov. 

În al doilea rînd, care-i semnificaţia cuvintelor „surpriza 
numărul trei” ? Cum poate fi îndreptată, cu ajutorul 
acestei surprize, greşeala lui Janbaev ? Poate că şi 
aceasta are vreo legătură directă cu Erşov ? 

Maiorul se ridică de pe canapea şi îşi aprinse o ţigară. În 
odaie era o căldură înăbuşitoare. Se duse şi deschise 
oberlihtul. Silueta casei de peste drum se contura abia 
vizibil prin întunericul ce învăluia strada pustie. Undeva 
răsuna lătratul iurios al unui cîine. Dinspre gară se auzi 
fluieratul prelung al locomotivei. Apoi se făcu iar linişte. 
După ce zăbovi un timp lîngă fereastră, Brşov începu să 
se plimbe cu paşi rari prin odaie. 

Oare ce subînţelegeau ei prin cuvîntul „surpriză” ? Ce-ar 
fi ca această „surpriză” să însemne de fapt clasicul lor 
procedeu, adică suprimarea lui Erşrov, pe care-l 
considerau primejdios ? Unde mai ptti că şi fără asta, 
maiorul trebuia să se aştepte în orice clipă la o încercare 
din partea adversarilor cărora le stătea în cale să-l 
lichideze, să-l scoată din luptă. Dar dacă duşmanii se 
pregăteau să-l suprime, înseamnă că ei izbutiseră să-l 
identifice. Aceasta dovedeşte că el, Erşov, nu a fost 
îndeajuns de prevăzător, s-a dat undeva de gol şi acum 
nu va putea să-şi ducă la îndeplinire misiunea primită... 
Dar dacă această „surpriză” ascunde altceva, mai 
important decît atentatul la viaţa lui ? Maiorul nu putea 
să-nţeleagă de ce în radiograma cifrată se spunea : 
„Pentru a putea să îndreptăm greşeala pe care ai făcut-o 
?” Cu alte cuvinte, folosind „surpriza” Jan- baev nu-şi va 
îndrepta el însuşi greşeala, ci le va oferi „lor” prilejul s-o 
îndrepte ? 

Probabil că greşeala lui Janbaev consta în altceva. Poate 
că el a confundat exploziile ammonitului cu o explozie 
atomică? Atunci cînd se aruncă în aer mii de tene dintr- 
un exploziv obişnurt, nu e greu ca cineva să asemuiască 
bubuitura cu o explozie atomică. După cum se vede, sub 
acţiunea acestor explozii, seismografele lui Janbaev i-au 


înregistrat un astfel de grafic al oscilaţiilor, că spionul a 
ajuns la concluzia că are de-a face cu exploziile atomice, 
ra- portînd despre aceasta stăpinilor săi. Pe urmă; cînd 
s-a dus personal la şantierul de construcţii, Janbaev şi-a 
dat desigur seama..că făcuse o confuzie. 

Bineînţeles că toate puteau să se fi petrecut astfel, dar 
cu ajutorul cărei „surprize” trebuia să-şi îndrepte acum 
Jahbaev greşeala ? Şi în general, de ce această greşeală 
avea o atare însemnătate şi necesita să fie îndreptată ? 
Valiza misterioasă 

În cea de-a treia noapte după întîlnirea cu Jan- baev, în 
timp ce se strecura prin tufişurile de pădu- cel, maiorul 
Erşov se gîndea că dacă nici de data aceasta nu va reuşi 
să intre în legătură cu Janbaev, e lucru hotărit că spionul 
nu are încredere în el. 

Timpul se scurgea chinuitor de încet. Pînă la începerea 
şedinţei de lucru mai erau încă zece minute, dar Erşov 
deschise nerăbdător aparatul de radio emisie. În timp ce 
acorda postul pe lungimea de undă necesară, auzi în 
cască pe rind un fragment dintr-o emisiune muzicală, 
apoi o conferinţă despre situaţia internaţională, urmată 
de o orchestră străină de jazz. La orele douăsprezece 
fără trei minute îşi aranjă recepţia în dreptul gradaţiei pe 
care urma să transmită Janbaev. Ceasornicul, potrivit de 
curînd după radio, mergea cu precizie. Astăzi însă se 
aştepta mai puţin ca oricînd să obţină legătura cu 
Fantoma. Deodată urechea-i surprinse bătăile clare ale 
semnalelor Morse : „Iu... tu-tu... tu”. Deosebi indicativul 
de apel al lui Janbaev. 

Cuprins de emoție, Erşov avu o scurtă tresărire, apoi, cu 
respiraţia întretăiată, se apucă să-şi noteze textul 
radiogramei. După ce transmise tot textul, Janbaev 
repetă cuprinsul mesajului, cu toate că Erşov apucase 
să-l scrie în întregime şi fără nici o greşeală chiar de la 
început. Acum trebuia să descifreze ' neîntîrziat 
radiograma. Erşov îşi însuşise atît de bine codul, că reuşi 
să înlocuiască îndâtă cifrele prin litere, chiar la lumina 
palidă a scalei aparatului. 

„Trebuie să te duci de urgentă, chiar astăzi, la Aksakalsk 
— îi ordona Janbaev. Primul tren pleacă într-acolo la 
orele trei şi treizeci de minute. Acolo te vei duce la 


magazia bagajelor de mînă din gară şi vei ridica valiza 
mea. Recipisa şi adeverinţa de predare o vei găsi în 
ghidul arheologic ce se află pe masă, în odaia dumitale. 
După obţinerea valizei, în- toarce-te imediat aici şi 
aşteaptă noi instrucţiuni...” 

După o scurtă pauză, Janbaev continuă transmisia : 

„Mi se pare că pe urmele noastre se ţine un tînăr, care a 
cules relaţii despre mine la baza arheologică. Fii 
prevăzător”. 

Cu aceasta, emisiunea de radio s-a încheiat. 
„Oare l-a urmărit cineva pe Malinovkin, sau Janbaev a 
căzut la bănuială, aflînd despre aceasta de la 
administratorul bazei arheologice ? se gîndi cu nelinişte 
Erşov. Nu cumva Temirbek e în slujba lui Janbaev şi-i 
urmăreşte pe Malinovkin? Tot ce se poate. Se vede că 
nu-i o simplă întîmplare faptul că lipseşte zile întregi de- 
acasă. Va trebui să fim şi mai prudenţi...” 

Apoi gîndurile maiorului alunecară spre misiunea pe 
care i-o dăduse Janbaev, „Oare nu-mi întinde o cursă ? 
Poate să fie şi asta, dar trebuie să-mi îndeplinesc 
sarcina...” 

Ascunse aparatul de radio şi, obsedat de misiunea 
primită, se reîntoarse în odaia lui. Askar dormea dus, 
sau se prefăcea că doarme, căci din odaia lui se auzeau 
sforăituri puternice. Temirbek plecase încă de dimineaţă 
cu trenul, la şantierul de construcţii. 

După ce intră în odaie, maiorul se aşeză îndată să-i scrie 
lui Malinovkin o scrisoare cifrată. li comunică despre 
misiunea lui Janbaev şi despre faptul că spionul îl 
bănuieşte pe locotenent. Apoi îi ordonă să se mute fără 
întîrziere la o altă gazdă şi să-i raporteze despre 
aceasta printr-o scrisoarea post- restante. 

După aceea, Erşov îi scrise şi lui Askar un bilet, 
anunţindu-l că trebuie să plece urgent undeva, într-o 
problemă de serviciu, legată de muzeul lor. Lăsă biletul 
pe masa din odaia gazdei sale. 

Pînă la plecarea trenului local c^ circula pe distanţa 
Perevalsk-Aksakalsk, nu mai rămînea decît o oră. Trebuia 
să se grăbească să ajungă la gară. Erşov ieşi în stradă 
şi, trecînd prin dreptul oficiului poştal, aruncă în cutie 
scrisoarea adresată lui Ma- linovkin. 


„„„Ajunse la Aksakalsk în zorii zilei şi ridică fără nici o 
dificultate valiza predată la magazia bagajelor de mînă, 
pe baza recipisei emise pe numele unui oarecare 
Rahmanov, conductor de tren. 

Valiza avea un format obişnuit şi după aspectul ei 
exterior nu se deosebea cu nimic de alte valize. Ambele 
încuietori erau închise dar cheile lipseau. Erşov se gîndi 
dacă n-ar fi bine să se ducă pînă la biroul raional al 
Ministerului Afacerilor Interne şi să încerce acolo să 
deschidă valiza. Dar renunţă pe dată la această intenţie, 
gîndindu-se că e posibil să fie urmărit de cineva şi 
atunci,s-ar putea să rateze întreaga acţiune. 

Luă trenul înapoi, obsedat tot timpul de valiza aceasta 
misterioasă pe care o examina cu foarte multă atenţie. 
Alegîndu-şi un moment potrivit cînd în compartiment nu 
era nimeni, Erşov făcu chiar o încercare să descuie 
valiza, cu ajutorul unei bucăţi de sîrmă subţire de oţel. 
Cu toate eforturile depuse de Erşov, care printre altele 
se pricepea şi la lăcă- tuşerie, încercările n-au dat nici 
un rezultat. De altfel, maiorul se decise să repete 
încercarea de a descuia valiza, împreună cu Malinovkin, 
după ce va ajunge la Perevalsk. O dată cu aceasta, un 
gînd sinistru îi fulgeră prin minte : „Ce ar fi oare ca la 
deschiderea capacului valiza să sară în aer ?” Tocmai 
aceasta putea să fie surpriza despre care se vorbea în 
radiograma interceptată. „Dar dacă toată 'povestea 
aceasta cu valiza a fost născocită de Janbaev, numai cu 
scopul să mă verifice?” îşi spuse maiorul. 

Erşov ajunse la Perevalsk pe la orele trei după amiază. 
Abia apucă să coboare din vagon şi-l văzu pe Askar 
venind grăbit în întîmpinarea lui. 

— Aţi sosit tocmai la timp — spuse acesta suri- zînd 
— chiar acum un cunoscut de-al tovarăşului Janbaev v-a 
adus un bilet din partea lui. Am primit ordin să vi-l 
predau imediat. lată-l. 
Erşov desfăcu grăbit foaia de hîrtie împăturită şi citi : 
„Dragă Tair Alexandrovici, _ 
lartă-mă că te-am făcut să mă aştepţi atita timp. În 
schimb am să-ţi aduc o relicvă istorică, de vei răinîne 
mut de uimire ! Am reuşit să descoperim şi ceva 
documente, din timpurile cele mai străvechi. Inarmează- 
te cu răbdare pentru încă două sau trei zile. Pînă atunci 
cercetează la biblioteca locală documentele de arhivă 


din perioada prerevoluţionară şi mai ales volumul 3, 
paginile 1, 6, 11, 20, 30 şi 34. Citeşte cu atenţie 
adnotările dregătorului țarist Axenov. 

Şi acum, am să-ţi fac o rugăminte. Valiza pe care te-am 
rugat s-o aduci de la Aksakalsk, te rog s-o dai lui Askar, 
iar el are să mi-o trimeată încoace. Scuză-mă că te-am 
deranjat cu un astfel de comision, dar nu aveam altă 
soluţie. 

La revedere, pe curînd, al d-tale Kaniîş Janbaev”. 
Bineînţeles că numerele din textul bileţelului constituiau 
un cod, care trebuia îndată descifrat. 

— Aşteaptă-mă o clipă — i se adresă Erşov lui Askar, 
dîndu-se ceva mai la o parte. Vreau să-i scriu lui Janbaev 
citeva rînduri 

— Poftiţi — răspunse cu indiferenţă Askar. Dar mai 
repede, căci trenul cu care pot să expediez biletul 
pleacă curînd. 

Erşov îşi scoase carnetul de însemnări şi, rezemii 
de perete, începu să descifreze scrisul secret al lui 
Janbaev. În acest timp Askar, ca să nu-l deranjeze, se 
îndreptă spre chioşcul de răcoritoare. 

Instrucţiunile secrete dale de Janbaev erau cit se poate 
de laconice. Ele nu făceau decit să confirme indicaţiile 
sale transmise în clar prin bileţel. 

Erşov rămase pe gînduri. 

Ce să facă acum ? Să nu-i trimită valiza ? Dar aceasta 
însemna să se demaşte şi să-i dea lui Janbaev 
posibilitatea să se facă nevăzut. Să-l aresteze îndată pe 
Askar ? Dar e posibil ca acesta să nu lie complicele lui 
Janbaev şi chiar complice fiind, să nu ştie unde-i acum 
spionul. Nu degeaba poartă Janbaev porecla de 
„Fantomă”. Fără îndoială că el nu destăi- nuieşte 
nimănui lucruri mai importante şi e greu de presupus ca 
Askar să cunoască ceva oarecum concret despre el. 
Dar timpul trecea şi maiorul se gîndi că trebuie să 
întreprindă ceva. Djanderbekov băuse paharul cu apă şi 
se uita acum la ceas, aruncîndu-şi pe furiş privirile spre 
Erşov. „N-am ce face, se vede treaba că va trebui să 
risc” — se hotărî acesta. 

înşiră grăbit pe hirtie, cuvinte fără nici o însemnătate, 
strecurînd printre ele şi cîteva cifre care reprezentau 


du-se 


indicativul lui codificat de apel, astfel ca Janbaev să ştie 
de la cine era biletul. 

în drum spre casă, Erşov se abătu pe la poştă şi ridică o 
scrisoare sosită de la Malinovkin, în care locotenentul îi 
comunica noua sa adresă. Conform instrucţiunilor lui 
Erşov, tînărul nu se dusese în ziua aceea la gară şi nici 
măcar nu ieşise în oraş. Anunţa pe maior că va rămîne 
în casă pînă la căderea întunericului, iar după aceea se 
va duce la poştă să primească noile ordine ale şefului 
său. Erşov se apucă îndată, chiar în localul poştei, să-i 
scrie lui Maiinov- kin. În scrisoare îi povesti 
locotenentului despre în- timplarea cu valiza lui Janbaev 
şi-i ordonă să stabilească legătura cu organele locale ale 
Ministerului Afacerilor Interne şi cu conducerea direcţiei 
feroviare. Aceştia trebuiau puşi neîntîrziat în gardă şi 
sfătuiţi să-şi intensifice măsurile de vigilenţă, pentru 
prevenirea unui eventual act de diversiune în sectorul 
de construcţii al liniei ferate. Posibil ca valiza pe care 
Erşov i-a adus-o lui Janbaev să conţină vreun exploziv. 
O situaţie încordată 

A doua zi după întoarcerea de la Aksakalsk, Erşov” izbuti 
să stabilească iarăşi legătura prin radio cu Janbaev. 
După ce-i confirmă în cîteva cuvinte primirea valizei, 
Janbaev îi dădu lui Erşov cîteva instrucţiuni noi şi destul 
de ciudate : 

„Dacă miine seară Askar nu va dormi acasă şi nu se va 
întoarce pînă dimineaţa, împachetează imediat aparatul 
de radio şi pleacă cu trenul la Aksakalsk. Nu te duce pe 
la Gabdulla Djanderbekov. închiria- ză-ţi o odaie la 
Arbuzov, în strada Djambulskaia, douăzeci şi unu. 
Transmite-i lui Arbuzov salutări din partea mea, iar la 
orele douăzeci şi patru fix, să fii pe recepţie” 

„Ce-ar putea oare să însemne chestia asta?” îşi spuse 
mirat Erşov, închizînd aparatul de radio emisie. Avea 
impresia că Janbaev se pregăteşte să-şi lichideze sediul 
de la Perevalsk. Dar ce legătură are Askar cu faptul 
acesta ? E vorba să i se întîmple ceva lui Askar, sau 
urmează să i se dea vreo misiune extrem de 

importantă ? Şi de ce lui Erşov i se recomandă să 
ocolească locuinţa lui Gabdulla Djanderbekov ? 
Deocamdată, un singur fapt era evident şi anume că 
Janbaev se pregăteşte să întreprindă ceva. Prin u,rmare, 


trebuiau luate anumite măsuri urgente, care să-l 
împiedice pe duşman să-şi aducă la îndeplinire intenţiile. 
Fără să mai treacă pe acasă, Erşov o luă de-a dreptul 
prin grădini şi ieşi într-o stradă. Ctmoşlea din vedere 
casa în care se stabilise acum Malinov- kin. Maiorul 
trecuse dinadins prin faţa ei în timpul zilei, ca să ştie în 
caz de nevoie cum s-o nimerească noaptea. Găsi casa 
fără nici o greutate şi, după ce se uită atent în jur, bătu 
încet la fereastra care dădea în odaia locuită de 
Malinovkin. 

Capul locotenentului se arătă imediat la geam. 
Recunoscîndu-l pe maior, Malinovkin deschise încet 
oberi ihtul : 

— Ce s-a întîmplat, Andrei Nikolaevici ? 

— Poți să ieşi neobservat pînă la mine, în stradă ? 

— E mai bine să mă strecor pe fereastră, ca să nu- 
mi trezesc gazdele din somn. 

Locotenentul se îmbrăcă în grabă, apoi încăleca 
pervazul ferestrei şi sări jos în stradă. Afară era atît de 
întuneric, că nu exista nici un pericol să fie văzuţi de 
cineva. 

Erşov îl luă de braţ şi, în timp ce mergeau agale de-a 
lungul străzii pustii şi întunecoase, îi povesti 
locotenentului despre noua radiogramă cifrată primită 
de la Janbaev. 

— Fără îndoială că nemernicul urzeşte iarăşi vreo 
ticăloşie! exclamă iritat Malinovkin, strîngîndu-şi pumnii. 
— Calmează-te, Dmitri ! îl opri Erşov cu asprime în 
glas. Caută să-ţi stăpineşti exclamaţiile. Du-te imediat la 
şeful biroului local al Ministerului Afacerilor Interne, 
comunică-i despre posibilitatea săvir- şirii unui act de 
diversiune în cursul următoarelor douăzeci şi patru de 
ore. Cere-i să-l pună sub supraveghere pe Askar 
Djanderbekov. Anunţă-i şi pe cei de la calea ferată 
despre pericolul care-i pîndeşte. Fără ajutorul lor, mă- 
ndoiesc că vom putea să facem ceva. lar eu trebuie să 
mă-ntorc la locuinţa lui Djan- derbekov, ca să nu-i 
trezesc bănuielile lui Askar. Ne vom întîlni miine 
dimineaţă la orele nouă, la lăp- tăria din colţul străzii 
Pervomaiskaia. 

Hrşov nu închrse aproape de fel ochii tot restul nopţii. 
îndată ce se lumină de ziuă, începu să asculte CLi 
încordare tot ce se petrecea în casa lui Djander- bekov. 


Temirbek nu dormise noaptea acasă, şi de altfel Askar îi 
comunicase maiorului încă de cu scară că vărul a plecat 
la o rudă şi probabil va rămîne peste noapte acolo. 
Askar se trezi din somn pe la orele şapte, ca de obicei. 
Se spălă pe-ndelete la bucătărie, îmbucă ceva şi se duse 
apoi la serviciu. Erşov îl petrecu cu privirea, uitîndu-se 
după el pe fereastra odăii sale. Askar se îndepărta 
agale, cu mersul legănat şi greoi, adus de spate, 
bălăbănindu-şi miinile pe lîngă trup. Fireşte că era o 
absurditate să judece după mersul lui Djanderbekov ce 
anume se petrece în sufletul lui şi totuşi Erşov rămase 
cu impresia că cineva care şi-a pus un lucru necurat în 
gînd nu poate să aibă un pas atit de calm. 

Pe la orele nouă fără un sfert, maiorul se-ndrepta spre 
strada Pervomaiskaia. Intră în lăptăria care abia se 
deschisese şi-l găsi pe Malinovkin instalat la o masă. Cu 
toate că localul se deschisese chiar atunci, văzu că 
locotenentul avusese timp să-şi comande un lapte bătut 
şi o cafea cu lapte. 

Aşezindu-se la măsuţa de alături, Erşov îl rugă politicos 
pe locotenent să-i împrumute lista de bucate. Tînărul îi 
întinse mapa cu scoarţele tari, în interiorul căreia 
strecurase un bilet. 

„Am comunicat totul unde trebuie — scria locotenentul. 
Am discutat împreună cu cei interesaţi toate variantele 
posibile ale acţiunii lui Janbaev. Există teama că spionul 
plănuieşte ceva în legătură cu transportul de materiale 
explozive, care urmează să fie expediat azi cu trenul la 
şantierul de construcţii”. 

„Fireşte, fără îndoială că Janbaev va căuta să se 
folosească de această împrejurare — îşi spuse Erşov, 
după ce termină de citit cuprinsul biletului. La gîn- dul 
acesta, simţi cum fruntea i se acoperă de sudoare. Prin 
urmare eu i-am adus valiza cu substanţe explozive...” 

În primul moment, avu pornirea să acţioneze imediat, să 
se ducă la gară şi să-l aresteze cu mîna lui pe Askar 
Djanderbekov. Pe urmă se va lămuri dacă Askar e într- 
adevăr complicele lui Janbaev, sau nu. Concomitent cu 
aceasta însă, o voce lăuntrică, mai trează parcă, îl potoli 
pe dată : la ce va duce această măsură ? La zădărnicirea 
actului de diversiune ? Dar Janbaev se va pune în gardă 
şi chiar dacă nu-şi va aduce acum intenţia la îndeplinire, 


o va face altă dată. lar atunci le va fi mai greu s-o 
prevină, fiindcă spionul are să-şi dea seama că nu poate 
să mai aibă încredere în Erşov-Muhtarov. 

Tăieturile din ziare 

în aceeaşi zi şi aproximativ la aceeaşi oră, colonelul 
Osipov intră în biroul generalului Sablin să raporteze. 
Tinea în mînă o mapă destul de voluminoasă cu tăieturi 
din ziarele străine, şi mai ales din cele americane. Puse 
mapa pe masă în faţa generalului şi se aşeză tăcut într- 
un fotoliu, aşteptînd pînă cînd Sablin va termina cu 
cititul hîrtiilor ce i-au fost prezentate la semnat. 

După ce iscăli ultima hirtie şi o puse deoparte, generalul 
desfăcu în sfîrşit mapa adusă de Osipov. Citi cîteva 
articole decupate din ziare, apoi începu să frunzărească 
în fugă restul, oprindu-se numai asupra titlurilor şi 
rîndurilor subliniate de Osipov. Pe măsură ce se 
documenta însă asupra conţinutului materialelor, pe 
faţa generalului se aşternea o expresie de nedumerire. 
Din cînd în cînd Sablin arunca spre colonel cîte o privire 
întrebătoare, dar acesta răsfoia cu un aer indiferent o 
revistă ilustrată. 

— Faptul că ziarele burgheze au început să agite 
acum problema folosirii energiei atomice în scopuri 
paşnice, nu mă surprinde de fel — spuse în sfîrşit 
generalul cu un aer gînditor, împingînd la o parte mapa 
cu decupajele din ziare. De altfel nu mă miră nici tonul 
pesimist adoptat de politicienii burghezi în această 
chestiune. Protestele ridicate împotriva experimentării 
de către Statele Unite a bombei cu hidrogen şi poziția 
adoptată de diferite națiuni pentru interzicerea armelor 
de exterminare în masă, toate acestea i-au obligat să 
participe la această discuţie. Nu-nţeleg însă, pentru ce 
mi-ai adus aici decupajele astea. 

— Dar dumneavoastră n-aţi observat că unele ziare 
americane vorbesc în articolele lor şi despre încercările 
— chipurile nereuşite — care se fac la noi pentru 
folosirea energiei atomice ? întrebă Osi- pov, trăgînd 
mapa mai aproape de el. 

— Bine, dar astfel de „ştiri” nu apar pentru prima 
oară în presă — spuse Sablin ridicînd din umeri. 

— Citiţi, de exemplu, acest articol. Osipov scoase o 
bucată de ziar din mapă şi o întinse generalului. Ei scriu 


aici despre „o explozie îngrozitoare cu uriaşe pierderi 
omeneşti”, care s-ar fi produs la şantierul de construcţii 
al uneia din liniile noastre ferate, undeva prin Asia 
Meridională. Ce aveţi de spus despre asta ? Nu aveţi 
cumva impresia că articolul acesta pare să aibă o 
legătură cu misiunea lui Jan- baev ? 

— Dar aici nu se indică locul exact unde s-a produs 
„catastrofa”. Nu-i aşa ? întrebă Sablin lunecîn- dii-şi 
privirile peste articolul de ziar pe care nu-l observase 
înainte, cînd a răsfoit tăieturile din presă, aduse de 
Osipov. 

— Fireşte că adresa exactă nu-i indicată — răspunse 
colonelul, ciocănind nervos cu degetele în tăblia mesei 
— şi nici n-ar trebui să fie, întrucît mi-e teamă ca ei să 
nu-ncerce să confirme această „ştire” prin fapte 
autentice. 

— Cum adică ? întrebă Sablin, deşi înţelesese pe 
dată ideea colonelului. 

— Printr-o explozie însoțită de un număr conside- 
rabil de victime omeneşti — răspunse Osipov, uitin- du- 
se țintă în ochii interlocutorului său. Oare nu cumva 
despre „surpriza” aceasta era vorba în radiograma 
cifrată, adresată lui Janbaev ? 

De data aceasta, gîndurile generalului coincideau 
întocmai cu temerile ce-l frămîntau pe Osipov. llia Ilici se 
gîndea în momentul de față tocmai la această „surpriză” 
şi la Erşov. A izbutit oare maiorul să pătrundă în fondul 
intenţiilor lui Janbaev, sau se pierde şi acum în tot felul 
de presupuneri ? Va trebui să-l prevină pe Erşov, să ţină 
seama de eventualitatea unei astfel de „surprize”. 

— Cînd avem astăzi şedinţa de lucru cu Alalinov- kin 
? întrebă generalul. 

— Laora unu noaptea. 

— Să-l pui la curent cu această problemă — ordotiă 
laconic llia Ilici. 

— Am înţeles. 

La ora stabilită, colonelul Osipov se instala pe scaun 
lîngă postul de radio emisie, urmărind cu atenție 
mişcările precise ale radiotelegrafistului de serviciu. 
Chemase de cîteva ori în şir pe Malinovkin, dar nu 
primise încă nici un răspuns. Cînd minutarul cea- 


sornicului arătă ora unu şi unsprezece minute, pe faţa 
colonelului apărură primele semne de nerăbdare. 

lar cu o jumătate de oră mai tîrziu, colonelul Osipov îi 
raporta generalului : 

— Astăzi, pentru prima oară, Malinovkin n-a răspuns 
la semnalele noastre de apel. Oare ce înseamnă asta ? 
„Ce-ar putea să fie ?” se gîndea generalul. De obicei, 
Sablin nu suferea de insomnie ca Osipov şi, după toate 
emoţiile unei zile încordate de muncă, era în stare să 
doasmă liniştit noaptea, dacă treburile urgente nu-l 
împiedicau să se odihnească. De data aceasta însă, nu 
putu să adoarmă multă vreme. 

Sablin trecuse printr-o îndelungată şi aspră şcoală a 
vieţii. în decursul carierei avusese parte de multe 
succese ca şi de înfrîngeri. în timpul războiului civil 
descoperise şi pătrunsese adeseori cu îndrăzneală în 
ascunzătorile conspirative ale ofiţerilor albgardişti, 
urmărise pe agenţii secreţi ai spionajului străin în anii 
primelor cincinaluri, iar în perioada Marelui Război 
pentru Apărarea Patriei făcuse serviciul în organele de 
contrainformaţii militare. Duşmanii făţişi încercaseră să-l 
doboare cu focul armelor, după cum alţi duşmani 
ascunşi puseseră la cale tot felul de uneltiri mîrşave 
împotriva lui; Sablin însă nu a capitulat nici o clipă de pe 
poziţiile sale. 

însă lupta devenea din zi în zi tot mai grea şi-i cerea tot 
mai multe cunoştinţe. Dacă în anii tinereţii, generalul se 
bizuise mai mult pe forţa fizică, age-!' rimea ochilor şi pe 
îndemînarea cu care ştia să se folosească de armă, 
foarte curînd constată însă că în aceeaşi măsură trebuia 
să posede un simţ politic bine dezvoltat şi să cunoască 
temeinic situaţia internaţională. lar acum la toate 
acestea se mai adaugă şi nevoia unor astfel de 
cunoştinţe, despre care în tinereţea lui nu avusese nici 
cele mai elementare noţiuni. Astfel, spre exeifiplu, a 
trebuit să cunoască pe rînd tehnica fotografică, micro- 
fotografierea, radio- tehnica şi chiar televiziunea. Fireşte 
că nu se punea problema să devină specialist în fiecare 
din aceste ramuri ale tehnicei, dar cunoaşterea 
noţiunilor de bază şi a posibilităţilor folosirii acestei 
tehnici, în scopuri informative şi contrainformaţii, îi era 
cu de- săvirşire necesară. 


lar pe măsură ce omenirea înaintase pînă în pragul 
secolului atomic, pentru a putea asigura cu mai multă 
străşnicie şi nădejde secretul militar şi de stat legat de 
producerea acestei energii, Sablin a fost nevoit să 
studieze domeniul respectiv al lizieei, să asculte 
referate, să consulte pe specialişti şi să le ceară sfatul îri 
problemele energiei atomice şi termonucleare. 

întins în pat, cu ochii deschişi, generalul Sablin trecea în 
revistă şi cumpănea toate evenimentele, căutînd să 
întrezărească desfăşurarea lor viitoare, acţiunile 
eventuale ale duşmanilor şi pe cele ale subordonaţilor 
săi. Situaţia maiorului Erşov i se părea deosebit de grea 
şi, după părerea generalului, acesta trebuia ajutat mai 
mult decît oricine altul. Dar Sablin nu-şi putea încă 
închipui cu destulă claritate cum anume, va acţiona 
duşmanul şi, necunoscînd acest lucru, nu-i putea da lui 
Erşov nici soluţia cea mai potrivită. 

Cursa de noapte 

Era o noapte neobişnuit de întunecoasă. La o depărtare 
de doi paşi, nu se vedea nimic prin bezriă. 

— Şi-au găsit să lungească pînă la căderea nopţii 
tocmai plecarea unui tren cu o astfel de încărcătură — 
mormăi nemulţumit Şatrov, uitîndu-se pe fereastra 
locomotivei spre bolta întunecată a cerului. 

— Impiegatul de serviciu motivează că linia pînă la 
stația următoare a fost ocupată — observă Ria- bov, 
care pompa cu injectorul apa în cazan. S-a în- tîmplat 
ceva cu Abdulaev. A-nțepenit undeva pe drum între 
staţiile Goluboi Arîk şi Sosnovii Bor. Abia a reuşit să urce 
panta, împins de două locomotive. 

De la fereastra lui Şatrov se vedea mulţimea luminiţelor 
multicolore ale semnalizatoarelor şi semafoarelor, 
printre care se deosebeau licuricii gălbui ai felinarelor 
purtate de revizorii de vagoane, care tocmai controlau o 
garnitură de marfă sosită în gară. Undeva în depărtare 
licări o rază de lumină proiectată diri botul bcomotivei 
ce porni din faţa peronului de pasageri, îndreptîndu-se în 
direcţia Aksa- kalsk. 

Şatrov fusese pus la curent cu primejdia care ameninţa 
trenul condus de el. Cu toate că nu-şi exterioriza cu 
nimic neliniştea, în adîncul sufletului mecanicul era 
foarte îngrijorat. Mai exigent ca oricînd, urmărea cu 
atenţie munca oamenilor din subordinele sale, 


pretinzîndu-le tuturor să îndeplinească întocmai ordinele 
date. 

— Feodor, ai grijă să întreţii focul egal pe toată 
întinderea grătarului ! îi porunci el lui Riabov, după ce se 
uită în cuptorul locomotivei. Timcenko ! se întoarse 
mecanicul spre fochistul care tocmai sorta cărbunii” pe 
tender. Alege bucăţi mai mari. Cărbunele prea mărunt 
face scîntei. Pentru încărcătura noastră, asta-i un lucru 
primejdios. 

Ţinîndu-se seama de faptul că trenul pleca la drum pe 
timpul nopţii, au fost luate o serie de măsuri speciale de 
prevedere. Şatrov observase chiar doi militari din 
trupele Ministerului Afacerilor Interne, care trecură de 
cîteva ori pe lîngă şirul de vagoane din garnitura lui. lar 
cînd trenul era aproape gata de plecare, un militar 
scund şi-ndesat se apropie de Şatrov şi ducîndu-şi mîna 
la cozorocul şepcii se prezentă, spunîndu-i : 

— Căpitanul Begheldinov. Nădăjduiesc, tovarăşe 
Şatrov, că nu e cazul să-ţi mai atrag atenţia asupra 
vigilenţei de care trebuie să dai dovadă. Astăzi avem 
toate motivele să-i purtăm o grijă deosebită trenului, 
dumitale. 

— Ce i-o fi apucat pe militarii ăştia să provoace atîta 
panică ? observă cu nemulţumire Riabov, după ce-l văzu 
pe căpitan îndepărtîndu-se de lîngă locomotivă. Ne 
strică numai b'una-dispoziţie ! 

Din motive de ordin tehnic, trenul mai zăbovi în gară 
încă o jumătate ele oră. Pretutindeni în jur era întuneric 
şi pustiu. Bătea vintul, pătrunzînd cu un şuierat sinistru 
prin crăpături în cabina locomotivei. 

încetul cu încetul, starea de nelinişte şi încordare se 
transmise şi lui Riabov, care începu să-şi scoată tot mai 
des capul pe fereastră, uitîndu-se spre vagoanele de la 
coada trenului, ce se pierdeau în întunericul nopţii, şi la 
luminiţele fantastice ale lanternelor de semnalizare din 
gară. 

Dar iată că şeful de tren fluieră, dînd semnalul de 
plecare, şi trenul se urni din loc. De o parte şi de 
cealaltă a drumului prinseră a defila încet siluetele bine 
cunoscute ale clădirilor gării, semafoarele de noapte cu 
lumina verde şi roşie, căsuţele slab luminate ale 
orăşelului. Apoi trenul îşi acceieră viteza şi ieşi curînd la 
cîinp deschis. Se părea că ochiul omenesc nu poate să 

mai deosebească nimic în bezna aceasta de nepătruns. 
Şi totuşi, după tufişuri, după stilpii kilometrici, după 
indicatoarele de pantă ce semănau cu nişte cruci de 
mormînt, ca şi după celelalte semnale de avertizare şi 
repere cunoscute, smulse pentru o clipă întunericului de 
snopul de lumină al farului locomotivei, Konstantin 
recunoştea cu uşurinţă porţiunea de drum ce o 
parcurgea, con- ducîndu-şi cu mînă sigură trenul. 

Cînd ajunseră la staţia Krasnaia lurta, unde trebuiau să 
facă o scurtă oprire, Riabov cobori de pe locomotivă şi 
dădu o raită de-a lungul vagoanelor şi platformelor. Apoi 
se întoarse la locomotivă şi, ridicînd din umeri, spuse cu 
glasul înăbuşit: 

— într-adevăr, e cam înfiorător, cum să-ţi spun... 

— Acum, pot să-ţi repet şi eu : să nu -faci panică — 
surise Konstantin. 

îmbrăcaţi în uniforma soldaţilor din serviciul feroviar de 
pază şi instalaţi pe platformele frînarilor, Erşov şi 
Malinovkin însoțeau în cursa aceasta de noapte trenul 
condus de Şatrov. Maiorul călătorea pe o platformă din 
capul garniturii, împreună cu şeful de tren, iar 
Malinovkin — în ultimul vagon, în cabina frînarului. Trei 
soldaţi înarmaţi se aciuară pe alte platforme. 
Malinovkin era foarte bine dispus. În sfîrşit, participa şi 
el la o acţiune adevărată. 

„Tare utilă mai e şi meseria asta a noastră, a lucrătorilor 
de securitate — îşi spunea el cu mîndrie, scrutînd cu 
ochii întunericul. Cînd te gîndeşti că undeva, în noapte, 
îşi croiesc drum, tîrîndu-se pe furiş, ticăloşii de spioni şi 
diversionişti... Bandiţii pot să infecteze fintînile, să 
sustragă documente militare importante, sau să arunce 
în aer un tren încărcat cu exploziv. Pentru a zădărnici 
uneltirile lor mîrşave, trebuie să te ţii cu stăruinţă pe 
urmele bandiţilor, să-i pîndeşli şi să-i urmăreşti zile 
îndelungi şi chinuitoare, să-ţi calculezi fiecare pas şi să 
ghiceşti orice mişcare a duşmanului, fără să comiţi nici 
cea mai mică greşeală. Şi după ce-l ajungi în sfîrşit şi 
reuşeşti să-! apuci de beregată, abia că n-ai voie să 
destăinuieşti nimănui acest lucru, cu toată dorinţa ce te- 
ndeamnă să le povesteşti tuturor această ispravă, cu 
care s-ar putea mîndri atît prietenii cît şi logodnica ta, 
bineînţeles dacă o ai...” 

Malinovkin suspină adînc, gîndindu-se că deocamdată 
nu avea nici o logodnică. Cunoştea o fată care-i plăcea, 
ce-i drept, dar pentru ca să-i dea acest titlu ar fi trebuit 
s-o iubească aşa cum o iubea! Şatrov pe Olga. 

Apoi gîndurile locotenentului prinseră să rătăcească în 
altă parte, aducîndu-i în memorie imaginea tinerei 
Belova, pe care o văzuse de curînd în gara Bolşoi 
Kurgan. Fata i-a plăcut atunci, cu toate că nu era ceea 
ce se numeşte o frumuseţe. Căută să-şi alunge din cap 
amintirile ce-l copleşiseră şi se întoarse din nou la 
vechile sale preocupări. 

„Da — îşi spunea el — unui lucrător din securitate nu-i 
este îngăduit să pălăvrăgească despre munca lui. Altfel, 
se poate întîmpla să-şi primejduiască atît propria: 
persoană, cît şi misiunea ce i s-a încredinţat. Dacă nu va 
şti să se stăpînească, iar vanitatea se va dovedi mai tare 
decit voinţa lui, înseamnă că omul acesta nu se mai 
poate numi un lucrător al organelor securităţii. 
înseamnă că fapta lui eroică n-a constituit decît o simplă 
întîmplare şi că degeaba a fost decorat. Gloria vine 
singură, dacă ai dobîndit-o pe cale cinstită”. 

Malinovkin îşi aduse aminte de impresia pe care i-a 
produs-o prima oară filmul „Eroismul unui cer- cetaş”. îşi 
aminti de respectul pe care i-l inspirase atunci eroul 
principal din film. 

„Aşa trebuie să devin — îşi spunea el — ca maiorul 
Fedotov. Şi eu am să fiu ca el. Altfel n-are nici un rost să 
lucrezi la securitate...” 

în acelaşi timp, de pe platforma lui, maiorul Erşov se 
uita şi el gînditor la stepa învăluită în întuneric. „Să fi 
izbutit oare duşmanii să pătrundă aici, în tren, sau vor 
încerca să se strecoare undeva pe parcurs ? îşi frămînta 
el creierul. Şi cine-s, de fapt, aceşti duşmani ? Să fie 
doar Janbaev singur, Temirbek sau Askar 

Djanderbekov ?” 

Fireşte că şi Askar ar fi putut, din ordinul lui Janbaev, să 
pună ceva în vreunul din vagoane. Dar Askar era 
supravegheat cu străşnicie şi Erşov ştia că, pînă la 
plecarea trenului, Askar nu ieşise de fel din 
compartimentul destinat schimbului de rezervă al 
conductorilor. 

Maiorul nu se giridea nici la eventualitatea că Fantoma 
ar fi putut să cumpere pentru scopurile sale criminale pe 

cineva din brigada conductorilor de tren. Fusese 
încurioştiinţat încă din ziua precedentă despre 
componenţa acestui personal, ales numai din oameni de 
nădejde. Pe unul dintre aceştia, şeful de tren 
Beisambaev, avusese prilejul să-l cunoască înainte. 
Presupunerea că cineva s-ar fi putut apropia neobservat 
de tren în gara Perevalsk trebuia şi ea exclusă, fiindcă 
trenul era bine păzit de o gardă cu efectivul întărit. 
Aşadar, lui Janbaev nu-i mai rămînea decit o singură 
soluţie : să se furişeze în tren la vreuna din gările 
intermediare. Prin urmare, la oprirea trenului în staţie, 
Erşov şi oamenii lui vor trebui să fie cu ochii în patru. 

— Cite opriri mai avem pe drum, tovarăşe Bei- 
sambaev ? întrebă Erşov, adresîndu-se şefului de tren. 
— Nu ne-au rămas decit două — răspunse acesta. 
Acum urmează Kurgansk, apoi Abaiskaia. 

Cînd trenul ajunse în staţia Kurgansk, începu să se 
lumineze de ziuă, iar cerul era aproape senin. Vîntul, 
care împrăştiase norii în decursul nopţii, acum se potoli. 
Siluetele vagoanelor de marfă care alcătuiau trenul se 
conturau acum din ce în ce mai limpede prin întuneric. 
Cu oarecare osteneală puteai distinge clădirile gărilor şi 
garniturile trenurilor ce staţionau pe linii de garaj. 

în întîmpinarea trenului condus de Şatrov ieşiră cîţiva 
feroviari din personalul gării, care mergeau agale, de-a 
lungul vagoanelor. Lanternele pe care le purtau în mînă 
se legănau încet în ritmul paşilor, aruncînd pete galbene 
de lumină pe nisipul albicios al terasamentului. 
Beisambaev dădu mîna cu unul dintre ei, probabil şeful 
staţiei, după care plecară împreună mai departe. 
Maiorul sări jos de pe scara platformei şi dădu un ocol 
vagoanelor, uitîindu-se atent în toate părţile. Cineva din 
echipa lui Şatrov — probabil Riabov — cobori de pe 
locomotivă. Apoi pe lîngă Erşov trecură revizorii de 
vagoane, ridicînd cu nişte cîrlige lungi capacele bucşelor 
de la roţi. 

Soldaţii din serviciul de pază feroviar patrulau pe lîngă 
tren cu armele sub braţ. Un sergent din miliția feroviară 
a gării se apropie de Erşov. Se vede treaba că 
Beisambaev l-a informat că maiorul era cel mai mare în 
grad dintre însoțitorii trenului. Ducîndu-şi mîna la 
cozorocul şepcii, miliţianul raportă : 

— Aici e totul în ordine, tovarăşe maior. La dum- 
neavoastră cum stau lucrurile ? 

— După cît se pare şi la noi e linişte — răspunse 
Erşov. Te rog să ai puţin grijă aici, căci vreau să lipsesc 
cîteva minute. + 

— Am înţeles — răspunse sergentul. 

După ce-l întrebă pe Riabov despre situaţia de pe 
locomotivă, Erşov o porni încet înapoi, spre coada 
trenului, oprindu-se la răstimpuri la capetele plalfor- 
înelor şi schimbînd cîte o vorbă cu soldaţii din'gardă. 
Cînd ajunse aproape de ultimul vagon, îl văzu pe 
Malinovkin sărind jos şi venind cu paşi grăbiţi în 
întîmpinarea lui. 

— Ei, ce se aude pe aici, Mitea ? întrebă maiorul. 

— Totul e în regulă, Andrei Nikolaevici — răspunse 
locotenentul şi adăugă cu vocea scăzută : Trebuie să vă 
anunţ că Temirbek călătoreşte aici cu rnine, ca 
încheietor al trenului. L-am recunoscut abia acum, cînd a 
început să se lumineze de ziuă. Vechiul însoțitor s-a 
îmbolnăvit subit chiar înainte de plecarea trenului şi a 
fost înlocuit cu Temirbek. Cel puţin aşa mi-a spus el. 

— Asta-i foarte important ! exclamă Erşov cu ne- 
linişte în glas. Cum se comportă Temirbek ? 

— Flegmatic, ca de obicei. N-a scos tot drumul nici o 
vorbă, cu excepţia explicaţiei pe care mi-a dat-o acum o 
jumătate de oră. 

— Pe mine nu trebuie să mă vadă, însă dumneata să 
nu-l slăbeşti nici o clipă din ochi ! ordonă grăbit Erşov. 
Cine ştie, te pomeneşti că Janbaev l-a însărcinat tocmai 
pe el cu comiterea actului de diversiune, cu toate că nu- 
mi prea vine să cred că i-a încredinţat o treabă atît de 
serioasă. 

Cînd Erşov se întoarse la platforma lui, Beisarn- baev îi 
comunică : 

— Ei, curînd vom porni mai departe, de data asta 
fără nici o oprire. Impiegatul de mişcare ne-a făgăduit 
cale liberă pînă la Bolşoi Kurgan. Realizăm astfel o 
economie de o jumătate de oră. 

—  Cittimp mai stăm aici ? întrebă Erşov. 

— Vreo cinci minute, cel mult. 

— Dumneata ştii că în ultimul vagon călătoreşte 
Temirbek, în locul lui Doslaev ? 

— Desigur. Doslaev s-a îmbolnăvit pe neaşteptate. 
Am uitat să vă raportez despre asta. Cît despre Te- 
mirbek, îl cunosc foarte bine. Este un om harnic şi e 
rudă cu Djanderbekov, şeful nostru. 

Erşov nu-i răspunse nimic şi porni din nou de-a lungul 
şirului de vagoane spre coada trenului. 

„Oare lucrurile s-au întîmplat astfel printr-o simplă 
coincidenţă, sau Temirbek a primit de la Jan- baev 
dispoziţiuni în acest sens ? Askar putea să aranjeze 
dinadins totul, pentru ca Temirbek să fie numit la trenul 
nostru”, se gîndea el. 

Şi totuşi nu-i venea de fel să creadă că Temirbek, 
individul acesta ursuz şi prostănac, să fie executorul 
principal al planului urzit de Janbaev. încă de pe cîrid era 
la Moscova, înainte de a pleca la Perevalsk, Erşov 
studiase amănunţit, la serviciul de documentare al 
ministerului, materialele mai mult sau mai puţin demne 
de încredere, în care era vorba despre celebra 
„Fantomă”. Arhivele ministerului dispuneau în cea mai 
mare parte de ştiri decupate din ziare şi de articole ale 
gazetarilor burghezi, publicate la rubricile de cronică 
internaţională. Bineînţeles că articolele conţineau multe 
născociri, învăluind personalitatea Fantomei cu o 
aureolă de romantism şi mister. Articolele despre el erau 
scrise în genul isprăvilor cunoscutului colonel Lawrence 
— eroul spionajului englez şi maestru în organizarea 
acţiunilor de provocare cu răsunet mondial, în regiunea 
Orientului. 

Toate articolele decupate din ziarele şi revistele străine 
purtau adnotările respective ale lucrătorilor din serviciul 
arhivei. Din conţinutul tuturor acestor materiale, reieşea 
că Fantoma folosea, de regulă, un număr foarte limitat 
de complici, cărora nu le acorda încredere deplină şi nici 
nu le împărtăşea planurile sale. Acţiunile sale principale 
spionul le îndeplinea de obicei singur, fără nici un ajutor. 
În cazul acesta, ce caută Temirbek în tren ? Poate că 
Fantoma şi-a schimbat tactica, sau i-a dat lui Temirbek o 
însărcinare menită să abată atenţia organelor securităţii 
de stat de la Janbaev ? Evident că pentru un astfel de rol 
secundar, era potrivit şi acest fanatic. 

Dar în general vorbind, se pare că de data aceasta 
Fantoma se iolosea cam de prea multe ajutoare. După 
toate socotelile reieşea că pentru el lucrau acum Askar, 

Temirbek şi Muhtarov. Sau poate că nu toţi aceştia erau 
complicii lui ? Erşov tocmai ajunsese în dreptul ultimului 
vagon, cînd trenul se urni încet din loc. 

„Unde să mă urc oare ?” îşi spuse neliniştit maiorul, 
cîntărind la repezeală dacă e bine să-şi iacă apariţia pe 
platforma vagonului din urmă, unde se va trezi faţă în 
faţă cu Temirbek. 

Hotărînd că e mai bine să nu se arate conductorului de 
la ultimul vagon, alergă spre cea mai apropiată cabină 
de frînar, cînd la ureche-i ajunse strigătul alarmat al lui 
Malinovkin : 

— Hei, Temirbek! 

Maiorul se opri locului, întorcîndu-şi privirile spre 
vagonul de la coada trenului. Ce-nseamnă asta ? Oare 
de ce-l striga Malinovkin pe Temirbek? Vagonul ajunse 
acum în dreptul lui şi maiorul văzu pe Malinovkin care 
stătea aplecat înainte, de cealaltă parte a cabinei. 

— Ce s-a întîmplat, Dmitri ? întrebă Erşov, sărind din 
mers pe scara vagonului. 

— Temirbek a dispărut nu ştiu unde... — spuse 
alarmat locotenentul. Adineaori a trecut pe aici unul 
dintre lucrătorii din gară şi Temirbek a coborit din tren să 
afle cînd pornim mai departe. 

— Şi ce-i cu asta ? Spune mai repede. 

— L'-am auzit doar exclamînd: „Apîrai!” Dar trenul a 
pornit, iar pe Temirbek parcă l-a înghițit pămîntul. 
Maiorul rămase cîteva clipe pe gînduri. Ştia ca în limba 
cazahă cuvîntul „apîrai” avea semnificaţia unei 
exclamări de mirare, sau chiar de spaimă. Dar ce anume 
ar fi putut să-l uimească sau să-l sperie pe Temirbek ? 
Probabil faptul că trenul îşi va continua drumul pînă la 
destinaţie fără opriri. Se vede treaba că asta-i strica 
socotelile... 

în acest timp trenul îşi accelera tot mai mai mult viteza, 
făcînd ca vagoanele de pe liniile de garaj să defileze 
vertiginos prin faţa lor. Trebuie să-l prindă pe Temirbek 
fără întîrziere ! Se va lămuri mai tîrziu dacă are vreun 
amestec în planurile lui Janbaev, sau nu. Acum însă, 
trebuie să-l găsească oriunde ar fi. Aici, lucrul acesta nu- 
i atît de greu, fiindcă în gară nu staţionează decit două 
garnituri de marfă goale, iar gara propriu-zisă nu are 
decit cîteva clădiri. De jur împrejurul gării se-ntinde 
pustiul stepei. Temirbek n-are unde să se ascundă, iar 

pentru urmărirea lui, Malinovkin va avea sprijinul 
sergentului de miliţie din gară şi al feroviarilor locali. 

— Dmitri ! exclamă Erşov, apucîndu-l de braţ pe 
locotenent. Sări imediat jos şi prinde-l pe Temirbek cu 
orice preţ. 

Malinovkin făcu un gest de încuviinţare din cap şi-i 
întinse maiorului arma pe care o avea în nună, 
păstrîndu-şi numai pistolul. 

Trenul trecuse acum de gară şi mergea atit de repede, 
că o săritură din mers era riscantă. Malinovkin, care era 
un bun sportiv, se azvirli însă jos şi luă contact eu 
pămîntul fără niciun accident. 

Afară se luminase acum de tot. Un nouraş ce plutea în 
partea dinspre răsărit a cerului se colorase acum în 
roşu, aruncînd pe pămînt reflexe rubinii. 

„Totuşi, de ce oare a fugit Temirbek cu atîta grabă ?” se 
gîndea cu febrilitate maiorul Erşov, ur- mărindu-l cu 
privirile pe locotenentul Malinovkin care sărea peste 
şine îndreptîndu-se în grabă spre garnitura de vagoane 
goale, trase în gară. 

Şi chiar în aceeaşi clipă, un gînd înfiorător îi fulgeră 
maiorului-prin minte: probabil că Temirbek a aşezat 
undeva în tren o mină cu acţiune întîrziată, care trebuie 
să explodeze între ultimele două gări la staţia terminus 
Bolşoi Kurgan, unde, pe lîngă faptul că erau concentrate 
încărcăturile şi mecanismele cele mai importante, se 
găseau şi mulţi muncitori. Se vede treaba că Temirbek 
intenţionase să părăsească trenul la penultima oprire, 
fiindcă la început fusese prevăzut ca trenul să oprească 
în toate gările. Probabil că nu avusese posibilitatea să 
fugă din tren mai înainte, ca să nu trezească bănuieli, şi 
afară de aceasta, nu putea să lase nici mina fără 
supraveghere. 

Dar unde ar putea să fie aşezată mina ? 

„Trebuie să se găsească undeva pe-aproape...” îşi spuse 
Erşov şi începu să cerceteze grăbit cabina frî- narului. 
Trenul soseşte la Bolşoi Kurgan 

Se lumina de ziuă cînd Olga Belova ajunse la gară. 
Venise aici din ordinul şefului său, să întîmpine trenul cu 
materiale explozive condus de mecanicul Şatrov. 

Fata era tot timpul chinuită de o nelinişte apăsătoare. În 
ajun, şeful îi arătase nişte documente primite de la 
organele Ministerului Afacerilor Interne, în care se 


Nok: 


vorbea despre posibilitatea unor acţiuni diversioniste din 
partea duşmanilor şi li se recomanda să intensifice 
măsurile de vigilenţă în sectorul lucrărilor de explodare. 
Afară de aceasta, Olga avusese în ziua precedentă o 
discuţie neplăcută cu locotenentul inginer Gracev, 
impiegatul de serviciu al staţiei Bolşoi Kurgan. Gracev îi 
reproşase faptul că artificierii din subordinele ei nu 
transportaseră nici pînă acum cantităţile însemnate de 
ammonit ce se găseau depozitate în gară. în vagoane 
speciale. Tot ieri, şeful Olgăi dăduse dispoziţii inginerului 
care răspundea de securitatea lucrărilor de explodare să 
scoată fără întîrziere ammonitul din gară, dar inginerul 
nu a avut încă timp să execute ordinul primit. Pe lîngă 
aceasta, liniile de garaj din staţie erau blocate de 
cisterne cu benzină şi alte materiale inflamabile. - 

lar acum, Olga se plimba de la un capăt la celălalt al 
peronului, gîndindu-se cu nelinişte la aceste lucruri. Din 
cînd în cînd îşi arunca privirile îngrijorate în direcţia din 
care trebuia să sosească trenul lui Şatrov. 

Se pregătise tocmai să întrebe la biroul de mişcare dacă 
trenul lui Konstantin are vreo întîrziere, cînd văzu pe 
operatorul Erohin, care se apropie cu paşi grăbiţi şi o 
chemă la impiegatul de serviciu. 

Olga rămase surprinsă văzînd faţa palidă a loco- 
tenentului Gracev şi strălucirea neliniştită a ochilor lui. 
îşi spuse îndată că trebuie să fie vorba de o întîmplare 
ieşită din comun, dacă înfăţişarea omului acestuia, atît 
de calm şi liniştit de obicei, s-a schimbat dintr-o dată 
aşa de mult. 

— Ce se aude cu trenul lui Şatrov, tovarăşe Gra- 
cev ? întrebă Olga, aţintindu-şi privirile alarmate asupra 
impiegatului.” 

— Trenul lui Şatrov e aproape — răspunse Gracev, 
cu un tremur abia perceptibil al vocii. Se vedea cît de 
colo că locotenentul luptă din răsputeri să-şi înfrîngă 
turburarea ce-l stăpinea. Trebuie să sosească dintr-o 
clipă în alta, dar... 

Gracev se încurcă, necutezind parcă să rostească 
cuvîntul îngrozitor care-i stătea pe buze. Apoi, cu o 
sforţare supremă, îşi roti privirile în jur şi spuse aproape 
în şoaptă : 

— E minat. 

— Cum ? exclamă Olga, simţindu-şi deodată palmele 
jilăvite de sudoare. 

— Probabil că diversionisţii au aşezat în tren o mină 
cu acţiune întîrziată, care poate să facă explozie în orice 
moment — explică impiegatul, redobîn- dindu-şi 
stăpînirea de sine. Trebuie să acţionăm imediat ! Te rog 
să ne dai o mînă de ajutor. Trebuie să-i prevenim pe toţi 
asupra primejdiei. Eu am să închid semaforul şi nu voi 
lăsa trenul să intre în gară. Totuşi, chiar dacă el va sări 
în aer înainte de a ajunge în staţie, proporţiile 
catastrofei vor fi aceleaşi. 

— Ge trebuie să fac? 

— Anunţă-i pe muncitorii din barăci şi împrăş- ti 
undeva, cit mai departe, peste coline. După cum știi, 
barăcile-s instalate la capătul gării, chiar lîngă semaforul 
de la intrare. 

— Prin urmare, dacă trenul va exploda acolo... 

— Da, da ! o întrerupse nerăbdător impiegatul. 
Tocmai de aceea oamenii trebuiesc evacuați cit mai 
repede din barăci! 

— Bine, am să fac tot ce trebuie ! spuse Olga cu o 
hotărîre neaşteptată în glas. 

Deodată simţi cum puterile-i sporesc şi se pregăti să 
fugă afară din biroul de mişcare, dar Graccv o opri cu un 
gest grăbit al miinii : 

— O clipă, Olga Vasilievna ! Am să-l trimit pe Erohin 
cu dumneata să prevină personalul trenului despre 
pericol. Ei încă nici nu bănuiesc măcar că trenul lor e 
minat... Erohin ! se-ntoarse Gracev spre tînărul operator, 
care ascultase cu atenţie discuţia impiegatului cu 
Belova. Ai înţeles ce ai de făcut ? 

— Am înţeles, tovarăşe locotenent-inginer ! 

— Atunci, la treabă! 

Olga ieşi din biroul de mişcare aproape în acelaşi timp 
cu Erohin. Pînă la semaforul de intrare în gară era destul 
de departe, dar amîndoi nu mai avură răbdare şi o luară 
- la fugă sărind de pe o traversă pe alta. 

Parcurseseră o bună bucată de drum şi tocmai se 
apropiau de semafor, cînd văzură braţul semaforului 
aplecîndu-se greoi în jos, ca aripa unei păsări rănite de 
moarte. Şi chiar atunci de după coline apăru locomotiva 
lui Şatrov cu farul şi lanternele de semnalizare aprinse, 
ce aruncau sclipiri lugubre în faţa lor. 

— Ştii ceva, tovarăşg Erohin ? Olga se opri pentru o 
clipă locului apucîndu-l de mînă pe operator: Personalul 
de pe locomotivă am să-l previn eu, iar dumneata 
aleargă repede la barăci! 

Erohin se gîndi că fata probabil obosise şi nu poate să 
mai fugă pînă acolo. 

— Bine ! răspunse el în grabă. Anunţă.-i, iar eu niă 
duc să-i salvez pe muncitori. 

Trenul lui Şatrov îşi încetinise între timp vizibil mersul, 
gata să se oprească. Impleticindu-se şi afun- dîndu-şi 
picioarele în nisip, Olga alergă cît o ţineau picioarele. 
Dar oamenii de pe locomotivă o văzuseră, iar 
Konstantin, care avusese timp să oprească trenul, 
cobora grăbit de pe locomotivă în întimpinarea ei. 

— Konstantin, Kostea 1 strigă fata cu răsuflarea 
întretăiată, apucîndu-se cu mîna de scara locomotivei. 
Trenul vostru e minat! Mina trebuie să explodeze dintr- 
un moment în altul !... Părăsiţi imediat locomotiva ! 

— Cum s-o părăsim ? spuse Konstantin, oprindu-se 
pe ultima treaptă a scării. Dar peste tot în jur sînt 
barăci... Cum se poate ? Ai auzit, Feodor ? 

Riabov îşi apropie de fereastră faţa îngălbenită de 
spaimă. 

— Cine a dat ordinul acesta neghiob, să părăsim 
locomotiva ? strigă el, măsurînd-o pe Olga cu o privire 
mînioasă. 

— Uite ce-i — spuse repede Şatrov întrerupîn- du-l 
— linia pe distanța asta se consideră încă ocupată de 
noi. Prin urmare vom împinge trenul cu spatele înapoi pe 
linie. Fugi repede la gară, Olga Vasilievna, şi anunţă-l 
despre aceasta pe impiegatul de serviciu. 

— Nu-ţi risca viaţa fără rost, Kostea ! bî.igui speriată 
Olga, dar, observînd expresia care se aşternuse pe faţa 
lui Şatrov, îşi dădu seama că acesta nu-şi va mai 
schimba hotărîrea şi alergă cît o ţineau picioarele spre 
gară. 

— Timcenko ! strigă între timp Şatrov fochistului. 
Sări jos repede şi anunţă garda şi personalul trenului. 
Toată lumea să părăsească îndată” trenul. Rămii şi tu 
acolo, cu ei. 

Fochistul, cuprins de spaimă, aproape că se rostogoli jos 
de pe locomotivă şi o rupse la fugă. Şatrov, se uită 
cîteva clipe după el, apoi se întoarse spre Riabov : 

— Du-te şi tu, Feodor... 

— Ce-ti veni ? întrebă Riabov, îiasoţindu-şi cuvintele 
cu o înjurătură zdravănă. 

Konstantin înțelese că Feodor nu va pleca de pe 
locomotivă pentru nimic în lume. 

Dar nu avea timp de pierdut. Şatrov apucă repede 
pîrghia schimbătorului de viteze şi o mută pentru a porni 
locomotiva înapoi. După aceea slăbi frînele şi deschise 
puţin regulatorul, lăsînd aburii să pătrundă în cilindri, şi, 
încet, urni trenul din loc. Galben, cu trupul tremurînd de 
emoție, Riabov îşi în- cleştă palmele asudate de 
pervazul ferestrei, teinîndu-se parcă să nu vină cineva 
care să-l tragă cu forţa jos de pe locomotivă. Urmărea în 
mod mecanic mişcările repezi şi sigure ale lui Şatrov, 
dar făcea impresia că nu-şi dă seama de rostul acestor 
mişcări. 

În acest timp trenul cîştiga viteză îndepărtîndu-se tot 
mai mult de gară. De ambele laturi ale terasa- mentului 
se întindea acum pustiul stepei. Numai tufişurile 
ţepoase, acoperite de praf, ce creşteau de-a lungul 
colinelor, mai înviorau puţin peisajul, acesta monoton, 
alături de primele raze ale soarelui apărut de după 
orizont, care adăugaseră cîteva tonuri mai vii coloritului 
searbăd al naturii, sărăcăcioasă în acest anotimp. 
Riabov se reculese după o vreme şi privi pe fereastră la 
vagoanele ce alergau pe şine. Luminat de razele 
purpurii ale soarelui de dimineaţă, întreg trenul părea 
scăldat în sînge. Deodată Feodor se-ntoarse cu o 
mişcare bruscă spre Şatrov. 

— Aşadar, Kostea, aici o să ne găsim moartea ? 
spuse el cu o voce străină şi tremurătoare. 

Dar Konstantin nu-i răspunse la întrebare şi sco- ţindu-şi 
în grabă capul pe fereastră murmură încet, ca pentru 
el: 

'— Cred că-i de-ajuns... Acum, nu mai e nici un pericol. 
După aceea închise regulatorul şi începu să acţioneze cu 
băgare de seamă frînele. Feodor, care nu pricepea nimic 
din toate astea, îşi îndreptă privirile nedumerite asupra 
lui. lar cînd trenul îşi încetini mersul gata să se 

oprească, mecanicul se-ntoarse cu o mişcare bruscă 
spre Riabov şi-i strigă : 

— Haide, ce mai stai ? Decuplează repede 

loco- .motiva ! 

Abia acum înţelese Feodor planul lui Şatrov şi se repezi 
îndată” pe scări în jos. La atingerea cu pă- mîntul abia 
reuşi să se menţină în picioare, dar o luă imediat la fugă 
de-a lungul terasamentului pe lîngă tenderul locomotivei 
care-şi mai continua încă mersul. 

Alerga mutîndu-şi anevoie picioarele ce se înfundau în 
nisipul moale. Sudoarea-i curgea şiroaie de pe obraji, iar 
inima-i bătea cu putere, de parcă străbătuse în goană o 
distanţă enormă, fără să-şi tragă sufletul. 

Ajunse în sfîrşit pînă la capătul tenderului, înşfacă cu 
nădejde tamponul şi apucînd repede pîrghia de 
decuplare automată o săltă cu putere în sus, scoţind-o 
din şanţul dreptunghiular de îmbinare, apoi o răsuci la 


zăngănitul lanţului, apoi un scîrţiit al axului de fixare şi 
uriaşele gheare ale cuplei automate se des- prinseră din 
încleştarea lor de oţel. 

Trenul se oprise acum complet şi Feodor tocmai se 
pregătea să pornească înapoi spre locomotivă, cînd îşi 
aduse aminte că n-a desfăcut conducta de aer de la 
frîna automată. Se aplecă repede şi închise robinetele 
de la capetele racordului principal şi apucînd 
manşoanele de cauciuc le desprinse cu uşurinţă. 

— Ce tot faci acolo, Feodor? strigă- mînios Şatrov, 
scoţindu-şi capul pe fereastră. 

Riabov teşi dintre tampoane şi se repezi spre 
locomotivă. Cînd apucă în sfirşit cu mîinile bara metalică 
a scării, locomotiva se desprinse îndepăr- tîndu-se de 
vagoanele primejduite să sară în aer din- tr-un moment 
în altul. Riabov ajunsese aproape sus, pe pliatforma 
locomotivei, cînd auzi o voce puternică strigind. 

— Riabov ! Şatrov ! 

Tînărul întoarse capul şi văzu -o siluetă 
omenească în uniformă militară ce alerga de-a lungul 
vagoanelor, făcînd semne desperate din miini. 

Cu o jumătate de oră înaintea exploziei 

Gara rămăsese undeva departe, în urma lor, 
cînd Erşov observă sub scăunelul din cabina frînarului o 
lădiţă mică, îmbrăcată în tablă. Era un mic cufăraş de 

formă obişnuită, în genul celor folosite la drum de 
personalul feroviar. Se vede treaba că fusese lăsat acolo 
de Temirbek. 

Aplecîndu-se repede, Erşov observă un lacăt 
masiv prins în balamalele fixate de capace. Pipăi de 
cîteva ori cu mîna şi se convinse că lacătul era încuiat. 
Apoi scoase cu băgare de seamă lădiţa de sub bancă 
pînă în mijlocul cabinei frînarului. Era aproape sigur că 
mina cu acţiune întîrziată e ascunsă în această lădiţă. îşi 
lipi urechea de capac şi ascultă cu atenţie, dar nu auzi 
nimic. Se vede că zgomotul roţilor trenului acoperea 
ţăcănitul mecanismului de ceasornic al minei. 

Trebuia să deschidă imediat lacătul. Dar cu ce ? 
Erşov cotrobăi prin buzunare, însă nu găsi nici un obiect 
potrivit pentru această operaţie. Deodată pri- virile-i 
căzură asupra armei lui Malinovkin, rezemată de 
peretele cabinei. Scoase baioneta de la armă şi strecură 
vîrful ascuţit al baionetei prin unul din *belciugele 
lacătului. Oţelul elastic al baionetei se arcui puţin sub 
apăsarea miinilor sale, dar şi belciugul cedă, îndoindu- 
se. Trebuia apăsat ceva mai tare, însă maiorul nu se 
putea hotărî la aceasta, de teamă să nu mişte mina din 
loc. 

După cîteva încercări belciugul, răsucit de cîteva ori, 
sări, desprinzindu-se de capac. Cu răsuflarea oprită, 
maiorul deschise binişor -capacul şi dădu cu ochii de un 
obiect ciudat, avînd forma unei ciuperci, care se ridica 
peste marginile unei cutii de lemn aşezate în lădiţă. 
Acum nu mai avea nici o îndoială că are în faţă focosul 
unei. mine cu efect întîrziat, iar lădiţa conţinea după 
toate probabilitățile o încărcătură explozivă. 

Cu o mişcare energică Erşov îşi şterse cu podul palmei 
sudoarea rece de pe frunte şi se aplecă deasupra lădiţei. 
în decursul anilor petrecuţi în serviciul de informaţii şi 
contrainformaţii, avusese prilejul să cunoască multe 
sisteme de construcţie a mineior cu acţiune întîrziată, 
atît de provenienţă străină cît şi indigenă. Focosul pe 
care-l avea acum înaintea ochilor semăna întrucîtva cu 
focosul cu ceas german „Feder 504”, calculat pe timp de 
21 de zile, dar mecanismul era de o construcţie 
necunoscută pentru Erşov. 

După o examinare mai atentă, maiorul observă în partea 
de sus, la capătul lărgit al focosului, cîteva inele mobile 

cu marginile zimţate. Partea inferioară, de formă 
cilindrică şi cu un diametru mai mic, părea să fie 
înşurubată în detonatorul exploziv, aşezat pe fundul 
cutiei de lemn. 

în primul moment, Erşov se gîndise să apuce lădiţa şi s- 
o arunce din tren. Dar îşi dădu seama îndată că nu va 
putea s-o azvirle atît de departe ca să nu fie izbit de 
suflul exploziei, în cazul cînd mina ar sări în aer. În ceea 
ce priveşte explozia minei, de aceasta era absolut sigur, 
şi în general socotea primejdios s-o atingă cu mîna, căci 
maşina infernală putea să explodeze chiar în braţele lui, 
la cea mai mică zguduitură. 

Judecind după stilpii de telegraf ce se succedau ou 
iuţeală de ambele părţi ale drumului, trenul cîşti- gase 
acum o viteză apreciabilă ; Erşov însă, care-şi 
concentrase toate gîndurile asupra minei, nu mai 
vedea” nimic din ceea ce se petrecea în jurul hai. Cer- 
cetînd mai departe mina, maiorul descoperi în partea de 
sus a focosului o ferăstruică-vizor, prin geamul căreia se 
vedea rotiţa regulatorului şi discul de reglaj, împărţit în 
diviziuni şi cifre de culoare roşie. Era lesne de priceput 
că cifrele de pe marginea discului arătau orele, iar 
gradaţiile dintre ele — minutele. 

în timp ce examina focosul, Erşov remarcase că discul s- 
a deplasat, rotindu-se încet de la dreapta spre stingă, cu 
două gradaţii. Urmărind pe cadranul ceasului de la mină 
timpul de rotire dintre două gradaţii, Erşov constată că 
trecuseră două minute. 

„Oare pentru cit timp a fost calculată întirzierea ? Cînd 
trebuie să aibă loc explozia ?” se gîndi el cu nelinişte, 
aplecîndu-se şi mai rnult deasupra lădiţei lui Ţemirbek. 
Fără să atingă mina, Erşov începu să-i cerceteze focosul 
din toate părţile. în virful focosului, în mijlocul inelului 
mare cu marginile crestate, maiorul observă curind un 
cap bombat, prevăzut cu numere de la unu la douăzeci 
şi patru şi împărţit în gradaţii egale, vopsite în roşu. Ca 
şi la vizorul de control, aici se mai găsea un indicator 
roşu în formă de triunghi. Virful triunghiului era îndreptat 
spre cifra „5”, care probabil arăta timpul de declanşare 
a mecanismului ce acţiona focosul. Prin urmare, pină la 
explozie nu mai răminea decît o jumătate de oră. 

Cu toate că o jumătate de oră constituie o rezervă de 
timp foarte mică, Erşov scoase un oftat de uşurare. 

Scoase apoi batista-din buzunar, jii leoarcă 
de sudoare şi pentru prima oară îşi aruncă privirile în 
jurul lui. 

De aci, de pe platforma ultimului vagon văzu că se află 
într-o regiune deluroasă, presărată cu tufişuri pitice ce 
se întindeau pină la calea ferată. Pirjolite de arşiţă şi 
acoperite de praful acesta albicios, tufişurile păreau 
nişte ornamente lipsite de viaţă, dăltuite parcă în piatră, 
în schimb, numeroasele movile ce se-nlănţuiau una 
după alta apăreau prin picla subţire a dimineţii ca nişte 
animale ghemuite, cufundate într-un somn adînc. Peste 
colinele şi acoperişurile vagoanelor, se întindea bolta 
roşiatică a cerului de dimineaţă. 

Erşov se gîndi că trebuie să se grăbească. Cu fiecare 
minut mecanismul focosului devenea tot mai sensibil la 
orice zguduitură. Arcul întins al percutorului era gata- 
gata să izbească chiar în miezul exploziv al 
detonatorului. 

Dar unde poate să fie siguranţa focosului ? Erşov ştia că, 
pentru dezarmarea minelor cu acţiune întîr- ziată, 
trebuia oprit în primul rînd mecanismul ceasornicului. La 
focosul german de tipul „Feder 504” această operaţie 
era foarte simplă. Trebuia numai răsucit spre dreapta 
inelul mobil aşezat în partea inferioară, ceva mai largă, 
de pe corpul focosului. 

Dar aici există oare un astfel de inel ? 

Erşov mai examină o dată focosul minei. lată, de- 
desubtul inelului din partea superioară a focosului se 
văd crestăturile zimţate ale unui alt inel, de dimensiuni 
mai mici. Poate că tocmai răsucirea acestui inel va opri 
mecanismul ceasornicului ? 

Maiorul atinse încet focosul, dar îşi retrase îndată mina. 
Dar dacă nu-i inelul care-i trebuie! Răsucirea inelului ar 
putea să grăbească explozia... 

Cuprins ae aceste gînduri alarmante, Erşov nici nu 
remarcase că trenul îşi încetinise intre tîmp mersul. 
Observă acest lucru abia după ce trenul se opri. Ce să 
facă ? Să lase totul baltă şi să părăsească trenul ? Chiar 
în aceeaşi clipă, la urechile lui Erşov ajunse un strigăt 
sălbatic : 

— Salvaţi-vă ! Sărim în aer! 

Poate că ar fi mai bine să apuc.« mina şi să fugă cu ea 
pe cimp ? 

Dar pînă la explozie mai rămîneau doar cîteva minute. 
Mecanismul de declanşare a focosului era întors la 
maximum. Cea mai mică zguduitură ar fi fost de ajuns 
pentru ca el să percuteze şi să prefacă mina în bucăţi, 
înainte ca Erşov s-o îndepărteze de lingă tren. „Nu, 
trebuie s-o dezarmez pe loc” — se decise maiorul. 

Puse mina pe inelul subţire şi, cu toate că era aproape 
ferm convins că cheia secretului sta tocmai în acest inel, 
nu se putea de fel hotărî să-l răsucească... 

Deodată trenul se puse în mişcare-cu o smucitură abia 
perceptibilă şi porni înapoi din gară. 

„Prin urmare, mecanicul a prins de veste că trenul e 
minat! se gîndi bucuros Erşov. A aflat şi nu i-a fost totuşi 
teamă să ducă înapoi încărcătura aceasta îngrozitoare ? 
Dar cum o fi reuşit să afle ?” 

Erşov nu mai stătu nici o clipă pe gînduri. Cercetă 
pentru ultima oară inelul subţire şi observă pe corpul 
inelului un triunghi roşu, aşezat chiar în dreptul indicelui 
asemănător de pe partea fixă a focosului şi care 
probabil arăta că mecanismul de declanşare a focosului 
este pus în funcţiune. La oarecare distanţă de primul 
triunghi văzu alt triunghi, vopsit în aib. 

Ţinind cu băgare de seamă corpul focosului cu mina 
stingă ca să nu se mişte, cu degetele uşor tre- murînde 
ale miinii drepte începu să rotească încet inelul subţire, 
aşteptindu-se în fiecare clipă la explozie. Cind reuşi în 
sfîrşit să aducă indicele roşu al inelului în dreptul 
triunghiului alb de pe corpul focosului, maiorul îşi simţi 
tot trupul scăldat în sudoare. 

Uitîndu-se prin ferestruica de vizare, văzu că rotiţa 
ceasornicului de reglaj rămăsese nemişcată. 

Erşov” simţi cum i s-a luat o povară de pe inimă şi 
scoase un oftat de uşurare. Acţionînd de data aceasta cu 
mai multă siguranţă, maiorul scoase focosul din lădiţa 
cu exploziv şi deşurubă capsula detonatorului din tubul 
inferior de care era prinsă. 

Trenul îşi micşoră din nou viteza, dar Erşov aproape că 
nici nu observă aceasta. Era fericit că reuşise în sfîrşit să 
facă inofensivă mina şi să salveze oamenii şi trenul de la 
o pieire sigură. După surescitarea puternică de care 
îusese stăpînit aproape tot timpul, trupul îi era cuprins 
de oboseală şi somnolenţă. Simţi nevoia să stea jos 
undeva, să se odihnească şi să iumeze liniştit o ţigară. 

Se aşeză de-a dreptul pe podeaua platformei, întinzîndu- 
şi cu voluptate picioarele amorţite din cauza poziţiei 
ghemuite în care stătuse. 

Sus de tot, peste streaşina vagonului, se vedea cerul 
minunat al dimineţii, care nu amintea cu nimic de 
paloarea ştearsă a arşiţei de amiază. Pe bolta senină a 
cerului plutea lin, cu aripile larg desfăcute, un tinăr şi, 
falnic vultur de stepă. 

Cînd trenul se opri, Erşov sări în picioare ca ars, 
dezmeticindu-se parcă după un somn adînc. „Trebuie să 
scot mai repede lădiţa asta de aici şi să-i anunţ pe 
oameni că primejdia a trecut.” 

După ee-i închise capacul, Erşov ridică lădiţa şi cobori cu 
grijă de pe platformă. Transportă valiza dincolo de şanţul 
de pe marginea terasamentului, printre crengile aspre şi 
ţepoase ale tufişurilor, apoi se întoarse spre tren 
aruncind o privire fugară asupra şirului lung de vagoane. 
în cabinele frînarilor nu se vedea nici ţipenie de om. 
Erşov porni cu paşi repezi spre locomotivă, cînd deodată 
observă o siluetă omenească îmbrăcată într-o salopetă 
albastră, care tocmai ieşise de sub tender şi alerga spre 
locomotivă. Recunoscindu-l pe ajutorul de mecanic, 
maiorul strigă din răsputeri: 

— Riabov ! Şatrov 1 

Vă mulţumesc, tovarăşi 

!După ce-i comunică impiegatului de serviciu planul lui 
Şatrov, Olga se-ntoarse şi porni, fără să-şi dea seama, 
spre semaforul de la intrarea în gară. Simţea o 
moleşeală neplăcută revărsîndu-i-se în tot corpul şi, 
îndepărtîndu-se puţin de lingă linii, se lăsă încet pe 
marginea terasamentului. 

în timpul acesta, undeva peste crestele ondulate ale 
colinelor ce se conturau la orizont ca nişte cocoaşe de 
cămile, un bărbat, pe care Olga îl simţea acum drept 
fiinţa cea mai scumpă din lume, se străduia să 
îndepărteze de şantier, de oamenii ce locuiau aici, cit 
mai departe de Olga, încărcătura aducătoare de moarte 
a trenului, gata să sară în orice clipă în aer şi să prefacă 
în cenuşă trenul şi orice vietate din jur pe o rază de 
citeva zeci de metri. 

Strîngîndu-şi cu putere pleoapele, Olga rămase citeva 
clipe nemişcată, iar cînd le deschise din nou, ochii i se 
împăienjeniseră de lacrimi. Niciodată pînă acum nu- 
ncercase încă o spaimă atît de mare şi o greutate atit de 
apăsătoare pe suflet... 

Soarele apăruse acum cu totul deasupra colinelor. Pe 
măsură ce se ridica tot mai sus, împrăştiindu-şi razele 
din ce în ce mai puţin oblic, peisajul din jur îşi schimba 
treptat coloritul, îmbrăcindu-se în tonuri mai dulci, mai 
domoale. Totul era liniştit în jur. îndată ce Şatrov se 
îndepărtase cu trenul minat, larma şi zgomotele ce 
răsunaseră pînă atunci în gară şi printre barăci se 
potoliră. Olga se ridică în picioare şi se hotărî să se 
reîntoarcă la gară... Deodată insă, de după colina spre 
care îşi aţintise privirile, se auzi şuieratul unei 
locomotive, la început slab, abia perceptibil, apoi tot mai 
puternic, aproape triumfător. 

Olga tresări : „Oare să fie trenul lui Kostea ?” 


Făcindu-şi palma 
streaşină la ochi, 
fata încercă să 
deosebească în 
depărtare silueta 
locomotivei. În clipa 
aceea nici nu-i 
trecea măcar prin 
minte să se întrebe 

de ce se întoarce 
trenul minat şi cum 
se face că n-a sărit 
în aer pînă acum ? 
Un singur lucru era 
limpede: acesta-i 
trenul lui Konstantin 
Şi prin urmare 
Konstantin trăieşte 


'Imediat ce trenul se arătă de după coline, Olga se 
repezi sâ-i iasă înainte, cu toate că trenul era încă 
departe. Abia acum, fata se gîndi cu teamă : „Totuşi, * 
cum de n-a făcut oare explozie ? De ce se-ntorc ei în 
gară, cu încărcătura asta înfiorătoare ?” 

Se opri locului nehotărită, neştiind ce să facă. 

„Dar poate că totul n-a fost decît o greşeală şi trenul nu- 
i minat ? Sau personalul locomotivei şi-a pier dut capul 
de groază şi, cuprins de panică, poartă acum trenul 
condamnat de colo-colo, între cele două staţii ?” 

Dar nu, nu putea să creadă un astfel de lucru. Oricui i se 
putea întîmpla aşa ceva, însă nu lui Kon- stantin. Omul 
acesta nu-şi putea pierde cumpătul de frică. 

Olga îşi închipui limpede faţa lui, palidă de încordare, cu 
sprîncenele împreunate şi dinţii încleştaţi. Îi văzu mîna- 
strînsă pe manivelele de comandă, trupul muşchiulos şi 
încordat, pregătit parcă pentru salt. Simţi dintr-o dată o 
dorinţă neînfrînată să fie lîngă Kostea, să-nfrunte alături 

de el primejdia şi să obţină knpreună victoria. Fără să-şi 
dea măcar seama, Olga porni din nou grăbită în 
întîmpinarea trenului care parcursese între timp o 
bucată din drum şi, micşorîndu-şi viteza, se apropiase 
de semaforul închis. 

Konstantin, care-şi ţinea capul scos pe fereastra 
locomotivei, o observă „cel dintii. La-nceput nu-i venea 
să-şi creadă ochilor, dar peste cîteva clipe auzi în 
spatele lui vocea mirată a lui Feodor: 


— la uită-te, Kostea. Olga a venit iarăşi spre noi. 

Konstantin încetini şi mai mult mersul trenului, care 
acum era aproape gata să se oprească. Dar fără să mai 
aştepte oprirea locomotivei, Olga apucă cu putere 
barele scării ce ducea spre cabina mecanicului şi urcă 
repede sus. Feodor îi întinse grăbit mii- nile ca s-o ajute, 
dar fata trecu pe lîngă el fără să-i observe gestul, se 
repezi spre Konstantin şi, neputînd să-şi mai stăpînească 
lacrimile ce-i umpluseră ochii, il îmbrăţişă cu putere. 

9 — În urmărirea Fantomei 

— Vă mulţumesc, vă mulţumesc, tovarăşi! Apoi se 
ini iarse spre Feodor şi-i întinse mina. 

simţi în oamenii aceştia nişte prieteni credincioşi, alături 
de care nimic nu putea s-o-nspăiminte, oameni cu care 
se putea incumeta la orice faptă eroică şi le spusese 
„tovarăşi”, fiindcă nu cunoştea nici un cuvint mai presus 
de acesta. 

— Trebuie să-i mai mulţumeşti cuiva ! spuse emo- 
ţionat Feodor, întorcindu-se spre maiorul Erşov, pe faţa 
căruia plutea un zimbet sfios. Dumnealui a dezarmat 
mina şi a salvat trenul. 

Olga strînse cu putere mina maiorului şi se apropie 
iarăşi de Şatrov. Konstantin nu-şi putea dezlipi privirile 
de pe faţa strălucitoare de bucurie a fetei, cu părul 
răvăşit de alergătură şi ochii mari, senini, în fundul 
cărora scînteiau sclipiri de fericire. îşi spunea în gînd că 
Olga este cea mai bună, cea măi minunată fiinţă din 
lume ! 

Uitîndu-se pe fereastră, Konstantin văzu semnalul încă 
închis al semaforului şi-i strigă lui Riabov : 

— O să trebuiască să-i anunţăm, Feodor, că pri- 
mejdia a fost înlăturată, căci altfel, te pomeneşti că n-au 
să ne primească în staţie. 

— Da, se vede treaba că au tras o spaimă zdravănă 
— răspunse rizind Feodor, bucuros că toată povestea s-a 
încheiat cu bine. 

— Dinspre gară vine cineva încoace — remarcă 
Erşov, care se uita pe fereastră de cealaltă parte a 
cabinei. 

Şatrov deosebi şi el trei oameni — unul mai în faţă şi doi 
în urma lui — care alergau de-a dreptul peste traverse 
spre tren. 

— E şeful de gară — spuse Olga uitindu-se pe 
fereastra locomotivei, peste umărul lui Konstantin. 
Peste citeva minute şeful de gară şi însoțitorii lui urcară 
pe locomotivă şi-l înconjurară pe Şatrov, as- cultînd cu 
uimire povestirea mecanicului. Şeful de gară, un bărbat 
tinăr de tot, nu putu să-şi mai stă- pinească 
sentimentele şi, îmbrăţişind cu căldură pe cei de faţă, 
exclamă din a dineul inimii: 

— Bravo, vitejilor! Adevărați viteji, pe onoarea mea. 
Apoi sări jos de pe locomotivă şi o rupse la fugă spre 
gară, sprinten ca un adolescent. Scurt timp după aceea, 
aripa roşie a semaforului se ridică în sus, des- chizindu-i 
drum liber trenului ce părea că se întoarce de pe lumea 
cealaltă. 

Konstantin trase de miner şi un şuierat lung, ca un 
strigăt de triumf, spintecă văzduhul, pătrunzind dureros 
în urechi. 

— Am să cobor aici. N-am permis pentru călătorie pe 
locomotivă — spuse Olga, pregătindu-se să coboare 
treptele scării de la cabina mecanicului. 

— Rămii, Olga — o rugă Konstantin — dumneata ţi-ai 
cîştigat acest drept! 

Şi Olga rămase. Se aşeză în spatele lui, astfel ca «să - 
nu-l încurce, dar să-i poată vedea mişcările do- moale şi 
sigure, să admire precizia cu care minuia Kostea 
pîrghiile de comandă ale locomotivei sale uriaşe, cu 
răsuflarea dogoritoare, ce ascundea parcă în pintecul ei 
puteri nebănuite. Fără să se-ntoarcă măcar, Konstantin 
simţea prezenţa fetei, întreaga-i făptură, şi era în stare 
să-şi conducă trenul cu orice încărcătură, să urce 
pantele cele mai abrupte, să treacă prin cele mai grele 
încercări. 

Totdeauna fusese conştient de faptul că-şi va face 
datoria pînă la capăt în orice împrejurare, dar niciodată 

nu se simţise atît de puternic, de neînfricat şi atît de 
necesar Patriei sale ca acum. 

Î11 timpul acesta, maiorul Erşov stătea în uşa cabinei de 
locomotivă, cu mîinile încleştate pe bare, răscolit de tot 
felul de gînduri, emoţionat la rîndul său. 

Se gîndea la eşecul suferit de duşmani, la speranţele 
naive ale acestora intr-o realizare uşoară a planurilor lor. 
Duşmanii nădăjduiseră că vor avea de luptat numai 
împotriva organelor de contrainformaţii, scont în d că, 
dacă vor izbuti să-i înşele pe lucrătorii acestor organe, 
pot să-şi sărbătorească nestingheriţi victoria. 

În realitate insă, lucrurile nu s-au petrecut atît de 
simplu. Chiar dacă ofiţerul de contrainformaţii, maiorul 
Erşov, ar ii dat greş, chiar dacă duşmanii ar fi reuşit să-l 
înşele şi să-l inducă în eroare, cei doi feroviari, Şatrov şi 
Riabov, aceşti simpli oameni sovietici nu le-ar fi dat 
răgaz duşmanilor să-şi înfăptuiască inteni 
criminale. Poate că ei n-ar fi izbutit să împiedice 
aruncarea în aer a trenului, dar negreşit ar fi salvat gara, 
pe muncitorii şantierului de construcţii a liniei ferate, ar 
fi salvat locomotiva şi propria lor viaţă. 

Gîndindu-se la dragostea care-l lega de aceşti oameni, 
de întregul lui popor, maiorul simţi revărstn- du-i-se în 
suflet un val de căldură şi de încredere nestrămutată în 
el însuşi. 

Simţea parcă sporindu-i înzecit forţele în vederea luptei 
împotriva Fantomei, 

Manevra lui Temirbek 

După ce sări jos din tren, locotenentul Malinov- kin se 
uită atent în jurul lui. Deosebi prin întuneric ultimul 
vagon al unui marfar care staţiona în gară. În apropiere 
nu se zărea nici un om. 

Hotărîndu-se să nu-şi trădeze deocamdată prezenţa, 
locotenentul se strecură repede în vagon prin 
deschizătura uşii dată puţin la o parte. 

Vagonul era gol, iar uşa de cealaltă parte era şi ea 
întredeschisă. Aşezîndu-se în faţa crăpăturii, Ma- 
linovkin începu să cerceteze cu luare-aminte gara. Pe 
platforma asfaltată din faţa celor trei clădiri scunde ale 
gării, locotenentul recunoscu un sergent din miliția 
feroviară. Ceva mai încolo mergea peste linii un om, 
ducînd un felinar aprins în mînă. 

Chiar în spatele gării începea întinderea nesfirşită şi 
pustie a stepei. De cealaltă parte a vagonului în care se 
afla Malinovkin, pe linia a treia, era oprită încă o 
garnitură de marfă, cu vagoane şi platforme goale. Mai 
încolo se întindea aceeaşi stepă presărată cu ierburi 
pitice şi pe-alocuri cu tufe albicioase de colilie. 

„Fără îndoială că ticălosul nu va fugi în stepă — îşi spuse 
în gind Malinovkin. Dar ce va întreprinde oare 

La fel ca şi maiorul Erşov, locotenentul ajunse la 
concluzia că Temirbek plănuise să părăsească trenul 
minat abia la penultima oprire. Poate că acolo terenul e 
mai favorabil sau există şi alte mijloace de locomoţie 
afară de calea ferată. De altfel, Janbaev ar fi putut să-i 
pregătească lui Temirbek şi motocicleta sa, ascunzind-o 
undeva prin apropiere... 

Malinovkin încercă să-şi închipuie cum ar fi procedat el 
însuşi, în situaţia lui Temirbek. Să fugă în stepă era un 
lucru primejdios, să încerce să ajungă pînă la gara unde 
avusese intenţia să coboare la început -r era riscant. 
Prin urmare nu-i mai rămînea decit o singură soluţie, să 
se ascundă într-un vagon şi să aştepte pînă cînd trenul 
va pleca la Perevalsk. Dar asta nu se ştia cînd are să se 
întimple, pe cînd fuga lui Temirbek din trenul lui Şatrov 
nu putea ră- mine neobservată şi Temirbek ar fi trebuit 
să ţină, seama de aceasta. 

Raţionînd în felul acesta, Malinovkin se apucă din nou să 
cerceteze gara cu privirile şi deodată observă doi 
lucrători de la întreţinere, care aşezau pe şine o drezină 
uşoară cu motor. „E probabil că Temirbek va încerca să 
se folosească de această drezină — îi trecu prin cap 
locotenentului. În situaţia lui, aceasta constituie singura- 
i şansă de scăpare.” 

Malinovkin coborî repede din vagon, desfăcu tocul 
pistolului şi, punindu-şi arma în buzunarul pantalonilor, 
porni pe furiş spre cei doi feroviari, ţinîndu-se mereu în 
umbra vagoanelor î. timpul acesta, oamenii 'aşezaseră 
drezina pe linie şi porniră motorul. Cineva de pe peronul- 
gării — impiegatul de serviciu sau şeful de gară — le 
făcu un semnal, dindu-le probabil autorizaţia de plecare. 
Malinovkin se apropiase atit de mult de drezină, că 
putea să deosebească acum glasurile oamenilor. 

— Ei, să-i dăm drumul — spuse unul dintre ei. 

— Să mergem — răspunse cealaltă voce, care i se 
păru cunoscută lui Malinovkin. 

Locotenentul se hotărî să se apropie mai mult de ei. În 
timpul acesta motorul dudui cu putere, iar în clipa 
următoare drezina se smuci şi porni în direcţia staţiei 
Bolşoi Kurgan. Chiar în acelaşi moment unul dintre 
feroviari, pe care Malinovkin nu-l văzuse pinii atunci la 
faţă, se întoarse ca să-şi îndrepte mantaua de ploaie ce-i 
atirna pe jos şi locotenentul îl recunoscu îndată pe 
Temirbek. 

— Stai, opreşte 1 strigă locotenentul cu glasul în- 
tretăiat şi scoţindu-şi pistolul o rupse la fugă după 
drezină. 

Cel de-al doilea feroviar întoarse capul şi, văzînd arma 
din mina locotenentului, opri drezina. La strigătul lui 
Malinovkin, sergentul din miliția gării îşi făcu apariţia din 
clădire şi ţinîndu-şi sabia cu mina alergă spre locul cu 
pricina. 

în acest răstimp locotenentul ajunse la drezină şi-l 
înşfăcă pe Temirbek de guler. 

— Te-am prins, ticălosule ! strigă el triumfător, deşi 
calmul lui Temirbek îl descurajă întrucîtva. 

Conductorul îl privea nedumerit, fără să schiţeze nici 
cea mai mică încercare să scape. 


De ce pui mina pe 
mine ? întrebă el 
mirat, Am pierdut 
trenul, asta-i 
adevărat. M-a apucat 
burta, mă-nţelegi... 

lar trenul a plecat. 
Acum trebuie să-l 
ajung 


„Haide, termină cu comedia asta ! Nu mai face pe 
prostul ! spuse Malinovkin, fără să-i dea drumul, cu 
toate că ih glasul lui nu se mai simţea aceeaşi siguranţă 
ca înainte. 

— Se pare că omul acesta spune adevărul — in- 
terveni al doilea feroviar, luindu-i apărarea lui Temirbek. 
Eu sint Rahmanov, ajutor de picher. II cunosc puţin pe 
Temirbek şi e adevărat că îndeplineşte slujba de 
conductor. Că a scăpat trenul, pentru asta are si 
primească porţia şi fără dumneata. M-a rugat să-i duc 
pînă la Boişoi Kurgan, iar eu l-am luat, fiindcă-l cunosc. 
— Dar dumneavoastră cine sinteţi ? întrebă cu as- 
prime sergentul, adresindu-se lui Malinovkin. 

Malinovkin îi întinse fără niciun cuvint legitimatia lui. 
Sergentul o cercetă cu atenţie, apoi o restitui 
locotenentului, ducindu-şi mina la vizieră. 

Şeful de gară se apropie de drezină. 

— Despre ce-i vorba ? întrebă el încruntat, arun- cînd 
sergentului” o privire severă. 

— Să vedeți — răspunse Malinovkin, întorcîndu-se 
spre el şi dîndu-i drumul lui Temirbek — omul acesta a 
fugit din tren în împrejurări foarte suspecte. 

— Cum, am fugit ? strigă Temirbek, holbîndu-şi ochii. 
Ce tot spune el, tovarăşe şef ? Am scăpat trenul. Să mă 
trimeată la conductorul principal, ia tovarăşul 
Beisambaev. Am să-i explic totul 1 

— Bine, fie — se hotărî dintr-odată Malinovkin. 
Aşiază-te aici, să mergem! O să lămurim noi totul la faţa 
locului. Putem să plecăm acum la Boişoi Kurgan, 
tovarăşe şef ? întrebă el pe şeful de gară. 

— Mai întii veți ajunge la Abaisk, iar cînd trenul lui 
Şaţrov va sosi la Boişoi Kurgan, o să vă lase şi pe 
dumneavoastră acolo. 

— Porneşte motorul, tovarăşe Rahmanov — spuse 
Malinovkin, făcîndu-i semn cu capul ajutorului de picher. 
Apoi se aşeză pe bancă, alături de Temirbek. 

„Naiba Să-l mai ştie pe acest Temirbek — se gîn- dea 
locotenentul pe drum, după ce drezina se îndepărtă ue 
gară — poate că într-adevăr idiotul acesta a rămas pur 
şi simplu în urmă trenului ?...” 

Temirbek se liniştise între timp şi se pare că începuse 
chiar să picoteze de somn. 

Drezina îşi luase viteză şi alerga cu iuţeala unui tren de 
persoane. Gonea acum pe un terasainent înalt, la 
picioarele căruia creştea o perdea deasă de tufişuri. 

— Mai avem un kilometru şi jumătate sau doi pînă la 
Abaisk — spuse Rahmanov. Dincolo de movila din faţă 
linia face o curbă şi după aceea se vede îndată gara. 
Abia apucă să-şi termine vorba şi Temirbek, cu o mişcare 
bruscă, îl azvirli pe Malinovkin jos de pe drezină cu atita 
putere că locotenentul se rostogoli de-a berbeleacul la 
vale. Rahmanov tresări speriat şi sări îndată în picioare, 
dar Temirbek îl aruncă după Malinovkin cu atita 
îndemînare, că bietul om nu avu timp să scoată măcar 
un țipăt. 

După ce mai merse puţin în direcţia Abaisk, Temirbek 
încetini viteza şi sări de pe drezină, coborînd pe celălalt 
versant al terasamentului. 
Rahmanov se rostogolise cu bine pe panta de nisip a 
terasamentului, fără să păţească nimic. În schimb 
Malinovkin zăcea nemişcat jos, la picioarele taluzu- lui. 
În cădere căpătase o lovitură .puternică, izbin- du-se cu 
capul de piatra unui indicator kilometric. Văzîndu-l pe 
locotenent în nesimţire, Rahmanov se grăbi să-i vină în 
ajutor. Îi săltă cu băgare de seamă capul de la pămînt și- 
i şterse cu batista sîngele de pe frunte. 

— Rahmanov — şopti abia perceptibil Malinovkin. 
Făcu o încercare să-şi ridice capul, dar scoase un 
geamăt de durere şi se lăsă înapoi, pe pămînt. 

— Dar ce aveţi ? Unde v-aţi lovit ? spuse alarmat 
Rahmanov, neştiind cum să-l ajute pe rănit. 

— Mă doare capul îngrozitor... — răspunse loco- 
tenentul, închizînd ochii şi apăsîndu-şi fruntea cu palma. 
Deocamdată, să mă laşi încă aici. Am să stau puţin 
culcat... poate că-mi trece. Trebuie să alergi repede la 

gară... Imediat! Ticălosul acesta de Temir- bek a făcut 
desigur vreo ispravă.. Probabil că a scăpat trenul. Fugi 
repede la gară... şi sputie-le să comunice la BofŞoi 
Kurgan că trenul ' minat se îndreaptă într-acolo. 

Ce-i de făcut mai departe ? 

Maiorul Erşov ajunse la staţia Abaiskaia cu o locomotivă 
de rezervă ce se-ntorcea la Perevalsk venind de la 
Botşoi Kurgan. Locotenentul Malinovkin, care-şi mai 
venise în fire între timp, îşi întîmpină şeful pe peronul 
gării. Capul locotenentului era bandajat cu atita grijă că 
şapca nu-l mai încăpea şi Malinovkin era nevoit s-o ţină 
în mînă. 

— Uitaţi-vă cum m-a pocit ticălosul acela ! spuse el 
ruşinat, strîngîndu-i mîna maiorului. 

— Nu-i nimic, nu-i nimic, Mitea — răspunse Erşov, 
bătîndu-l prieteneşte pe umăr. Se-ntîmplă. Dar 
povesteşte-mi ce s-a petrecut aici ? Să intrăm undeva. 
— Putem merge la şeful de gară. 

Malinovkin porni înainte ca să-i arate drumul, 
şchiopătînd uşor din piciorul stîng. 

— Şi ce măsuri ai luat pentru prinderea lui Te- 
mirbek ? îl întrebă Erşov, îndată ce intrară amîndoi în 
biroul şefului de gară. 

— Propriu-zis, n-am întreprins încă nimic în această 
direcție, spuse intimidat Malinovkin. Am zăcut aproape o 
jumătate de oră lîngă taluzul de cale ferată, pînă cînd 
am putut să fac o mişcare. în acest răstimp feroviarii au 
scotocit toate împrejurimile gării Abaiskaia. Oamenii 
spun că au auzit în tufişuri păcănitul unei motociclete şi 
i-au strigat motociclis- tului să oprească, dar acesta a 
accelerat motorul. Atunci un soldat din gardă a tras cu 
arma de cîteva ori, iar şeful de gară a slobozit asupra 
tufişurilor mai multe focuri din puşca de vînătoare, dar 
se vede treaba că pe-alături. 

— Cîţi oameni erau acolo ? întrebă cu nerăbdare 
Erşov. 

— Aici în dosul gării tufişurile sînt aşa de dese, 
Andrei Nikolaevici, o adevărată pădure — răspunse 
Malinovkin. Nu se vede nimic printre ele. Nu s-a putut 
stabili nici pînă acum dacă în desiş se ascundea 
Temirbek singur, sau era şi Janbaev cu el. 

Maiorul rămase tăcut, gîndindu-se la situaţia nou 
creiată. Tabloul acesta nu era prea îmbucurător. 

— Se pare că va trebui să luăm totul de la început... 
— rosti el gînditor. 

— De ce, Andrei Nikolaevici ? întrebă mirat Mali- 
novkin. 

— M-am gîndit azi multă vreme la Temirbek — spuse 
pe acelaşi ton Erşov, continuîndu-şi parcă gîn- dul — şi 
am avut la un moment dat impresia că Temirbek şi 
Janbaev sînt una şi aceeaşi persoană.- 

— Cum se poate, Andrei Nikolaevici ! exclamă Ma- 
linovkin, sărind de pe scaun de surprindere. Janbaev e 
doar un spion cu renume internaţional, pe cînd Temirbek 
e un mistic şi un sălbatic. 

— Şi tot aşa făcea impresia unui om stîngaci şi greoi 
— surise Erşov: Şi cu toate acestea, ai văzut cu cîtă 
îndemînare te-a aruncat jos de pe drezină... Nu, Mitea, 
omul acesta nu-i chiar atît de simplu şi de la eî ne putem 
aştepta la orice. Lucrează cam în genul lui Lawrence, 
care la fel apărea ba sub înfăţişarea unui beduin, ba a 


unui derviş. 
— Bine, fie ! Să admitem chiar că lucrurile stau 
aşa... — spuse în sfîrşit Malinovkin. Să zicem că Te- 


mirbek şi Janbaev sînt urna şi aceeaşi persoană, dar 
acum, orice s-ar întîmpla, noi o să-l prindem în capcană. 
— Şi cum anume, aş vrea să ştiu ? zîmbi Erşov. 

Faţa lui Malinovkin se însufleţi, iar ochii prinseră 

să-i strălucească. începu să vorbească grăbit, cu glasul 
tulburat de emoție. 

— Unde să se mai ascundă ? Acum toată populaţia 
are să-l încolţească, ca pe o fiară sălbatică. Feroviarii îl 
cunosc la faţă şi n-au să-l mai lase să scape. Prin 
urmare, în sectorul de cale ferată n-are unde să-şi mai 
piardă urma. Aici,* nu va îndrăzni să se arate, mai ales 
că Askar şi Gabdulla, complicii lui, au fost amîndoi 
arestaţi. încotro să se ducă ? Nu-i mai ră- mîne decit o 
singură leşire, să plece la Aksakalsk la locuinţa lui 
Arbuzov. De altfei, el singur v-a comunicat această 
adresă. Acolo o să ne ducem şi noi să-l aşteptăm. 

— Da, mi-ai-zugrăvit un tablou interesant, n-am ce 
Zice, spuse rîzînd Erşov. Un fel de problemă de şah : 

albul mută şi dă mat din două mutări. N-ar fi rău să iasă 
totul aşa. Numai că dumneata, dragul meu,” ai uitat din 
nou că adversarul nostru nu-i chiar atît de prostuţ ca să- 
şi bage singur gitul în laţ. Acum cred că are să devină şi 
mai prudent. 

— Bine, dar ce-i mai rămîne acum de făcut ? întrebă 
Malinovkin, ridicînd mirat din umeri. încotro să se ducă ? 
Unde să aştepte pînă cînd va trece primejdia ? 

— Atîta timp cît mai are motocicletă şi aparatul de 
radio, adversarul poate încă să manevreze — răspunse 
Erşov. 

— Credeţi că el va mai avea curajul să facă depla- 
sări cu această motocicletă, avînd şi un post clandestin 
de radio-emisie ? Au să-l înhaţe imediat. 

— Nu uita că el nu-i prost să-şi facă apariţia în 
localităţi mai importante. Are să se strecoare pe undeva 
pe drumuri mărginaşe. Nu, Dmitri Ivanovici, lurcurile nu- 
s chiar atît de simple. Un duşman încercat nu va intra 
niciodată singur în capcană, ci va trebui fugărit pînă 
acolo. 

— O să-l fugărim noi ! spuse cu convingere Mali- 
novkin, cu toate că nu-şi putea închipui cu destulă 
claritate cum vor face aceasta. 

Ultima radiogramă 

Erşov ajunse la Aksakalsk abia pe la orele patru după 
amiază. După ce găsi strada Djambulskaia, maiorul bătu 
la uşa casei cu namărul douăzeci şi unu şi întrebă de 
Arbuzov. 

— Eu sînt Arbuzov — îi răspunse din prag un bărbat 
cu părul roşcat, între două vîrste, îmbrăcat cu o bluză de 
croială militară. 

— îmi pare bine ! se prezentă amabil Erşov. lar eu 
sînt' Muhtarov Tair Alexandrovici. Vă aduc salutări din 
partea lui Janbaev. 

Pe fata uscăţivă şi lipsită de expresie a lui Arbuzqv nu se 
văzu nici o schimbare. Ochii cu pleoapele uşor umflate, 
ca după somn, priveau cu indiferenţă, ca şi înainte, la 
noul venit. La un moment dat, lui Erşov îi trecu prin 
minte că a greşit adresa, dar deodată auzi gazda 
spunîndu-i pe acelaşi ton plictisit: 

— Poftim, Tair Alexandrovici, intraţi, vă rog 1 

Apoi deschise uşa conaucîndu-l pe Erşov într-o 

ă cu o singură fereastră, care dădea în curte. O 
măsuţă în dreptul ferestrei, o canapea şi două 'scaune 
lîngă perete, asta era toată mobila din odaie. 

— Aranjaţi-vă aici — spuse Arbuzov cu aceeaşi voce 
inexpresivă. Eu sînt liber azi şi o să stau toată ziua 
acasă. Dacă veţi avea nevoie de ceva, să mă chemaţi. 
Erşov aşeză pe masă valiza în care-şi avea aparatul de 
radio şi se uită la ceas. 

Acele ceasornicului arătau patru şi jumătate. La cinci 
trebuia să stabilească legătura prin radio cu Malinovkin, 
pe care-l lăsase la Perevalsk. Convenise cu locotenentul 
să ţină legătura cu el la intervale de o oră. 

Cu cinci minute înainte de ora fixată, Erşov puse cîrligul 
la uşă şi desfăcu aparatul de radio. 

La orele cinci fix Malinovkin începu să-şi transmită 
indicativul de apel. Erşov îi răspunse şi curînd după 
aceea recepționa următoarea radiogramă cifrată : 

„Un oarecare Şaripov, şoferul unui autocamion din 
colhoz, a comunicat şefului biroului M.A.I. din Abaisk că 
la orele opt dimineaţa a fost oprit cu maşina pe drum de 
un necunoscut suspect, cu urme de sînge pe haine, care 
i-a cerut benzină. Şaripov l-a refuzat. Atunci 
necunoscutul a scos pistolul şi a tras în şofer. Cu toate 
că fusese rănit, Şaripov a izbutit să accelereze şi să 
fugă. Şeful biroului orăşenesc M.A.I. din Abaisk a trimis 
imediat la locul atentatului o grupă de motociclişti, care 
au scotocit tot sectorul, dar nu au găsit nici o urmă 
suspectă. Pentru orice eventualitate, la faţa locului au 
fost lăsaţi de gardă doi motociclişti. Cazul s-a petrecut la 
douăzeci şi cinci kilometri de gara Abaiskaia. 
Presupunem că Temirbek este autorul atacului asupra lui 
Şaripov”. 

„Da, într-adevăr, e posibil să fie vorba de Temirbek, sau 
chiar de Janbaev, se gîndi maiorul Erşov, plimbîndu-se 
prin odaie. Dar pentru ce i-a trebuit oare benzină? Nu-mi 
vine să cred că banditul să fi rămas printr-o întîmplare 
fără benzină în rezervorul motocicletei. Este oare posibil 
ca un individ atît de prevăzător şi experimentat ca 
Janbaev să comită o astfel de neglijenţă ? Dar atunci, 
care-i situaţia adevărată ?” 

La orele şase, Malinovkin luă iarăşi legătura prin radio 
cu Erşov, fără să-i comunice însă nimic nou. 

Noutăţile veniră abia la orele opt seara. 

Malinovkin raportă maiorului că radio-telegrafiştii de la 
biroul orăşenesc al Ministerului Afacerilor Interne din 
Perevalsk interceptaseră o radiogramă codificată cu 
ajutorul textului poeziei lui Edgar Poe. „Probabil că era 
vorba de raportul transmis de Janbaev rezidentului său. 
„Feroviarii au tras după mine şi mi-au găurit rezervorul 
de benzină. Am fost uşor rănit la braţ. Am ajuns doar la 
Abaisk. Acolo nu mi-am putut procura benzină. 
Motocicleta nu-mi mai foloseşte la nimic, din aceeaşi 
cauză va trebui să renunţ şi la aparatul de radio. Să 
rămîn în sectorul Abaisk e riscant, căci la tot pasul 
patrulează motociclişti. Aştept ordinele 
dumneavoastră”. 

Răspunsul pe care l-a dat rezidentul la radiograma lui 
Janbaev nu a mai putut fi recepționat din cauza 
descărcărilor electrice din atmosferă. Cu toate acestea, 
şeful biroului orăşenesc M.A.I. din Perevalsk a dat 
dispoziţii să se scotocească cu de-amănuntul pădurile 
din sectorul Abaisk. în urma cercetării terenului, a fost 
găsită o motocicletă stricată şi un aparat de radio 
emisie-recepţie, scos — probabil intenţionat — din 
funcţiune. 

Un singur lucru rămînea totuşi necunoscut — a dispărut 
oare Janbaev definitiv sau va încerca să mai intre în 
legătură cu Erşov-Muhtarov ? 

Erşov îşi dădea seama că trebuie să acţioneze într-un 
fel, şi fără întîrziere. Dar cum anume ? în momentul de 
faţă, ingeniozitatea avea rolul hotăritor. Janbaev putea 
să dispară acum fără urme. Totul depindea de ordinul pe 
care-l primise spionul de !a rezidentul lui. 

Maiorul se plimba de un sfert de oră prin odaie, fără să 
găsească mijlocul de acţiune cel mai potrivit. O întîlnire 
cu şeful biroului M.A.I. din Aksakalsk putea să-i atragă 
atenţia lui Arbuzov, iar Erşov n-ar fi vrut să-i trezească 
deocamdată nici o bănuială. Pe de altă parte, nu avea 
motive să se teamă că Arbuzov ar fi putut să întreprindă 
vreo acţiune, căci şeful biroului M.A.I. din Aksakalsk 
dăduse dispoziţii subalternilor săi să-i supravegheze 
casa. Era de ajuns ca Erşov să facă semnalul convenit şi 
Arbuzov ar fi fost arestat la cea mai mică încercare de 
fugă. 

Preocuparea principală era să-l prindă acum pe Janbaev. 
Acesta era căutat atît de organele de contra- informaţii, 
cît şi de feroviarii şi colhoznicii din raion. Toată lumea 
era pusă în mişcare şi pregătită pentru operaţiunile cele 
mai decisive. 

La orele nouă seara, Malinovkin comunică ştiri noi. Din 
raportul lui reieşea că, lucrînd pe unde scurte, un 
amator radiofonist din Perevalsk, anume Kasîmov, 
recepţionase la aparatul lui întreaga convorbire cifrată 
dintre Janbaev şi rezidentul acestuia. Kasîmov lucrase 
vreme îndelungată la perfecţionarea aparatelor pe unde 
scurte şi îşi construise un aparat care putea să transmită 
şi să recepţioneze în orice condițiuni atmosferice. 
Bănuind că radiograma interceptată de el are un 
caracter secret, Kasîmov comunică semnalele de radio 
interceptate şi notate de el organelor Ministerului 
Afacerilor Interne. 

În primul rînd, aceste informaţii veniră să confirme 
textul radiogramei descifrate de Malinovkin, iar pe de 
altă parte, Kasîmov înregistrase răspunsul rezidentului, 
adresat lui Janbaev, care avea următorul cuprins : 

„Te aud prost. Repetă comunicarea”. 

Precum se vedea însă, nici Janbaev n-a putut să 
înţeleagă nimic din răspunsul rezidentului. 

„Furtuna împiedică transmiterea...” — telegrafia el 
rezidentului. 

De data aceasta, discuţia a avut loc în clar, în limba 
engleză, şi s-a încheiat cu dispoziţia rezidentului ca 
Janbaev să fie pe recepţie la orele unu după miezul 
nopţii, ca de obicei. Nu s-a putut stabili dacă Janbaev a 
izbutit să recepţioneze acest ordin sau nu. Cu aceasta 
însă, şedinţa de lucru a agenţilor secreţi s-a încheiat. 
Ultimele cuvinte ale rezidentului „ca de obicei”, arătau 
că cei doi complici ţineau şedinţe regulate la radio, la 
ora unu noaptea. Prin urmare Janbaev cunoştea acest 
lucru şi desigur că va căuta cu orice preţ să intre la 
noapte în legătură cu rezidentul. Intrucit însă spionul a 
fost nevoit să-şi părăsească aparatul de radio emisie, 
înseamnă că el va veni aici, la Arbu- zov, să se 
folosească de aparatul lui Erşov-Muhtarov. 

Ajungînd la această concluzie, maiorul Erşov îi dădu 
ordin lui Malinovkin să vină urgent la Aksa- kalsk şi să 

stabilească contactul cu organele M.A.I. pentru a întări 
supravegherea casei lui Arbuzov. 

Malinovkin urma să sosească cel mai devreme într-o oră. 
În acest interval de timp, Erşov trebuia să ia măsurile 
necesare, astfel ca Arbuzov să nu-i strice toată treaba şi 
să nu-i dea vreun semnal lui Janbaev. 

Afară se întunecase de tot, dar maiorul nu aprinsese 
încă lumina. Dibui pe-ntuneric aparatul şi-l deschise. 
Apoi luă legătura cu locotenent-colonelul Ibraghimov de 
la biroul orăşenesc M.A.I. Lia rugămintea lui Erşov, 
radiotelegrafistul acestuia stătea timp de cinci minute 
pe recepţie, la fiecare sfert de oră. 
„Imediat ce Arbuzov va ieşi din casă 
transmise Erşov lui Ibraghimov. 
Apoi închise aparatul şi, ieşind din odaie, îl chema pe 
Arbuzov. 

— Am vorbit adineaori cu Janbaev — îi spusa 
maiorul. Dumneata va trebui să te duci să-l întîlneşti la 
gară. 11 cunoşti la faţă ? 

— Nu-l cunosc — răspunse cu indiferenţă Arbuzov. 
— De altfel, lucrul acesta n-are nici o importantă. 
Vei lua un taxi şi, la orele unsprezece fix, ai să-l aştepţi 
în colţ, la încrucişarea străzilor Jeleznodoroj- naia şi 
Sovietskaia. El are să se apropie de maşină şi are să te 
întrebe : „Dumneata nu eşti cumva din cooperativa 
meşteşugărească „Zorile Orientului ?” Trebuie să-i 
răspunzi : „Dar dumneata nu eşti cumva tovarăşul Kaniş 
?” Dacă totul se va petrece întocmai cum ţi-am spus, să- 
l aduci aici. 

— Am înțeles — răspunse scurt Arbuzov şi începu să 
se-mbrace fără grabă. 

După ce Arbuzov ieşi din casă, Erşov aprinse lumina în 
odaia lui. Aceasta constituia semnalul dinainte convenit 
cu lucrătorii organelor M.A.I., care trebuiau să-l lase pe 
Arbuzov să se îndepărteze cît mai mult de locuinţa sa şi 
apoi să-l aresteze în modul cel mai discret. 

Timpul se scurgea chinuitor de greu. Probabil că 
Malinovkin sosise acum la Aksakalsk şi se afla undeva în 
împrejurimile casii lui Arbuzov (locotenentul trebuia să 
vină cu avionul). Erşov îi interzisese să intre în casă, căci 
era posibil ca Janbaev să dea tîr- coale prin apropiere, 

vrînd să vadă dacă e în siguranţă în locuinţa complicelui 
său. 

Exact la miezul nopţii, Erşov deschise aparatul de radio 
şi-l acordă pe lungimea de undă obişnuită pentru 
legătura cu Janbaev. Cu toate că era limpede că Janbaev 
nu va stabili azi legătura eu el, maiorul rămase pe 
recepţie timp de un sfert de oră.' in acest răstimp, acele 
ceasornicului se mişcau mereu înainte, iar pînă la orele 
unu nu mai rămăsese decît puţin timp. 

Cînd ceasornicul arătă ora unu fără zece minute, Erşov 
se gîndi că Janbaev probabil nu s-a hotărit să intre astăzi 
în casa lui Arbuzov, sau poate că n-a izbutit încă să 

ajungă la Aksakalsk. În acelaşi moment se auziră nişte 
bătăi încete, dar destul de ho- tărite în fereastra de lîngă 
uşă. 

Erşov se apropie de uşă şi, fără să o deschidă, întrebă : 
— Cine-i acolo? 

— Tovarăşul Arbuzov locuieşte aici ? răsună! de 
afară o voce, care-i aminti maiorului de glasul lui 
Janbaev din tufişurile de lîngă drumul ce ducea la Rîul 
Negru. 

— Aici — răspunse Erşov ducîndu-şi instinctiv mina 
la buzunarul de la spate al pantalonilor, unde avea 
pistolul. 

— Vin din partea lui Janbaev — urmă aceeaşi voce. 
M-a însărcinat să vă predau o scrisoare şi să vă transmit 
salutări din partea lui. 

— Poftim, intraţi — răspunse Erşov, deschizîndu-i în 
grabă uşa. 

Din cauza întunericului de nepătruns, de afară şi de pe 
coridor, maiorul nu izbuti să deosebească trăsăturile 
omului din. faţa lui. în acest timp, trimisul lui 

Janbaev (sau poate chiar Jaribaev însuşi) se furişă 
înăuntru şi spuse cu glasuj înăbuşit: 

—  Dumneata eşti Muhtarov ? 

— întocmai — răspunse Erşov, simțind cum inima 
începe să-i salte cu putere în piept. 

— Stinge lumina în toată casa şi condu-mă mai 
repede la aparatul de radio. 

Erşov intră primul în casă şi stinse lumina în toate 
odăile. După aceea-l conduse pe Janbaev (acum era 
sigur că el este) în odaia unde se afla aparatul de radio 
şi trase uşa în urma lui. Aşteptă cîteva clipe în dosul uşii 
şi auzi în curînd pe Janbaev deschizînd aparatul. Peste 

alte cîteva minute, răsunară bătăile grăbite şi seci ale 
manipulatorului Morse. 
Erşov se duse în grabă spre uşa de la intrare pe care o 
lăsase deschisă şi, aprinzînd pe sală lanterna de 
buzunar, dădu cu ochii de Malinovkin. 
— Toată casa e încercuită cu nădejde, Andrei Niko- 
laevici — raportă locotenentul pe şoptite, cu glasul 
întretăiat. 
= Plasează oameni la toate ferestrele — ordonă 
Erşov. lar dumneata du-te în curte şi aşază-te la fe- 
reastra din mijloc. Doi oameni să intre încet cu mine în 
faşă. 
, Cînd Erşov se reîntoarse la uşa în dosul căreia se afla 
Janbaev, la ureche-i ajunse din nou ţăcănitul 
manipulatorului. Peste zece minute auzi cum Janbaev 
închise aparatul de radio. 
.— Muhtarov — îl chemă el încet pe Erşov. 
Maiorul intră imediat în odaie şi se aşeză lîngă în- 
trerupătorul de lumină. 

Eu trebuie să plec acum, Muhtarov... — urmă 
Janbaev. 
Dar Erşov nu-l lăsă să-şi termine fraza şi răsuci cu o 
mişcare bruscă comutatorul. 


Nu, n-ai să mai pleci 
nicăieri, domnule 
Fantomă ! spuse el 
cu o voce tunătoare 


„La lumina puternică a becului electric, E-rşov văzu în 
faţa lui un bărbat între două vîrste, îmbrăcat în portul 


naţional cazah şt-l recunoscu-dintr-o privire pe Temirbek. 


E adevărat că acum banditul nu era încovoiat de spate 
ca înainte şi nici nu avea obişnuita-i înfăţişare umilă. 
Totuşi, nu mai exista nici o îndoială că Termibek şi 
Janbaev era una şi aceeaşi persoană. 

Văzîndu-l pe Muhtarov în uniformă de maior şi pe cei doi 
soldaţi înarmaţi cu automate şi aşezaţi în spatele lui, 
păru că Janbaev şi-a pierdut pentru moment cumpătul. 

Dar în clipa următoare, cu o mişcare fulgerătoare, 
spionul sări pe pervazul ferestrei şi, acope- rindu-şi faţa 
cu poala halatului, împinse cu umărul rama. Cioburile 
geamului spart căzură cu zgomot în curte, de unde se 
auzi de îndată strigătul puternic al lui Malinovkin : 

— Stai, ticălosule ! Acum n-ai să-mi mai scapi ! 

„..În aceeaşi zi, maiorul Erşov transmise ultima ra- 
diogramă cifrată generalului Sablin : 


„Vestita Fantomă, 
împreună cu toţi 
complicii săi, e în 
mîinile noastre. La 
primele interogatorii, 
banditul a declarat 
că numele lui 
adevărat e Samuell 
Christoph. Gabdulla 
Djanderbekov 
susţine, de altfel, că 
e mai just să-i 
spunem Semion 

Hristoforov, după 
numele tatălui său, 
ofiţer albgardist, fost 
comandant al unui 
detaşament 
de'cazaci, care în 
1918 a reprimat cu 
bestialitate răscoala 
locuitorilor din satele 
şi aulele 
Kazahstanului, ce se 
ridicaseră împotriva 
lui Kolceak. 

